text:
千呼萬喚,Call of Duty 相隔十年終於再次以二戰為主題!唔少男人都因為二戰呢個主題,超期待呢集嘅 COD.除咗今集有 4K 超靚畫面,不過識玩 COD 就梗係玩故事模式啦,今集仲加長埋個故事模式,長達8個鐘!喺享受呢8個鐘遊戲之前,不如了解吓故事模式入面嘅真實歷史事件先,玩之餘,投入感更大!
諾曼第海灘登陸戰
《雷霆救兵》劇照
1944年6月6日,數百萬盟軍發動反攻歐洲大陸本土嘅第二場戰役,喺諾曼第海灘打咗場人類史上最大規模嘅登陸戰.
相信睇過《雷霆救兵》嘅你地一定唔會陌生,片頭20分鐘慘烈嘅鏡頭,士兵無助嘅心情都深深體會到,相信喺 COD 入面,玩家可以自己親歷其景,加埋 4K 畫面,一定更加震撼.
許特根森林戰役
1944年,盟軍第一步兵師以奪取德軍東方橋頭堡為目標,深入許特根森林.由於德軍一早已經喺森林入面整好晒防御,包括埋下大量地雷,加上茂密嘅樹林,易於埋伏之餘,空軍都幫唔到手,完全係易守難攻嘅地方.
導致呢場戰役非常慘烈,美軍投入咗12萬兵力,超過24000人失蹤或被俘,9000人受傷.足足打咗3個月美軍先獲勝,雖然贏咗,但係收穫唔大,可以話係得不償失,指揮最失敗嘅行動之一.喺 COD 入面一定可以感受到當時前線美軍嘅無助感同恐懼.
線上模式
當然享受完8個鐘電影級嘅單人模式之後,就可以安心玩線上模式.今次最大支援48人嘅模式,相信會有一場二戰般混亂嘅戰爭.
唔講咁多喇,我去打埋個單人模式先!
(2379)


c: text/html

text:
嘉柏隆里 必去景點及嘉柏隆里大壩附近酒店推介
嘉柏隆里大壩附近酒店預訂
神秘優惠價幫你慳更多
即時揭開神秘優惠價,慳得更多
嘉柏隆里必去推介 - 嘉柏隆里大壩
想去 嘉柏隆里 自由行?等 Hotels.com 帶你玩盡 嘉柏隆里嘉柏隆里大壩 啦!留意我地文章,話你知去嘉柏隆里 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋嘉柏隆里嘉柏隆里大壩 附近有咩酒店,等你更加容易計劃行程,慳返酒店來回景點嘅時間.
嘉柏隆里嘉柏隆里大壩 自由行
去得嘉柏隆里嘉柏隆里大壩 自由行最緊要一定係揀啱日子去.一啲熱門景點例如,嘉柏隆里 嘅 嘉柏隆里大壩,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
嘉柏隆里嘉柏隆里大壩 交通
想去嘉柏隆里大壩 暢順無阻濟,最好就係出發前,睇清楚嘉柏隆里嘉柏隆里大壩 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
嘉柏隆里嘉柏隆里大壩 必食必買攻略
嘉柏隆里嘉柏隆里大壩一直都係旅遊熱門地點,去到嘉柏隆里嘉柏隆里大壩,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
香港九龍東皇冠假日酒店 Crowne Plaza Hong Kong Kowloon East
商戶搜索
服務詳情
評語 提交評語
我最中意佢個場無柱同夠高,同埋我擺53圍,佢地三間ballroom先可以容納到咁多人,仲有就係reception area都夠grand,加上之前去朋友飲宴都試過,就決定join! 落訂之後有一個consultant跟到我big day個日,又會有個姐姐跟出跟入,幫我擺裙!雖然我個晚無乜點食,但Dfeedback都話唔錯,我擺50幾圍,上菜速度都夠熱夠快!唯一中間少少logistic問題係,我係個道證埋婚,個一下問佢地拎D物資上黎問左好耐都無,結果要搵翻PIC個經理!
因為我想喺草地做證婚,而將軍澳皇冠假日酒店三樓有個空中花園,所以最後揀咗呢度.但係佢哋服務真係一般般,真係激死我!!!😤😤😤
我哋嗰日個run down係草地證婚後再進場多一次,之後就落ballroom食buffet.而我哋plan好咗喺進場前播成長片段,但我哋兩個喺出面等極都未進得場,唔知入面發生咩事,之後聽返啲朋友講話原來播片嘅時候播唔到,而且拖咗好耐都搞唔掂,之後唯有叫我哋進場先.好啦,進場應該有進場音樂架嘛,預先都俾哂佢哋,但點知佢哋冇播到進場音樂.其實我自己都冇為意,好在我個司儀識執生,意識到冇咗個音樂,自己幫我清唱等我哋進場!
其實我哋喺出面等進場,就問啲staff,佢哋話︰「入面未Ready好,啲人未坐定!」但係我進場後一落台個經理就衝埋嚟話︰「唔好意思呀!頭先有啲誤會,可能係同個司儀有啲誤會.」我老公真係太好人,就話過咗去喇,由得佢.之後,我哋問返個司儀,佢話根本係佢哋set機有問題,根本播唔到片播唔到歌!真係嬲爆!
搵場地嘅時候都睇過1881,雖然1881真係好靚,但我哋唔係好滿意個草地.半島嗰啲都睇過,但唔啱.其實原本都覺得將軍澳好似唔夠high class,但因為個草地真係好靚,同埋就返屋企啲長輩唔使去咁遠,所以就揀咗呢度.
其實講返一開始我係無諗住結婚,但因為我買咗件婚紗去影相,我老公就話不如唔差在請多啲人嚟睇,結果就擺3圍全部親戚,$45000,包半個鐘喺草地嘅時間.後來我老公又話反正最靚嘅衫同鞋都買晒,不如再叫多四十幾五十人嚟睇啦,而且半個鐘草地時間真係太少,於是就join咗個草地package.個package包咗草地場2個鐘,cocktail同小食,可以請128人.最後我個草地cocktail就剩係請朋友都接近120個.
酒店嗰邊其實樣樣嘢都幾順,係啲staff轉得好快,夾夾埋埋換過3個staff serve我哋.雖然三個都好好,但我都唔係好明點解換得咁多,唔知係咪呢行真係好多人挖角.其實三個staff都幾好,如果佢哋可以再俾多啲細微嘅Details就會更好. 例如蛋糕枱有幾高,或者有無枱布跟之類,可以影多啲相俾啲新人做reference.嗰時我特登走咗上去4次為咗confirm呢樣嘢,差啲諗住唔得就自己買張枱去,好在當日張蛋糕枱都好靚,但如果早啲就可以present到呢啲data就更好.
個package包咗12款食物,8款咸同4款甜,預每人一份.啲食物有人serve,唔會放晒喺度等人搶咁,不過我覺得server好似唔夠多,我諗可能因為咁最後都未必serve晒所預備咗嘅食物.嗰日我其實好忙,都無食過啲嘢,但係聽返朋友feedback同睇返佢哋影嘅相都話好食同埋好精緻.
因為婆婆住柴灣又年紀大,唔想婆婆咁遠,所以一開頭就諗住旺角或者銅鑼灣會比較多車同方便啲嘅場地.而因為我哋諗住擺三十幾圍,睇完好多酒店都要萬二三起,會over budget,所以起初都係諗住搵酒樓.不過圍數多嘅場地真係選擇唔多,除咗銅鑼灣翠園同利寶閣都無乜睇啱.後來諗諗吓,將軍澳Crowne Plaza又近我屋企,婆婆經東區走廊去都唔係太遠,都係一個好選擇.我覺得將軍澳Crowne Plaza嘅室外證婚草地同ball room 都好靚,樓底夠高又無柱位,於是就決定揀嗰度!我哋book嗰時做緊promotion,又有識人喺入面做,所以都送咗少少嘢,最後大約一萬蚊一圍.我哋嘅婚宴主要由Karen負責,我覺得佢跟嘢都跟得好足,佢又會提下我有咩要交俾佢,問佢攞資料都好快覆我.不過可惜當日in charge婚宴嘅唔係佢.
始終夏天6-8月呢啲時間,會落大雨真係唔出奇,酒店方面喺book嗰時都有提過我哋.一開始酒店方面都要我哋簽一張同意書係就算打風落雨都唔會退錢,但係佢哋會幫我哋轉去室內會議室.雖然都有心理準備,但估唔到最後我結婚嗰日真係落大雨!其實到我哋去到場地嗰時都停咗雨,不過室外塊草地已經完全濕晒, 我著住條大拖尾嘅婚紗真係唔可以行草地.酒店嗰邊都同我哋講唔係唔俾我哋用室外場,只係當時雷暴警告依然生效中,草地又好濕,先唔建議我哋用.我哋後來轉咗入會議室,當然同我想像嘅露天證婚場地差好遠,因為會議室嗰度唔多佈置而且樓底唔太高.不過好在有我自己租咗啲夾椅背嘅花,班兄弟姊妹團夾手夾腳佈置好之後都好睇好多,影相出嚟效果都OK無咁寡.
食物方面,因為我當初無去試菜,嗰時我媽咪就擔心到時餸菜會唔夠食同埋怕出嚟唔得體,不過最後我媽咪覺得好滿意!我爸爸就比較緊張條魚,但可能我哋張菜單比較優惠,要由珍珠躉轉斑每枱要加$1200又太貴,所以都無辦法.好在我爸爸最後食條魚都覺得OK滑!菜式同味道方面都無問題.不過婚宴當晚都有段小插曲,當日有位waitress係炒散,有一位賓客俾佢整污糟咗,但都無出聲.不過後來到收刀叉時整跌咗,又再次整到同一位賓客.因為呢個賓客本來同中菜廳個經理好熟,就即刻去咗投訴.經理即刻交代係臨時工嚟,亦即刻道歉.我覺得都只係啲臨時員工比較唔得,但in charge嘅人都處理得好得體.
場地方面,我覺得整體嚟講係燈光效果方面爭啲啲,因為啲燈只可以全場較光暗,又冇spot light.不過in house audio同video嗰啲都OK,只係有啲背住個screen嘅賓客就比較辛苦.但我嗰時就預早搵我公司啲同事幫我放啲大電視同lighting去補足,因為我係喺production公司做,所以就有呢啲資源.總括嚟講,場地都幾開揚,影相出嚟都唔錯!
我自己住九龍東,加上將軍澳呢間Crown Plaza只係起咗兩三年比較新,又好近地鐵站,所以就揀呢間. 本來係婚禮前同我地接洽嘅sales嘅服務態度好好,但之後佢辭咗職,新嗰位就麻麻地,可能始終有人事轉手所以溝通上有少少落差.
不過婚禮當日佢哋服務超級好,直情想寫封信去讚揚佢哋!當日貼身跟住我嘅妹妹超級細心,由頭到尾都跟足,就連我身邊嘅姊妹同家人都會一一take care,真的非常非常感激佢!部長都十分好人,因為當日多咗成圍賓客嚟到,搞到唔夠位坐.嗰刻我哋真係好㥬惶,本身諗住要additional加多圍,但個部長見到我哋每枱都有啲吉位,於是佢就coordinate啲兄弟姊妹幫手同啲賓客執位,令最尾開得返一圍人出嚟而最後唔洗加錢又人人有位坐,好感謝部長咁為我哋著想.食品方面賓客個個都話好味,而當晚酒店同事知我哋倆個都冇乜點食嘢亦有特登留俾我哋同埋送上房俾我哋之後食返.
另外想提醒其他新人揾場地時要記得親自落場睇返個環境,因為就算我以前都成日去開嗰到飲茶,我都擔心到時結婚嗰刻個環境都會未必一樣.講返我睇Crown Plaza場地時,發現佢哋既新娘房唔係咁夠光,所以就提咗自己既化妝師,再同返酒店員工要求set多兩枝燈.呢啲記得要都要預先準備,如果唔係就會好麻煩.仲有就係如果衡量過人數覺得新娘房唔夠大俾咁多人一齊化妝,就要記得另外安排姊妹同埋屋企人去其他地方化妝而要預備多一間房.所以,如果唔預先準備好,Bigday當日就可能會因為人太多而出現其他突發清況.


text:
囡囡既問題令我每次見到親戚朋友我都好大壓力…
-
寶寶JOE last edited by
我個女今年4歲
係個種唔中意食野既小朋友
飯唔中意,魚唔中意,菜都唔食
有俾D加營素佢飲
因為佢中意D甜甜地既飲品
但唔知係唔係D粉飽肚
令到佢更加抗拒食物
每次見到親戚朋友我都好大壓力
因為佢地會係咁俾好多意見我點照顧我個女煮D咩
搞到我自己覺得好無自信…
覺得自己唔稱職T.T
-
sasayuen last edited by
媽媽唔好俾咁大壓力自己
我細個都喺好似厭食咁咩都唔想食咩都唔食
去到發育階段好自然會自己搵野食
依家覺得自己太好營養TIM 哈哈
-
tsztamlove last edited by
我d親戚都喺 細個比較邊個食我多飲得多奶 依家大個就比較讀書 沒完沒了
-
arlenecheng last edited by
我小朋友都係!真係激死!
唯有係佢中意食既野度入手
我小朋友好早意食水果 我會同佢一齊整水果蛋糕/tart個d
如果你小朋友中意飲奶飲飲品
試下買d豆整豆漿整俾佢飲
或許買Natur-a個隻有機荳奶米奶佢飲
加營素呢d營養粉太甜會降低小朋友食慾
-
lala5 last edited by
arlenecheng said:
我小朋友都係!真係激死!
唯有係佢中意食既野度入手
我小朋友好早意食水果 我會同佢一齊整水果蛋糕/tart個d
如果你小朋友中意飲奶飲飲品
試下買d豆整豆漿整俾佢飲
或許買Natur-a個隻有機荳奶米奶佢飲
加營素呢d營養粉太甜會降低小朋友食慾
我自己都喺飲呢個牌子 之前試過好多隻 唔喺太甜就無味 呢隻甜度岩岩好同埋佢用有機米同黃豆做 唔怕小朋友有敏感 同埋始終外國牌子 有信心D


text:
太多個紙皮箱,自己搬唔曬
-
maykuku last edited by
話說我同男友就黎結婚擺酒,原本酒樓話會幫我地佈置個禮堂背景既,
但兩日前佢突然打黎話因爲d材料唔小心整濕左,所以叫我地自己整!
我幾經辛苦先搵到間公司趕起個名牌同埋問我家姐借佢個時結婚d裝飾黎搞,
但有成幾個紙皮箱,都唔知點拎去酒樓!
-
kityee116 last edited by
的士夠唔夠位?
-
hoya002 last edited by
用的士搬得唔得?
但係搬野可能搞好耐,有d司機可能會黑面
-
mayyan last edited by
租架車囉~~ 車多幾轉仲得
-
parrie_chan last edited by
CALL VAN仔應該夠位,同的士價錢又差唔多
-
queenbeauty last edited by
搬野就叫貨車啦
架車嘅容量大d,車起上黎都唔咁容易整爛d野
-
karacn60 last edited by
多野就叫VAN仔啦,的士見到你未必停俾你添啦
-
keith_ho last edited by
你數下有幾多箱野先?
如果唔太多, 普通貨車都用得
gogovan我同朋友都call過幾次
幾易用架
-
Dick c last edited by
@maykuku幾個紙皮啫,又唔係以板野,有幾難攞去呀,兄弟團都5-7個喇,cell架有尾板貨車搬屋都夠喇


text:
瓣瓣都要識?人在中環 - CK
2018/5/18 — 16:26
剛剛聽咗一個有關創業嘅talk,其中一個speaker,係個公認成功咗嘅entreprenuer.類似嘅sharing我聽過好幾個,佢地嘅講法,主要都係圍繞住passion,忠於自己,信自己之類嘅論調.剛剛聽嗰位speaker,提到有樣嘢我覺得幾有趣.佢話,生意嘅範疇裡面,佢唔係瓣瓣都識,但係佢知自己唔可以唔識,而現在資訊發達,唔識嘅嘢你上youtube睇一萬次,你點都學得識的.
聽得出,呢位entreprenuer,肯定係個好努力嘅人.呢段說話,喺成個talk裡面只係好少部份,但佢之所以引起我興趣,好大程度上係因為,同我一直以嚟做生意嘅諗法,好唔同.我發覺我係剛剛相反,有啲嘢,我覺得唔係我嗰瓣,我係會心安理得咁繼續容許自己唔識的.我或許會逼自己去懂一點皮毛,好讓我唔好太過出醜人前,但有太多事情,我認為世界上有太多好pro好有料嘅專業人士可以幫到我,點解我要逼自己追上佢地嘅水平呢?我嘅時間,係咪可以運用喺啲更有效率,更有價值嘅地方?
當然,更大嘅原因其實係因為我懶.然而人家能夠成功,也必定有佢地嘅原因嘅.
(標題由編輯所擬;原刊於作者 facebook)


text:
悉尼北部 必去景點及聖倫納茲公園附近酒店推介
聖倫納茲公園附近酒店預訂
神秘優惠價幫你慳更多
即時揭開神秘優惠價,慳得更多
悉尼北部必去推介 - 聖倫納茲公園
想去 悉尼北部 自由行?等 Hotels.com 帶你玩盡 悉尼北部聖倫納茲公園 啦!留意我地文章,話你知去悉尼北部 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋悉尼北部聖倫納茲公園 附近有咩酒店,等你更加容易計劃行程,慳返酒店來回景點嘅時間.
悉尼北部聖倫納茲公園 自由行
去得悉尼北部聖倫納茲公園 自由行最緊要一定係揀啱日子去.一啲熱門景點例如,悉尼北部 嘅 聖倫納茲公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
悉尼北部聖倫納茲公園 交通
想去聖倫納茲公園 暢順無阻濟,最好就係出發前,睇清楚悉尼北部聖倫納茲公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
悉尼北部聖倫納茲公園 必食必買攻略
悉尼北部聖倫納茲公園一直都係旅遊熱門地點,去到悉尼北部聖倫納茲公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
利申Windy我唔係BLOGGER又唔係KOL,只係一個貪靚又鍾意試新嘢嘅OL.其實我一直都心思思好想試下reenex個膠原自生treatment,因為有得免費試做,但就成日都上網睇到話會hard sell同海鮮價.我都過咗25喇,真心feel到新陳代謝減慢,塊面又開始無以前咁脹卜卜,表情紋眼紋又出晒嚟.我開始覺得唔可以再拖,所以下定決心去試下,反正免費試做又有product送(師奶仔性格),重有sammi做代言人,間公司咁大應該唔會係黑店啩.
今次我就醒喇,去之前問左朋友大約價錢,除咗帶身份證之外,其他嘢我都唔帶.而我就想分享下喺reenex嘅試做體驗,有無hard sell? 係咪黑店?大家就自己爬文去分析啦!!! 利申無收錢,無人sponsor,以普通小市民身份,自己上網登記試做reenex膠原自生療程.
話說,我就上個星期登記,前2日去試做嘅.登記完就即時收到個SMS講番時間同地點,為免我唔記得,去之前2日再send多個 SMS提我,有效率之餘都幾貼心.
嗰日上到去,reception姐姐好快幫我登記,畀左部ipad叫我坐低填資料.之後再畀咗杯熱茶我飲,杯熱茶簡直係救咗我一命(因為嗰日有啲唔舒服),佢哋重好貼心幫我refill,好感動!!!
之後過咗10分鐘左右,就有個美容師帶咗我入房.個reenex美容師了解下我有咩皮膚問題想改善,再講由成個reenex膠原自生過程會點做,有咩效果,有咩情況可以做/唔可以做,拎左國際認證都講得好詳細,好似上堂咁.我係了解左我皮膚好多,但可能因為唔舒服,我慢慢聽到個人開始呆呆地.因為原來reenex個膠原自生係好似一個系統,入面包括幾個steps,而今次係做reenex極緻冷凍光學膠原自生(p.s. 個名真係好長,簡單啲講係之前嗰隻升級版),即係大家所講嘅Aramis(唔知係咩就自己Google 啦).之後就開始做treatment.佢哋都幾細心同做得幾密,可能係我面大,佢係我塊面慢慢咁一個部分一個部分咁做,完全無因為今次係免費試做而hea做,中間都無咩sell 我,只係傾下我呢啲乾性皮膚可以點keep,同做完treatment要注意啲咩.
做完之後,就再入房傾下treatment效果,佢開始問我會唔會想join plan(個人立即醒左),佢重show咗份價目表畀我睇,好清楚咁講晒reenex膠原自生價錢同discount,同我朋友而家做緊個價錢係一樣.入門級6次療程組合:CPS,新Aramis,HGF,一共18 次,每次平均價錢 $11xx (比大家參考下),個美容師叫我慢慢考慮下.全程我留左大約1.5個鐘左右先走(個book左個時間差唔多),走個時就送埋支bioderma卸妝水比我.
結論
價錢: 平心而論,價錢都明碼實價,起碼佢畀我個價同我朋友個價一樣,無海鮮價問題
儀器: 儀器係最新款升級版,入面畀客人用嗰啲毛巾之類嘅嘢都好乾淨
服務: 美容師都好有禮貌,對客重會有笑容,係香港算係好少有,又無因為我係試做而hea做
Centre: 地點就腳,環境,treatment room 好乾淨,好靚,好大
Waiting time: 唔需要等好耐,無傳說中會hard Sell


text:
我唔知張曉明親自嚟主持高鐵開幕,係咪對 民族黨 事件施壓,但政府扭盡六壬,左拖右拖之後,9月24日,即係高鐵通車後兩日就刊憲禁制 民族黨 ,照政府印務處嘅安排,隨時係張曉明嚟香港迫宮下,中秋節都要刊登憲報號外,要禁制 民族黨 .但呢次決定,將會打開難民之門.
民族黨 禁制令變難民護身符
首先,呢份禁制 民族黨 嘅命令,發表時間對中國嚟講係一個好差嘅時間,因為下個禮拜保守黨大會,就一定要傾呢個問題,所以呢個決定,我唔知係乜天才決定,但有可能係張曉明要喺10月1日交數,所以做啲咁嘅事,只不過,呢個係白紙黑字證明中國違反《中英聯合聲明》,英國係好難乜都唔做嘅,所以呢件事,本身已經蠢到無倫,仲要喺保安局喺山竹問題搞到一鑊泡,依家嚟劑咁嘅嘢,乜嘢叫做專搞政治,唔搞民生,咪係張曉明,梁振英呢種仆街冚家鏟囉,咁急禁制 民族黨 趕住投胎咩.
另一方面,因為有呢份憲報上嘅命令,仲要中英並茂,基本上,曾經share過民族黨嘢嘅人,只要screeen capture佢share過啲嘢,已經可以申請政治庇護有餘,因為無人知道確切 民族黨 黨員係乜水,呢類地下組織,好多時黨員身份都係自稱自認,但係憲報果一紙命令,基本上係人人都可以攞到,而且根據香港法律,憲報登乜就係視為證據.所以我話呢個係大開難民之門,英國依家無端端由難民收容國,變成難民製造國,就係因為中國走咗1984年簽嘅《中英聯合聲明》果條數,真係咁多年以嚟啲難民問題,一鋪過還番晒喇.
所以內政大臣好奇怪咁,話no deal都要俾EU Citizen兩年時間行使自由行動權利,你問我原因係乜,我會叫啲BREXITER問李家超,張曉明,梁振英呢幾條仆街冚家鏟,依家我叫係大開地獄之門,一方面,香港政府將會趨向越嚟越仆街,係明知支爆都會更仆街,心態同萬湖會議果陣嘅希特拉一模一樣,心理變態嘅仆街都係無理性可言,另一方面,你幾百萬英籍難民,我唔知你各國會點處理,我只係知道,由敘利亞經驗嚟睇,要阻止難民唯一有效方法係打柒製造難民嘅元凶,將果個地方收番喺文明統治之下,所以歸英係唯一答案.


text:
提示:以下名字仅为在你起名时提供参考,请勿在未做分析的前提下直接使用.
章诗野 章朝恒 章铁山 章皓然 章轶纯 章轶晨 章堰蝉 章一苹 章进努 章进庸 章敬庸 章腾雍 章炼雍 章圣雍 章倍雍 章辈雍 章堰然 章竞雍 章进雍 章培雍 章廉雍 章幸雍 章雍航 章雍瀚 章瀚雍 章晗雍 章浩雍 章致雍 章沛雍 章霁雍 章敬雍 章献 章思翰 章至程 章忻宛 章依雨 章依宛 章三年 章馨心 章泽标 章可人 章翱翔 章海畅 章宇翔 章翔宇 章芷琦 章芷琪 章岷 章红星 章福君 章建龙 章伟峰 章方雨 章翎 章子云 章烨玟 章烨雯 章云珠 章玉烨 章汐汐 章雪琪 章妮妮 章晨暄 章婉菁 章已 章下栩 章黠栩 章句芴 章敏慧 章祺浩 章祺皓 章骅杰 章子杰 章书诚 章芷毓 章羽欣 章华在 章峻玮 章艳丹 章易凡 章涵睿 章淑方 章华举 章小波 章琚 章飓 章驹 章聚 章倨 章讵 章春荠 章紫楠 章堰池 章雍池 章铭诚 章民安 章已民 章一民 章一铭 章安建 章紫林 章语研 章司仪 章惠欣 章汇欣 章荟欣 章卉心 章慧心 章会心 章美人 章锦绣 章淑锦 章书锦 章孝利 章萧萧 章吉吉 章格格 章天歌 章天天 章糖糖 章洳锦 章汝锦 章如锦 章发林 章映珠 章桓嘉 章桓硕 章益帆 章婕 章道建 章易东 章易冬 章汉子 章毅奇 章敬 章栩硕 章栩嘉 章幸朗 章培朗 章俊朗 章梨 章依 章逸坤 章子迎 章航飞 章子灵 章子缨 章子祯 章子帧 章子垭 章觉民 章爱风 章金海 章涵铖 章新雨 章丽珍 章佩兰 章桂珍 章树青 章烨佳 章旭锋 章桂炎 章焕军 章琼飞 章蓓飞 章骁铭 章雅飞 章宏菊 章友法 章爱琦 章加炜 章靖斯 章斌斌 章智豪 章嘉琦 章家琪 章新建 章新生 章雨铮 章雨钰 章小青 章云腾 章柏林 章松德 章宇凡 章鸿敏 章鸿宇 章天昊 章昊天 章不凡 章鑫涛 章冰儿 章艳敏 章明祥 章彰 章雁滨 章世博 章世帛 章筱玮 章丁太 章凝华 章雨华 章森华 章霖华 章楚翘 章楚华 章铠华 章海华 章楷华 章霄华 章韶华 章小木 章一华 章小夏 章依华 章之华 章逸华 章翌华 章挺可 章晓晖 章韫晓 章志斌 章晓骅 章晓桦 章晓铧 章晓榆 章之瑜 章晓瑜 章之菲 章晓菲 章晓华 章华晓 章沐子 章子睦 章木子 章夏木 章睦 章大勇 章夏 章夏睦 章跃华 章斌杰 章远敏 章易成 章琦森 章著成 章绮森 章禹 章天禹 章浩涛 章悠 章小悠 章思涵 章墨涵 章思齐 章根明 章钰坤 章广庆 章欣瑞 章欣睿 章睿宁 章馨宁 章子越 章秀清 章泽强 章诩嘉 章絮嘉 章荣贵 章小满 章俗群 章晓群 章小群 章筱群 章思磊 章姚烨 章龄 章炜淇 章嘉熠 章煜涵 章岚斐 章恬静 章珏岚 章海靓 章恬靓 章子奕 章觊岚 章靓 章优雅 章楚君 章佳炯 章雨暄 章淼焱 章小耿 章炯 章翔 章宇搏 章争炎 章建兰 章晨 章鸣宇


text:
5招同男生打開話題
即使唔係speed dating,識朋友都好講first impression,女仔同女仔,就話有無數個化妝扮靚嘅話題可以傾,一同男生相處,好多女生就會啞口無言,唔知點應對,又驚唔啱channel,究竟應該點同新相識嘅男生打開話題呢?
1. Be Positve
好多女生傾偈嘅時候最愛吐苦水,覺得講出自己工作/生活之中嘅不忿事,就可以將自己同人哋嘅距離拉近.其實咁反而會令人哋覺得你思想好負面,唔會想同你傾落去.相反,對話輕鬆啲,散發多啲正能量,咁先會令人覺得同你一齊好舒服,鍾意同你相處
2. Be Yourself
唔好以為對住男仔,講晒佢哋鍾意嘅高達,Diablo等等就實無死.如果你本身對呢啲嘢無興趣又一竅不通,但又扮知好多,人哋同你講多兩句都知你扮專家,心底肯定覺得你「作狀」.
其實,做返自己先係最自然.想「投其所好」,不如試吓講啲大路嘅話題,由日常生活去到近期熱門電影,搵出大家都感興趣嘅topic,自然打開話題,又或者不經意將自己特別嘅一面講出嚟:「我學咗10年芭蕾舞」,「我年年都有參加馬拉松」令佢對你有興趣,吸引佢主動問落去,又可以令佢留下深刻印象,比夾硬勉強自己好得多.
3. Be a layman
可能你係電影愛好者,但係如果你第一次見面就一輪嘴講經典電影《大國民》幾有前瞻性,黑澤明嘅《羅生門》對人性嘅刻劃有幾深入,除非佢係電影大師,否則都只會俾你嚇親.可能你係想展現你特別嘅一面,令佢留下深刻印象,但咁反而會適得其反,令佢覺得你個人太高姿態好難溝通.
無論係咩話題都好,最緊要簡單易明,如果一開始已經都同你溝通唔到,又點會想同你做朋友?
4. Don’t BiLiBlahLa
女生鍾意講嘢,男生就最驚人長氣.所以兩個人初次交談,最忌「有你講,無佢講」.無論你講到幾興起都好,記得講慢少少(男生普遍覺得講嘢太快嘅女生太強悍,唔夠溫柔),中間要俾位佢回應,亦都要留心聆聽,一來一往嘅對話,先係正常架嘛!
5. Don’t investigate
好多女生如果spot到心儀嘅男生,都好想知道多啲關於佢嘅事,開場白講完叫咩名,做咩工作之後,可能就會不期然越問越多,咁樣對方可能會覺得你似「查家宅」,好煩,又或者以為你只想「釣金龜」多過想同佢做個朋友.
其實想知對方更多可以唔使咁刻意,試吓旁敲側擊,例如你想知佢係咪單身,你可以試吓話「你返工又咁忙,又要分時間陪女朋友,咪好辛苦?」等佢主動話你知,好過單刀直入問佢咁odd.同埋,話晒都係第一次見,無必要只係諗住搵個男友,當識多個朋友都無壞架,right?


text:
東大嶼山 呢個搾乾香港嘅工程,係要反對到底,只不過,為防啲左膠出嚟搞到件事出煙(一個梁啟智玩射歪,跟住山中,黃覺岸呢啲仆街群魔亂舞,黃覺岸連殘體字都唔記得改),都係要講個不論左中右都贊同嘅口號,好簡單,保住香港荷包,反對 東大嶼山 .
東大嶼山 係搾突香港人
東大嶼山 工程費話要萬億港紙,呢個好睇香港財政儲備俾得起,首先,本來唔應該郁儲備,但更大問題係, 東大嶼山 好大機會超支,如果超過萬億港紙,唔通要加稅嚟支付呢個大白象工程,就算香港啲大有錢佬預支,除非預支兩萬億(預計超支100%),否則都唔好上當,唔好同我講啲儲備都唔會駛,不如攞嚟解決香港房屋問題呢啲廢話,呢個只不過係常識,就係政府工程一定超支,萬億都係一定唔夠,所以擺明車馬違反《基本法》107條.
如果 東大嶼山 係超支,我相信十年後香港人就要孭重稅俾中國政府狂抽,所以 東大嶼山 計劃必須拉倒,唔駛講,而單程證係一定要收番,因為依家中國每日送一百五十名唔知有無自力更生能力嘅移民入嚟,係另一種陰乾香港人荷包嘅方法,加埋 東大嶼山 ,隨時係稅項重過英德兩國都搞唔掂件事,依家中國挖空香港嘅方法,同中國夾埋納吉挖空馬來西亞嘅方法源出一轍,所以我嘅口號人人都明,就係保住香港荷包,反對 東大嶼山 .
當呢個反變相抽稅俾中國嘅論述一出,之後要講就容易好多,我歡迎share呢篇文,亦歡迎其他同道俾番credit我情況下攞嚟用,係唔歡迎盧思達,因為呢條仆街抄嘢永遠唔俾任何credit,簡直係香港文壇毒瘤,行為同中國班友係一模一樣.
依家大家明白曾俊華點解吓吓都寧願啲錢唔駛,無錯,唔駛啲錢,對好多基層或者唔公平,香港係唔少錢應該投資,例如公立醫院系統,學校嘅設施,高速公路等等,只不過,一開駛錢之門,啲錢根本唔知駛咗去邊,好似港珠澳大橋,中國高鐵呢啲北京意志高壓之下迫出嚟嘅工程,搞出乜嘢大頭佛,大家都有目共睹,唔駛我多講,更何況今次 東大嶼山 計劃,寧做守財奴,其實有佢嘅道理喺度.


text:
曹星如勝河野公平,唔係個個香港人開心,好多人狂屌,質疑點解拳賽馬上中止,點解俾人打腫眼果個會贏.當然啦,又有人反屌,話唔識拳例唔好扮專家啦,叫人自己去睇拳例,其中一方受傷(據講是外撞頭accidental headbutt),打夠幾多個回合,裁判有權終止比賽,並以點數決勝負云云.
其實呢個就係我鍾意香港人之處,夠公平!唔會因為香港選手出賽,贏左就一定開心.唔識規例又好,懂規例又好,其實任何裁判決定,都可以受人質疑,足球賽事例子極多.所以我認為,即然賽事係因為星如今場受傷而中止,曹星如一方如宣布自己傷好後再邀河野公平擇日重賽,既可以贏盡人心,又可以賺多一筆,一石二鳥.
香港人之所以屌,係有原因,唔想香港變成中國:為咗面子,為左利益,不擇手段,吹黑哨,搬龍門.做人如果勝之不武,倒不如雖敗猶榮,我覺得呢一點先至係香港人精神.至於乜鬼打不死精神,係任你講架啫,任何國家嘅運動員,基本上都係有打不死精神架啦,個個咪又係屢敗屢戰!
香港相對於我地賤視嘅中國,就係香港人重視公平!
好多人話香港人屌來屌去唔啱,唔識唔應該亂評論.但我覺得冇問題.香港就係言論自由之地,天下悠悠之口難以杜絕,有質疑覺得心裡唔服就出聲.我反而覺得,主辦單位,轉播單位及其他眾多媒體安排唔夠好.好似我睇HKBN直播,冇安排現場旁述,畫面又冇出每回合分數,然後無端端睇拳證舉起曹星如隻手話佢贏左,真係好無厘頭.
觀眾唔識係正常架喎.但咁重要嘅賽事,一眾媒體冇請啲資深有分量嘅評述人員去即時講解,先至係大問題!喂,阿哥!我細個睇波同睇馬,我都有得睇林尚義同董驃啦.我即使到依家都唔係球迷馬迷,但至少我睇下呢啲資深人士去現場評論,可以學到啲嘢,略懂一二,對與錯,雙方表現如何,賽果是否合理,裁判有冇誤判等,我心入面可以有個準繩.
總結我兩大建議:1. 曹星如一方立即邀約河野公平在星如傷癒後擇日重賽.2. 下次再有香港代表出場的拳賽,各大媒體要做好啲,安排資深人士,又或者至少係搵識講拳嘅主持現場評述.依家咁多網媒,臥虎藏龍,一定做到!


text:
(體路專欄)上次見大家對短時間做多訓練咁有興趣,睇嚟大家都同我哋一樣,日日都忙到嘔又唔想放棄做運動唯有迫多少少做下訓練,提升自己嘅能力,延長自己運動生涯啦!上次講咗做gym,咁今次又講下「練氣」兼「消脂」啦!
HIIT喺咩?
短時間 x 高強度+小休息時間=HIIT
HIIT喺High Intensity Interval Training嘅簡稱
故名思義喺間歇訓練嘅一種,
有云「HIIT比起低強度運動可以更有效率燃脂,
仲可以延長至運動後繼續提高你的新陳代謝率」
講完都有啲複雜,
不過相對低強度運動,
HIIT的確會有提升每日所消耗能量嘅總數,
所以佢都算喺一種有用嘅訓練方法!
點樣安排HIIT入Training?
通常會有兩類形式,
一類會用跑步機,健身單車等帶氧運動訓練器材
另一類會用阻力訓練形式進行訓練
兩邊都畀個例子你啦!
其實HIIT練咗咩?
HIIT因為訓練長時間處於接近90%最大攝氧量(超辛苦,做到就嚟死咁)
所以其實訓練期間對於最大攝氧量(maximal oxygen uptake,VO2max)同埋無氧代謝(Anaerobic Metabolism)嘅能力有所提升,即喺有氧同無氧嘅能力都會有所進步!
睇到呢度,
我都畀個弱弱嘅建議大家
如果你想用HIIT去消脂,
你要預期會有一個好辛苦嘅過程,
所以如果以消脂作為長期目標,
中強度嘅有氧訓練會可以延長運動時間
(如果香港人真喺收到工……)
可能因此會有更大效果嫁.


text:
上一篇寫左關於人壽基金同埋傳統單既特色 (特色呢個字眼係咪好正面呢?) 其實我唔係大家想像之中咁負面架, 聰明既朋友應該知道點樣利用呢d plan既特色, 好簡單,如果你想買定期人壽, 又想投資基金, 買人壽基金咪勁抵羅, 只要你係60歲前cut單, 你就可以享受到好平既人壽之餘仲可以玩下基金咁(我遇過一d好醒目既客真係咁玩), 至於傳統單, 其實你計過條數, 識買d年期短而又自己負擔到既, 都係好架, 定期人壽適合一D投資高手,慳多d現金自己投資好過, 至於有仔女既朋友, 睇完呢篇識點做啦, 梗係拿拿臨趁佢仲細幫佢買番份啦, 如果唔係佢第日大個怨你唔幫佢買呀~(呢番說話我真係真心話, 我唔會不負責任叫大家唔好買, 總之你要買得精明, 知道自己買緊咩, 要適合自己)
呢行狗係狗在d agent亂sell之嘛, 睇佣賣單個客咪多數會lost羅, 希望大家唔好睇左我之前既post就覺得呢行負面,以後唔想做或唔買保險, 呢個唔係我爆料既目的, 我只係想大家做一個醒目既買家者, 最好緊係可以避開d無良agent啦, 除左監管agent,其實教育客人關於保險既知識都好重要, 希望大家明白我晚晚捱更抵夜既苦心啦
大家真係唔好抱住睇戲既心態黎睇, 我真係寫得好辛苦架, 之前個d有心人不停人身攻擊我係因為佢地驚者, 其實只要你行得正企得正, 唔好千人買單或者昆人入行, 根本咩都唔駛怕, 如果唔講真話, 到最後咪愈黎愈多誤解,我地呢行俾人既形象咪愈黎愈差羅, 真正係有心入行既人先會做得好, 或者係有心買單既客, 先至唔會有投訴 (你當我諗得理想啦,我始終唔覺得講事實會影響到, 反而你收收埋埋話者吹得太大d野, 先至個結果係最差既)
好, 發表完偉論, 又係要寫野既時間, 原本想寫多d關於基金投資既野, 但有網友話想知多d關於sell warm call點做, 咁不如又等我同大家分享下啦
錯誤觀念八
做保險sell warm call 一定要呃客先sell到 ?
我發覺好多人係呢個forum都怨氣沖天, 無他既, 好多agent急功近利, 或者功力未夠, 咪要出狗招羅, 其實sell 保險(product) 只係一個最低既層次, sell野分三個層次 (唔單止保險, sell咩都係咁), 最低層次係sell product,呢個係好多新入行既agent犯既錯誤, 我稱之為解plan員, 即係話佢地剩係識解plan, 完全無諗過你既需要, 呢類sales銀行好多
第二個層次係sell 關係 (relationship), 人係感性既動物, 對件死物對得耐都有感情啦, 何況係人,有好多客係心甘情願幫個agent買, 就好似我老死咁, 佢係我第一個客, 佢同我講, 就算我呃佢, 份基金d錢輸晒都唔會怪我 (我當時超感動)
我見過有好多agent真係有好多朋友係心甘情願幫佢買 (唔係呃呃氹氹個d, 陣間再講), 最高境界係sell concept,即係俾一個買既理由佢, 通常個d叫sales idea或者講故仔, 大家要知道購物係一種衝動, 係一種唔理性既行為, 所以我地呢行有句格言係理性開case, 感性close case就係咁解
希望大家唔好睇到呢度我仲未講衰野你地就好失望, 我而家係同大家分享緊sell野既知識, 係有用既
講番先, 通常呃人既agent絕大部份都係停留係sell product既境界, 因為如果可以進階到sell 關係個d, 已經係高手之中既高手, 即係話我就算同你講個agent呃你, 你都未必信, 就算信, 你都會同我講你係心甘情願既 (問你死未)
至於sell concept既高手, 你更加係有充分既理由相信你買緊既野, 我講咩都好大機會聽唔入耳
所以大家就算覺得呢行昆人都好, 只係個sales道行未夠者 (講笑)
講番正題, sell product大家見唔少, 通常佢地好長氣, 搏命解個plan, 無耐性既買家會覺得個agent好煩, 當然dplan多數都好複雜, 要好扼要咁講重點真係考個sales既功力, 但解plan俾natural聽絕大部份人都識, 呢個唔駛多講(連plan都解唔掂個d, 完全抵打啦)
重點想講係sell關係, 其實我都見過有心地善良既agent, 如果大家有玩過九型人格, 會知道咩叫2號仔同9號仔, 呢度唔多解釋,佢入行前已經好肯幫朋友, 佢d朋友入阮, 佢未做agent個陣已經有探開佢地, 買下果籃既習慣, 同埋佢性格溫和, 好多人都當佢係交心既對象,我見佢一入行, 佢d客自動搵佢買單, 仲話信佢唔會呃朋友, 佢同我講有個朋友真係咩都買晒, 佢都無野好sell, 但佢個朋友同佢講唔緊要,話只係想幫下佢, 買咩都無所謂, agent話買咩就買咩啦 (呢d真係佢做人咁多年積番黎既, 無既行家唔駛恨)
咁我都講番d我sell 關係既經歷先啦, 其實做得warm call, 個客某程度上對你有基本信任, 理論上唔會好似cold call咁挑機(之前講過, 挑機個d唔係你朋友, 而係你既敵人), 通常你會發現, sell 朋友個陣, 你花最多時間唔係sell, 亦唔係解plan,而係陪佢傾計, 你試諗下, 佢地出黎打工點會唔受氣丫, 同事又唔呻得 (好易俾人篤背脊), 屋企人又未必想聽, 身為朋友既你,自然會成為佢地傾心事既對象, 呢個位唔係叫你呃佢, 而係你要用心聆聽(你唔駛俾意見, 不停認同得架喇), 好多人, 其實都只不過想搵人聽佢講野, 呻下之嘛, 你俾佢呻番你三,五,七個鐘(我個次好似有5-6個鐘度), 之後佢順左條氣, 你再簡略重點式解plan (連解連簽半粒鐘度啦), 最緊要唔好sell到好鬼,亦唔好存心呃人 (我唔明點解有d人朋友都呃得落手, 唔驚以後無朋友做咩), 好快可以簽單, 就算佢今次唔簽, 你俾佢呻多你幾次,梗有一次會俾你攪掂
當然, 無良agent都可以聽完之後呃個客, 我諗warm call呃人既方法, 呢度有好多朋友都係已經俾個d老千well train左,我夠膽講如果開多個post, 叫大家一齊貢獻下d sales既呃人方法, 大家隨時都寫到十個八個出黎, 所以我唔駛寫啦(不過我下一篇寫基金我會爆最常見既呃人方法, 大家放心)
至於最高境界sell concept, 呢個係最難, 多數用係個natural出objection或者死拖難拖唔肯買個陣, salesidea真係有好多, 但你要講得中一個可以hit中佢既心就好難, (好似超級巨聲咁, 你唱歌唱到聽眾都好有feel, 陪你喊, 你估咁易架)
講故仔呢家野要講天份, 同埋你個人夠唔夠感性, 太理性係唔得既 (有好多sales剩係識理性分析, 無用架, 愈理性討論愈唔會買)
有行家可能會覺得, 你講個d野係人都知啦, 呢d係基本功, 係大方向既野, 如果連基本野都攪唔掂, 好難進軍d高階野
有兩本書可以俾行家參考下, 有助你sell natural既, 一本係人性的弱點, 另一本係冷讀術, 大家多多鑽研下啦
講完d咁宏觀既野, 梗係要講番d實際既sell skill啦, 通常agent會用既不外乎幾招, 其中一招咪叫RDRC, 即係RELAX,DISTRUB, RELAX, CLOSING, 一開波見面梗係要大家RELAX下先, 多數係RELAX時段, 都係探下個客既口風,例如有無投資呀, 工作穩唔穩定呀咁, 如果係醒既AGENT, 其實係傾計既時候已經摸左個客好多料, 跟住第二步就係DISTRUB,即係話突然間好不經意咁將個話題帶去保險度, 呢個位好重要, 技巧唔好既SALES會俾人覺得反感, 覺得佢終於露出狐狸尾巴,跟住就會勁俾OBJECTION你, 如果俾你好有技巧咁帶到保險話題, 你就要俾一個購買需要佢
例如係女性既話, 梗係FOCUS係安全感啦, 全世界最儲得錢既係咩人? 之唔係女人羅, 女人係好需要安全感既動物,你要同佢講多D靠男人既壞處, 例如某某包二奶, 或者離左婚無人無物, 最緊要係無錢傍身, 生活好徬徨呀個D咁, 佢梗係問你點算啦, 咪買基金/ 傳統單羅 (達成目的), 之後唔好咁急簽單, 反而講下反話, 好言相勸話佢諗多左 (呢個就係下一個RELAX喇), 到最後佢愈黎愈不安,最後簽單 (即臨尾個腳, CLOSING), 當然簽單個陣梗係唔好白痴咁問個客係咪買啦, 你只需要FEEL到佢有衝動個下,好自然咁拎份FORM出黎, 同佢講話好多朋友都好似佢咁架, 跟住猛咁填資料 (呢個位佢講咩都老虎唔好回應), 份FORM填到咁上下,問佢想用咩過數會方便D, 當然, 如果你想條數大D, 你夠薑既話, 係你收左佢張CREDIT CARD之後你可以再SELL多佢一野,試下SELL大D個銀碼 (CARD都係你手上, 仲有得走嗎?), 之後填晒FORM先叫佢一野簽晒所有FORM, 最好簽左之後,同佢講呢D係私己錢, 記住唔好俾老公或屋企人或朋友知, 咁你俾人斷單既機會就細好多 (補充, 大家可能會問, 如果你DISTRUB完佢之後,RELAX期間佢突然間清醒左, 勁俾OBJECTION咁點算呀, 咁你咪再DISTRUB佢羅, 之後又RELAX佢羅, 總之要兇佢,兇完再MO (MOTIVATE) 佢, MO完又兇, 兇完再MO, 不停循環直至佢簽為止)
其實成個過程最重要既技巧就係你控制既節奏, 每一個位都要過得好順, 氣氛要係一個良好既環境底下進行, 成功率就會大好多, 當然頭先講既只係其中一個例子 (COLD CALL唔駛咁煩, 明買明賣, 一野SELL落去就OK)
其實講黎講去, 咪又係人性的弱點本書裏面講既自重感, 只要你俾到自重感你個朋友, 佢就會好自然對你有好感或認同你, 就係咁簡單
咁當然, SELL SKILL既野可以好廣泛, 無一本天書用到老, 有好多方法, 想UPGRADE下自己SELLSKILL既我建議學下九型人格同埋MBTI, 呢D心理學既知識, 係你SELL 客個陣, 即係打緊心理戰個陣, 可以掌握到主動權,企係有利位置, 勝算點都高D
做NATURAL我之所以話易, 係因為你對該朋友已經有一定既認識, 你知佢性格, 自然會判斷到講咩佢先會BUY, COLD CALL難就難在初次見面, 你要係極短時間內掌握個客既性格真係好講經驗
記住, D客買野係需要理由, 睇下你可唔可以刺激到佢個下衝動 (需要), 我頭先講個D方法未必係最好, 但我自己覺得幾有效, 當然,我成個過程都無呃過個客D咩, 根本唔需要用幾多幾多回報, 講到隻基金天下無敵, 或者自己係呢行做左幾耐幾耐, 搵幾多幾多錢等去氹個客買
我自問陪朋友傾計, 俾佢呻下唔算呃丫, 俾個理由佢買, 刺激下佢購買意欲, 講下D感人故事感動下佢, 都唔算昆人者, 我自問每次賣基金單都一定講收費, 賣傳統紅利單都係賣3年或5年居多 (所以D佣咪少羅)
我相信要令個朋友買單, 可以有好多方法, 唔駛下下要昆人先賣到, 我第一個客, 即係我老死, 我同佢講話我第一個客呢個位係留番俾佢,對我黎講佢就係我兄弟, 我想佢支持我, 就係呢句說話, 滿足左佢既自重感 (第一個客佢覺得好有意義), 佢就幫我買, 但我真係無昆佢喎(我今次篇野唔知算唔算正面左, 我無改變立場既意欲, 但SELL SKILL既分享係咁上下, 我教新人TRAINING個陣都係咁講, 當然,REAL CASE既例子會多D)
今期唔知會唔會令大家失望, 只不過有網友話想我分享下, 所以我就寫出黎, 呢D都係真實野, 希望大家唔好覺得悶
下一篇, 我想講下D基金先, 等大家多個認識, 市面上唔係剩係得AA單架, 仲有其他, 包括前期收費, 後期收費, 仲有LUMP SUM, 會同大家拆解點先算抵玩, 點買先精明, 仲有基金最常見昆人既方法係咩


text:
「階段」
究竟郭大少返學係點嘅呢?今個月係人生第一次去家長會,其實都估到一二,不過見到佢係學校好開心就已經足夠.雖然香港嘅教育真係幾變態,因為佢始終都係一個兩歲人仔,見到佢一日一日長大就得啦!不過兩歲嘅人仔真係茶煲,經常性同你唱反調,又堅持樣樣嘢都要自己做,唔啱心水又發脾氣,但係又真係正常,因為每個小朋友都會經歷呢個階段,只係我哋真係俾佢激死!
「消防」
又一個月,今個月同郭大少做咗好多嘢!而佢最開心嘅就應該係去咗佢最鍾意嘅消防局睇消防車同消防員.而家每次經過消防局都問消防車同消防員係邊,一有消防車經過就勁興奮.問佢大個咗之後想做乜,佢會同你講做消防員.唔通個個小朋友細個都會幻想自己大個做消防員?其實細個我都有諗過而每次校車經過消防局都會睇下見唔見到消防員訓練.唔通遺傳咗?
「記錄」
今個月真係去咗好多地方,當然唔少得佢最鍾意嘅迪士尼啦,英國文化節,消防局開放日,食聖誕大餐,等等.最好笑嘅係郭大少係度扮聖誕老人講:「呵呵呵,Merry Christmas!」因為屋企有本關於聖誕節嘅書,真係俾佢笑死!最勁嘅就係我哋去友邦歐陸嘉年華,佢自己贏咗隻公仔返嚟,仲要係佢最鐘意嘅 Peppa Pig!而家啲小朋友真係好開心!
Also published on Medium.


text:
廿六度,香港人開始著薄外套,長袖衫~終於講:「最近天氣開始轉涼了!」講到轉季,你哋又準備好買轉季衫同藥妝未呢?轉涼總會出現皮膚乾燥嘅症狀,每次沖完涼就想用返啲護膚品做個全身滋潤,其實日本就有唔少藥妝網店,唔駛飛去日本都買到~仲可以順便一次過睇埋其他日牌 online store,買齊轉季衫褲無難度!仲可以買埋俾小朋友添.
Kenko 係日本最大嘅網上藥妝店之一,成立超過 20 年,而喺 2012 年更被日本樂天收購,成為第一間被日本官方認可喺網上出售藥妝嘅的網站.出售產品類別都非常齊全,例如護膚品,化妝品,母嬰產品,保健品或日用品都可以喺 Kenko 買到,連同寵物用品都買到.絕對係松本清嘅另一選擇,真係唔駛飛去日本都可以買齊晒啲藥妝喇.
Plaza 呢間美妝雜貨店賣嘅都係日本最新最熱門嘅化妝品,同時亦有好多可愛雜貨出售,入去行一轉真係滿足哂幾個願望架~Plaza 同樣設有網店,坐喺屋企就可以買到日本最新美妝品,夠哂方便!ettusais,deJavu,Sana 等品牌都可以喺呢度搵到!
日本 It’s Demo 呢個美妝雜貨店係唔少女生去日本時一定要去嘅舖頭,佢哋周不時都會同唔同卡通做 Crossover,好似而家就有同 Pokemon 做聯乘,真係每樣嘢都好得意架!除咗美妝品之外仲有服裝,生活雜貨等產品出售,唔洗飛去日本都一樣買得到,夠哂方便啦~
去藥妝店掃貨已經變成去日本旅行嘅指定動作,啲嘢平過香港咁多無理由唔買架嘛!不過小編近幾次入到藥妝店都覺得行得唔多舒服,人多貨又多,真係想慢慢揀清楚邊樣嘢真係啱用都唔得,最重要係俾錢條人龍任何時候都咁長,見到都覺得攰呀!其實想買藥妝真係好簡單,上網一樣可以掃貨!非常出名嘅藥妝店松本清其實都設有網店,大家坐定定喺屋企慢慢揀,完全唔洗俾人撞嚟撞去,又要搵店員問吓件貨放喺邊咁,舒舒服服就買到啦~
Stripe Club 有多個熱門日本女裝品牌,包括 Earth Music & Ecology,E hyphen world gallery,Green Parks,Koe 等等,各品牌最新秋冬服飾都可以喺呢度搵到!
如果平時睇開 Lowrys Farm,Global Work,Heather 等日牌的話,咁就要上去 Dot-St 睇睇喇,佢有齊哂呢幾個牌子之餘仲成日都做折扣,絕對比香港專門店抵買!轉季又點可以唔上去睇睇呢~
各大日牌集中地嘅 Zozotown,有成 50 幾萬件商品,真係揀都揀到手軟呀!品牌包括 BEAUTY & YOUTH,UNITED ARROWS,JOURNAL STANDARD 等日牌,喺香港 Mark Up 高好多架真係!
日本著名優質日貨網店,專賣潮流時裝同家居雜貨等等而且價格親民.最重要嘅係佢亦係迪士尼嘅官方授權網店,一啲連迪士尼官網都無嘅產品都可以喺到搵到㗎!
去日本除咗可以瘋狂買衫俾自己之外,仲可以買埋俾屋企個小朋友架~網購都唔例外!好多人都好鍾意嘅西松屋而家做緊期間限定 Sale,好多小朋友用品以及服裝都有減價啊!
有去過日本嘅朋友,應該都有見過 Babydoll 呢個童裝品牌.佢地有同迪士尼合作,推出唔少 Disney 童裝服飾,迪士尼角色任你做,男童女裝都有架!公主得嚟又唔太誇張,米奇得黎又夠晒可愛,媽咪們點可以忍得到手呢?價錢都係由一千円起咋!


text:
本帖最後由 siufatmama 於 18-8-25 17:48 編輯
我婆婆一個人住,唔係我地唔想一齊住而係佢中意一個人
呢個夏天樓下就日日開冷氣,仲要風口向上,搞到我婆婆家俬發霉要換都算,仲要成氹水
家俬有得換,但係我婆婆邊有得換?
落管理處投訴過十次都有啦,都係冇改善,只係一句通知咗樓下就算,婆婆試過落樓下禁鐘諗住傾下,點知有一個勁肥嘅肥仔講咗一句「關我乜事?」就關門!問過管理處一個姨姨,佢話個個單位係住咗個伯伯,但係我婆婆見到嘅係十幾歲嘅(emoji)仔
管理處投訴冇用,直接去office揾職員,個職員竟然叫我地開返冷氣對住樓下
我即刻火都黎問佢「電費係咪你比返?Ok當真係改善咗個水氹,但係你覺得改善到樓下嘅問題?當我婆婆搬走,佢繼續咁影響樓上,又有乜分別?不如你揾個高級啲嘅出黎啦」當時有位姓Chen嘅女人出黎,我比哂片同相佢睇,佢話會跟進一下,但係過幾日我上到去都係冇改善
我直接落樓下禁鐘,出黎嘅係一個似係五六十歲嘅大陸男人,佢話冇人向佢反映過,咁我直接話「咁我宜家提返你,因為老人家跌親可大可小」我一路都好好語氣,佢冇啦啦開大道門曬紋身「宜家咪話好囉!」我即刻火都黎「你曬兩個紋身我係咪要驚呀?我宜家叫你改善問題呀,你間屋幾多個人住呀?」佢答一個,我即刻講上次見到嘅係(emoji)仔係咪兩個人住唔講,佢好似驚一驚語氣好返少少
後尾管理處上去再提及過,我偷偷跟住佢上去,個男人講哂粗口鬧,唯獨一句令我真心嬲到爆「我就係要對住上面,你又吹我唔L脹!」
我真係唔知有乜方法改善,我只係擔心婆婆整親而我地唔知,雖然成日探佢,但係遲咗嘅,我地真係後悔莫及
發洩完,只係想講點解態度可以咁差,只係想你風口對返好啫


text:
靚靚袁詠儀喺06年生咗「魔童」之後,大部分時間都喺湊住阿仔,對於教育之道靚靚不時都會同大家分享,佢接受訪問時自爆阿仔6個月大開始已經開始學英文,國語,又要上興趣班同playgrounp.
不過喺教育上最大問題竟然係Chilam,靚靚曾經出席活動時講過,自己太嚴而老公就主張乜都要試,佢仲舉例話試過有次靚靚講明下晝開始唔可以食糖,不過Chilam唔夠兩個鐘就拎包糖畀阿仔.喺早前靚靚一家去到英國旅行,期間Chilam喺餐廳同阿仔玩live,而靚靚就黑面叫阿仔講中文,之後佢就出席活動解釋,原來魔童讀國際學校中文唔好,想阿仔講多啲中文,而Chilam就縱容阿仔講英文,靚靚仲話當時想劈開Chilam咁話.
雖然同老公喺教育上有矛盾,不過亦多得有Chilam點醒,靚靚曾經喺訪問中自認「怪獸家長」,安排阿仔入名校,Chilam一句「係整定嘅」令靚靚醒覺.魔童越嚟越大,今年已經11歲,靚靚早前出席活動仲透露已經教定阿仔「分手」,靚靚早前發現阿仔唔開心,原來有位女同學要離開香港返美國,靚靚話:「一定係對個女仔有好感先會有呢個感覺,我同阿仔講要習慣男女之間離合,有啲女仔會無端端同你講分手,你要懂得面對,唔好太認真.」
靚靚仲教魔童拍拖之道:「遇着你好鍾意女仔,無論乜事都say sorry,唔鍾意就直接講,唔好拖.」
(蘋果日報)


text:
新年流流唔想個頭咁笠
-
新一年 新環境 想開好個頭
但係而家朝早洗頭先勉強黃昏唔笠
-
yeeee617 last edited by
不嬲刀係咁?
有冇甩先? 聽人講話用爽身粉可以去油
-
estheryau0928 last edited by
會唔會係毛囊塞住曬搞到係咁出油?
可以試下睇中e 有D專睇頭髮...
-
fanjiiii last edited by
太多頭油要清下去 唔係好易攪甩髮
-
vitagigi last edited by
睇醫生睇下咩事
-
maryovo last edited by
可能係conditioner問題wor~
-
joeyyuen99 last edited by
換洗頭水?
-
kivichan last edited by
有冇轉過洗頭水/護髮素?
-
kakachiu0409 last edited by
好似話而家有D中藥可以FUL頭吸油
-
estheryau0928 last edited by
油性髮質?
-
我覺得係乾到出油?
呢1-2年開始甩頭髮
唔知係咪年紀大左就搞成咁
-
hellomimi201 last edited by
我知有間中醫叫德sin健髮
你上網search 下
-
之前有睇過有post 講呢間ok
其實有冇人睇過點
貴5貴
-
tracyszesze last edited by
@chenggigi 我真係同個FD試做過!佢果到有部機可以照毛囊同頭皮有無問題,之後有註冊中醫幫我地看診,開藥方黎FULL頭皮控油脂同洗頭皮,最後仲有湯包送!個顧問有講下D 收費,記得6-8百到有醫師看診同中藥FULL頭同內服⋯⋯我地果日雖無買任何野,但佢地都唔算HARDSELL,仲幾NICE!真心覺得佢地幾PRO同好有耐心答我地好多問題,會考慮下次再去


text:
老老實實,一年最少兩次既東北打比,以呢種方式結束第一回合,唔忿氣!明明上半場打得唔錯,就係唔曉入波.個感覺係,球隊仲沉浸喺大炒金絲雀場波之中,不斷意圖複製右路傳身後波會有斬獲……終於,一次五五波得身位,有球員倒下,球證吹下,十二碼判下,球員被罰紅牌:唔L係呀?
史提芬費查眼見迪科爾直傳,一個攝身想搶贏高路仙尼,高路雖然慢左半拍,但係鬥得之下仍然得贏費查,費查受高路既半推半撞,得輸身位應聲倒地.(我既觀察喇…)
坐喺電視機旁邊既我睇到既係,球證衝前指地,十二碼,再行前去高路面前,鏡頭唔知做乜移開影左第二度,可能大家都覺得,十二碼就梗係影可能射波嗰個喇…謂,搞乜呀?紅牌出場?高路同我既反應應該一樣,反而麥卡倫捉住第四旁證甸恩喺度笑……
其實你判十二碼球例可以支持係你既決定,但係紅牌全餐你建基於一個咩理由呢?費查當時就算唔倒地,根本佢都未必攞到個波;被你搶贏,守門員已經喺面前,最多當你半單刀,黃牌都未必要攞添!最慘係成場波,紐卡素全場犯規10次,新特蘭12次,當中有6次犯規屬於卡達莫.呢位先生多次惡意犯規,包括失球前韋拿杜姆喺新特蘭禁區轉身fake過卡達莫,卡達莫蓄意用手臂撞低韋拿杜姆,但係球證完全漠視呢個十二碼.至於判罰十二碼嗰球,球證先生個人根本都未追過中場,但就肯肯定高路犯規……最燥爆嗰球係,佢老闆,用盡食奶力向高碧克腳腕跪落去!卡達莫,人渣二號不二之選(唔好問邊個係一號,你懂的…).但係球證一張黃牌都無俾過佢!
呢位球證先生叫羅拔麥特利(Robert Madley),真心有名你叫顛㗎佢(Madly)!85年出世30歲仔,第一場執法英超比賽,係喺2013年4月修咸頓對西布朗既比賽,新雞上任三把火,全場派左三張紅牌……睇嚟,佢都係一隻顛雞,同甸恩有得揮!
今個星期,紐記主場迎戰最近五場只敗一仗既史篤城,牌面睇好難打.史篤城啱啱打完聯賽盃,十二碼砌低車路士,前鋒保贊,阿拿杜域個個上晒力,球隊狀態慢慢上升緊;反觀紐記東北打比一戰,好似俾人打左一就重拳一樣,暈得一陣陣.加上進攻板斧單一,新特蘭一對中堅已經示範左貼身防守,封鎖傳球路線,對紐記嚟講係好有效;而且左路近乎全無攻擊性可言,屯重兵於右路,紐記就差唔多唔識攻.高碧克傷出,迪奧堤火爆,雙防中只得返安尼達俾到信心…希望紐記咬住牙喺主場,踢得好好睇睇!
#紐迷週記
#球證果然係Madly


text:
會所1號 科學園 ClubONE on the PARK
商戶搜索
服務詳情
評語 提交評語
我之前去過尼到飲,都幾中意佢地個場地,覺得整個design好好,樓底夠高,地方夠大.加上我地要擺成38圍,都算多,其實香港唔係好多地方可以揀,所以就決定揀尼間Club One.
佢地嘅staff係事前同我地傾都係有問必答,事前亦都會出哂reminders俾我地跟住去準備,例如係分枱,金器,guest list,各樣物資表都會有哂template俾我地跟,都好方便.另外我地都好怕啲好勁嘅lighting或者音響,所以都好欣賞佢地幫我地試個陣係可以整set所有野都試哂,可以好清楚到當日實際用嘅時候會發生咩事.
因為我地揀嘅呢間Club One係喺科學園,佢地當日包咗一架shuttle兩個鐘內不斷咁接送賓客,都算方便,而且當日都好順利.佢地亦有安排專人全程跟足新娘,又會提醒佢唔同野,同埋新娘房都好大,我太太都覺得滿意.啲食物聽返黎大家都好滿意,佢地特別讚個乳豬好味.
我先生好鍾意科學園Club One,因為佢場地夠大同環境夠靚,四四方方又闊絡,而且每個位都望到個台,我哋擺咗31圍都好鬆動.另外,佢出面有成戶外景,出面outdoor有個註冊位好靚.
Big Day當日服務好好,跟我嘅同事都好細心.佢哋個場係草園feel,個backdrop都好靚!
食物好好食,個個都讚.不過,因為我哋搞到夜晚11點幾,但係佢哋旅遊巴到11點就要走,如果佢哋安排車可以夜少少就更加好.因為婚宴始終大家開心,有人會想夜啲走.不過佢地其實都好好,已經安排咗,延遲到11:15先走第二班車.
因為我自己住馬鞍山,想搵個地點係方便返屋企人,而且我哋擺嘅圍數都多,所以就揀咗場地比較大嘅科學園嘅Club One.佢嗰度都可以擺到50圍,我哋最後就擺咗41圍,場都好夠寬闊,41圍都唔會覺得逼.去睇落場同落訂嘅過程都有向我哋介紹返有咩套餐同幫我哋upgrade咗啲嘢,例如係食物方面幫我哋upgrade啲鮑片.
我覺得嗰度各樣service都算OK,唯一係覺得好多嘢要自己做,如果可以有個保姆角色跟新娘跟得貼身啲會較好.
因為我鍾意草地,Club One 科學園本身個場個backdrop已經係一個草場,唔洗搵錢去整.其實本身我係諗住要證婚服務,咁變咗證婚場地都ok.同埋佢個場地夠闊落,雖然有幾支柱係爭啲,因為唔係好襯;其實我都知道場地好盡力去遮嗰幾條柱,但係冇辦法,個結構係咁樣,都冇得拆咗條柱,但係整體係ok嘅.
而佢哋服務都唔錯,因為我嗰度個婚宴佢都包咗個婚禮統籌俾我嘅,但係人事變動呢啲冇得避免,佢中間轉咗一次人.我初初都擔心轉咗新人之後個交接會冇咁好,但係都pick up得好快同埋追返哂之前啲嘢,可能每個婚禮都差唔多,但個outome我都滿意.
我冇食過嘢所以唔知食物質素係點,但賓客反應都ok.同埋佢有個新娘保母嘅妹妹跟住我,都會提我要做啲咩,拎漏咗花球又會幫我,都幾好.作為過來人,我覺得揀場地,自己鍾意真係好緊要,無謂揀個自己唔鍾意嘅.總有啲人係長輩覺得想中式就揀中式,但呢啲其實都係自己嘢,要揀自己鍾意嘅.
我哋揀科學園Club One係因為鍾意佢個場夠開揚,因為香港哋除咗價錢要相宜,又要開揚,我估都係得返Club One嘅郵輪碼頭同埋科學園揀.最後揀咗科學園,因為近我老婆嘅親戚,佢哋住上水.
我哋差唔多結婚一年前去搵佢哋,因為驚佢哋冇位又miss咗婚展,所以係直情去現場搵佢哋啲staff傾.因為我本身係用hotline搵佢哋間嘢啲sales staff,佢哋都好好咁將我refer咗俾會場負責嘅經理,啲經理都好熱心,我未做佢哋個客,一蚊都未俾,但係問佢九萬幾樣嘢佢都答我九萬幾次.其實我哋都幾麻煩,又冇睇過婚展冇睇過啲相,咩都唔知,就當咗佢係婚展啲staff咁問,佢都完全解答哂我哋,亦都好樂意約我哋去睇場同開會,睇哂所有嘢知道哂先拍板簽contract.
呢度嘅場地環境同食物質素我哋都好滿意.場地好闊落,可以擺到五十幾圍,但係我哋只係擺二十圍,到咗Minimum pay就算唔係太多圍數,佢都俾我哋包場,呢點真係非常之好!而且,佢出面證婚個位真係好靚,不過當然天氣要許可,嗰個位係日光照落嚟真係好靚,真係一絕!嘢食我哋都覺得好滿意,因為我哋當日冇食到,當晚都冇食到.但係佢哋好好,會知道我哋新人同父母都好忙,冇時間食,佢會幫你存菜,將你嗰份直情連檯都唔上,直接pack好哂入盒俾我哋拎走.我同我老婆媽咪都係拎走啲嘢食返屋企食,已經係凌晨兩三點,但係我哋凍食都覺得滿意,熱食應該係好好.聽返啲賓客嘅feedback都係中上至好,所以我都覺得滿意.
如果要再improve,我覺得交通可以再好啲.因為佢哋啲shuttle好疏,同埋時間延長都係要加錢.但係要明白佢個位都比較偏僻,如果住市區啲人入去都係靠shuttle,佢哋啲shuttle半個鐘一班,如果可以再密啲就好啲.同埋散席架車都係,本身default就係十圍一架,但係都好多人唔夠位坐,如果交通方面安排得好啲就會更好.好在我哋有啲賓客直接飛的走,所以都安排到.
我哋都有用埋佢哋啲司儀,司儀已經好早announce關於shuttle嘅安排,佢哋都知道哂如果賓客選擇搭shuttle嘅就會早啲走.呢方面司儀都好好,知道哂個程序,安排得好好!.


text:
黑岩 必去景點及半月灣附近酒店推介
半月灣附近酒店預訂
神秘優惠價幫你慳更多
即時揭開神秘優惠價,慳得更多
黑岩必去推介 - 半月灣
想去 黑岩 自由行?等 Hotels.com 帶你玩盡 黑岩半月灣 啦!留意我地文章,話你知去黑岩 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋黑岩半月灣 附近有咩酒店,等你更加容易計劃行程,慳返酒店來回景點嘅時間.
黑岩半月灣 自由行
去得黑岩半月灣 自由行最緊要一定係揀啱日子去.一啲熱門景點例如,黑岩 嘅 半月灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
黑岩半月灣 交通
想去半月灣 暢順無阻濟,最好就係出發前,睇清楚黑岩半月灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
黑岩半月灣 必食必買攻略
黑岩半月灣一直都係旅遊熱門地點,去到黑岩半月灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
江美儀不嬲都係義氣仔女,又夠吉士,今年佢唔驚得罪大台,出錢出力 line up做搞手,仲幫舊同事張啟樂上台鬧高層冼偉智,勁!
媽咪姐
亞視人聯歡江美儀 鬧爆高層
Ads by Google
亞視昔日嘅員工同藝人年年都會搞活動見吓面,佢哋有個會叫「 A記同學會」,年年都搞飯宴.上星期六( 3日)就筵開廿幾三十圍,好多已經唔喺香港嘅藝人都返嚟食飯,好似嫁咗去內地嘅繆非臨,張東琳齊齊出席,連喺新加坡做 OL嘅韓君婷都特登返嚟.今年嘅搞手江美儀,就事先講明唔俾亞視高層出席.媽咪姐知道,佢今次出錢又出力,而鮑姐鮑起靜,羅霖都有份拎錢抽獎.不過,全晚氣氛最熱烈竟然唔係抽獎,而係江美儀鬧人.
話說食食吓飯,江美儀頂住度氣,忍唔住要上台講幾句:「有條友(媽咪姐後來八到係任職亞視助理副總裁嘅王祖藍舅父冼偉智)打俾我話想嚟.梗係唔得啦!呢條友炒張啟樂㗎!」張即刻走上台和應,佢哋仲 high到喺台度講粗口,全場掌聲四起.媽咪姐覺得講粗口就唔係太好,不過就足見佢哋嘅團結,班高層真係要反省吓!
鮑姐依家主力拍電影居多,但亞視有活動都逢請必到.
羅霖喺亞視嘅日子唔係好耐,只係玩咗幾年,但江美儀叫幫手,佢又冇托手踭,帶埋工人拎嘢之外,仲拎錢出嚟抽獎㖭.
冼偉智
張啟樂
失蹤人口返來喇!
同係亞姐出身嘅繆非臨,張東琳,韓君婷,都係演藝事業停滯不前,移居外地,袁文傑就北上賺人仔,大家咁耐冇見佢哋,仲認得冇?
繆非臨(左)同張東琳呢對好姊妹,嫁咗去上海多年,仲係好有心,今次特登返嚟食飯,睇吓佢哋同以前又冇乜點變喎!
返咗新加坡定居嘅韓君婷,為咗呢餐飯返嚟,但睇佢咁瘦,真係要食多啲嘢!
袁文傑以前都話晒高大靚仔,唔見一排留埋鬚,嘩!有啲難認.


text:
最近有一套以80年代沙田棒球隊「沙燕隊」為主題嘅電影上畫,戲入自然有唔少畫面都喺沙田取景啦.由細到大都喺呢個地方成長嘅沙田友睇完都表示好有親切感,勾起唔少青春回憶呀.其實沙田呢個新市鎮,唔係得雞粥同名牌林立,感覺愈嚟愈陌生嘅新城市嘅,今日就帶大家慢慢遊走沙田,睇下有咩清新影相位啦.
(1)禾輋邨
戲入面兩個男主角成日喺走廊跑嚟跑去嘅,就係禾輋邨喇.屋邨帶畀我哋嗰份人情味同集體回憶,「天・與地」嗰啲天價樓邊有得比.不過好風光多的是,屋邨平凡事,點解要特登介紹禾輋邨?因為佢天井地下有8張圓凳仔,圍埋一個大圓形,由上面影返落去,都幾特別㗎.如果同朋友一齊,仲可以叫佢坐喺每張凳影張相砌返個gif𠻹.
點去:沙田好運中心旁開始沿天橋一直行
(2)禾輋花海
春天一到,大家都會爭住去長洲影櫻花,或者山長水遠去郊外影鳳凰木,油菜花咁.其實花海近在眼前,交通方便嘅禾輋邨入面種咗好多棵宮粉羊蹄甲,春天嘅時候滿目粉紅,咩角度都影到靚相呀.除咗宮粉羊蹄甲,邨入面仲有唔少色彩繽紛嘅花,春天去影相真係好靚㗎.
(3)瀝源公園仔
而家畀細路玩嘅公園買少見少(放學去上興趣班好過啦),而且全部都錫住啲小朋友嚟設計,用晒硬膠膠嚟做材料,以前啲鐵製公園設施,全港唔係得返好地方搵到㗎咋.一見到呢幾張鐵製搖搖凳,真係咩童年回憶都返晒嚟.除咗瀝源,大圍美林邨都一樣仲有少少呢類古董㗎.
(4)城門河
講得沙田,又點可以唔提起城門河呢?毛毛仲記得小學嗰陣仲係冇冷氣嘅年代,日日都聞住河臭上堂……好彩近年城門河異味問題已經改善咗好多,而佢嘅景色同往日一樣咁迷人.日頭影就夠清新,黃昏就夠浪漫,夜晚都好舒服㗎.
點去:城門河好長,沙田或大圍火車站,車公廟或沙田圍馬鐵站都可以去到
通常一講到城門河,大家又淨係諗到最典型嘅「橫橋+直河」畫面,其實河邊仲有好多穩秘靚景㗎.換個角度,用沿河嘅橋仔做主角,一樣夠晒清新.成條河咁長,除咗大家最熟悉嘅瀝源橋同沙燕橋,上面仲有唔少窄窄嘅橋仔,就好似沙田官立中學對出,通去車公廟馬鐵站呢條橋仔咁,畀啲耐性,等到冇人行嘅時候影都幾有feel.
點去:大圍火車站或車公廟馬鐵站
要清新,又點少得綠油油嘅畫面呢?河邊嘅小路兩旁長滿大樹,無論散步定影相都好舒服.呢張相就喺車公廟馬鐵站附近影嘅~
點去:車公廟馬鐵站B出口
(5)富山下城門水塘堤壩
富山有個火葬場就係人都知,不過唔好以為富山生人勿近呀,因為你會分分鐘錯過咗個影相靚景!上到嚟堤壩,嗰種感覺唔止係與世隔絕咁簡單,直頭係瑞士山區肺!一大片草地加埋藍天,想唔清新都唔得啦.(溫提:唔好行咁出,會轆咗落山)
點去:大圍火車站 D 出口村南道乘 64K 小巴至富山總站,再步行上山


text:
Discuss
3月無目的兩公婆東京之旅
3月頭見有平機票同大假,咪同老婆飛去東京6日hea下, 因為諗住食壽司大所以頭3晚住築地嗰頭,之後入河口湖住兩晚,無目的無plan景點,行到邊食到邊
一落機就攞房而後到築地的晚飯, 我哋去左虎杖食,老婆叫左個5色本地海胆飯,我就海鮮飯三食,兩個飯都唔錯,夠鮮味,我老婆仲話D海胆好甜唔腥添
食完就返酒店休息, 校定鐘起身食壽司大, 今次我老婆話一定要試壽司大, 所以專登訂左間近築地市場的庵酒店, 雖然新但房細, 喼唔可以完全打開, 不過乾淨企理啦
我哋3點3左右到壽司大, 但已經有人坐係門口等啦, 我哋就排二同三, 3點9左右就坐滿第一輪的人數, 好彩當日無落雨又唔算太凍又有位坐, 所以玩陣手機到差唔多5點就入得去食
我哋揀4000yen個set, 10+1件自選, 件件都好鮮味, 特別係件拖羅同赤貝, 真係好正, 件赤貝上枱時仲有少少反應, 老實, 你問我值唔值得晨咁早去排差唔多兩個鐘去食, 若果你真係好鍾意食壽司好似我老婆咁, 係值嘅, 若果唔係, 其實隔離大和壽司都唔錯, 事關我哋之前都有食過, 而且排隊無壽司大咁誇張, 不過個飯底壽司大係好食少少嘅
我哋食完先係5點9左右, 個天先開始光, 不過條隊已經有成廿幾人了, 之後我哋返酒店訓多陣先再出去
訓醒時都成11點左右, 之後落新宿行街食嘢, 先去左間叫果實園食中午, 揀嗰度係常試佢嘅鮮果蛋糕
由於士多啤梨當造, 所以我哋都揀左士多啤梨蛋糕, 成件蛋糕好多士多啤梨, 又大粒又甜, 唔錯
話到明無目的hea行, 所以喺新宿行下睇下又到晚飯時間, 今次去左間叫神田之肉Rump Cap的餐廳食牛, 下面嗰份係燒牛心, 好食好爽口, 而再下面係佢哋所講牛最稀有的部位Rump Cap, 肉唔韌, 肉汁多, 但我覺得牛味少左D
食完牛之後就揾甜品食, 我哋去左間食pancake嘅, 不過好麻麻, 食完就返酒店休息了
第三日落原宿行街, 而中午先去食個壽喜燒先, 我哋上網揾過呢間喺人形町叫今半的壽喜燒唔錯, 所以一早訂定位食中午, 一個set有三件, 好食, 入口即溶, 之後仲每人追加兩件添, 而最後打埋隻蛋落個汁度炒一陣放落碗白飯度食, 真係汁都撈埋
之後落原宿行街睇嘢, 我老婆就收獲大囉, 而我就做左流動提款機囉, 行到攰, 上左去食Bills, 好彩唔駛點排隊, 事關前排D人唔願意坐露台, 所以等左一陣就入得去食, 我哋點左個招牌pancake試, 講真, 我哋覺得麻麻, 個pancake蛋味唔多夠, 我哋都係鍾意大阪嗰間Gram多D
其實食完個tea都差唔多5點幾, 所以之後行多陣去阿夫利食埋個拉面就返酒店


text:
OPPA,你好MAN啊!😍 你把聲一定同個樣一樣都係咁MAN架姐😚 咪住!點解OPPA你把聲同我想像中差咁遠嘅😱
1. 金鍾國
呢個應該係最多人諗起嘅例子掛?!擁充滿男性魅力嘅外貌,強而有力嘅臂彎,超結實嘅腹肌,再加Man爆性格,但配咗一把好似蚊飛咁輕柔嘅高音聲線😂 原來佢把聲會咁高音係因為喺3,4歲嘅時候唔小心飲咗放喺汽水罐人面嘅殺蟲劑!好彩媽媽及時發現帶佢去洗胃先冇事咋😰
2. VIXX LEO
身高180,膊頭又超闊嘅LEO可以話係女仔對男友嘅理想身型〜如果加埋把低沉又溫柔嘅聲就好啦😍 點知同金鍾國一樣,都超Man外表加高音😛 但呢把偏高音嘅聲線令佢更有辨識度,啲人一聽就知道係VIXX/佢自己嘅歌!
3. EXO 燦烈
超精靈嘅大眼再加埋大大對兜風耳真係好cute啊!佢把聲一定同佢個樣一定咁可愛架姐〜睇live片等到隻歌中段終於佢開口rap啦😚 聽咗兩句,what?呢把咁磁性嘅聲真係燦烈把聲?!😱
4. BTS V
唔知係咪因為V出道嗰時先18歲仲覺得佢好細個咁,但佢把聲係超·級·沉·超·級·man!!編輯一開始聽BTS嘅歌就冇睇MV/Live,所以完全估唔到嗰把超沉嘅聲係屬於咁得意嘅V😛
5. B1A4 BARO
BARO個樣就好似隔離屋個細佬咁,有啲呆,有啲純真,就咁望樣會覺得佢把聲應該算係普通男仔聲,唔會太高或者太沉〜點知!原來BARO把聲好低音,聽落就好似覺得細佬突然變咗男人咁🤣


text:
內坦亞 必去景點及藍灣海灘附近酒店推介
藍灣海灘附近酒店預訂
神秘優惠價幫你慳更多
即時揭開神秘優惠價,慳得更多
內坦亞必去推介 - 藍灣海灘
想去 內坦亞 自由行?等 Hotels.com 帶你玩盡 內坦亞藍灣海灘 啦!留意我地文章,話你知去內坦亞 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋內坦亞藍灣海灘 附近有咩酒店,等你更加容易計劃行程,慳返酒店來回景點嘅時間.
內坦亞藍灣海灘 自由行
去得內坦亞藍灣海灘 自由行最緊要一定係揀啱日子去.一啲熱門景點例如,內坦亞 嘅 藍灣海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
內坦亞藍灣海灘 交通
想去藍灣海灘 暢順無阻濟,最好就係出發前,睇清楚內坦亞藍灣海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
內坦亞藍灣海灘 必食必買攻略
內坦亞藍灣海灘一直都係旅遊熱門地點,去到內坦亞藍灣海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
國際刑警 組織,聽過個朵好響,但實權有限,而且 國際刑警 歷史上,落入獨裁國家手就會有怪事發生,1938-1945年期間, 國際刑警 組織喺德奧合併後變成蓋世太保旗下組織,依家重組過國際刑警組織,孟宏偉係第一位共產黨人做主席,跟住出事,孟宏偉返咗中國後失蹤,佢仲喺法國嘅老婆報警,要求調查孟宏偉喺邊,成為 國際刑警 組織最怪嘅怪事.
國際刑警 仲點可以俾中國玩
中國可以當選 國際刑警 組織嘅主席,多少係因為成堆收咗中國水嘅第三世界國家,一如陳馮富珍,呢個食雞珍醫生,你估佢真係有實力做到世衛組織秘書長,人人鬧到佢爆.所以好多人都好擔心,孟宏偉做咗 國際刑警 組織主席後,會有人濫用 國際刑警 做一啲打壓異見嘅勾當,只不過, 國際刑警 真係有實權嘅秘書長職位,其實喺美國人手上,所以孟宏偉隨時係自己嘅任務完成唔到,但佢喺中國期間啲貪腐嘢被人篤爆,成為習近平嘅鬥爭對象,而習近平呢條友係唔理國際遊戲規則做嘢,所以完全唔理孟宏偉嘅身份,總之一律家法待候,拉咗先講,而我相信孟宏偉老婆都唔係食齋嘅,所以見到勢色唔對,就喺法國報警,孟宏偉帶晒一家大細去里昂做官,好可能係佢成世做得最正確嘅決定,否則我睇搞出外交大頭佛,都未必有人知佢已經失咗蹤,或者死鬼咗.
中國連 國際刑警 主席都可以被失蹤,雖然孟宏偉係黨員兼全國政協委員,但膠唔可以咁派,呢件事後,唔駛旨意各大國際組織再搵中國人做大粒佬,因為呢啲行為,簡直有損各大國際組織嘅威信,中國人最鍾意攞聯合國嚟撻朵,以後我真係想知,呢班友仲可唔可以撻朵撻得咁鬼爽.
當然, 孟宏偉 都應該係食得幾飽之人,中國人民武裝警察部隊海警總隊係佢未做國際刑警主席前嘅職務,呢個機構主力負責海上緝私,海上緝私無油水撈,你俾我都唔信喇,仲要呢個海警總隊,由於十分之多油水,應該會有唔少人重金買官,所以孟宏偉呢次都應該係被人發現有好多錢,甚至用佢喺 國際刑警 個朵,搬咗唔少錢去法國等國家被發現,所以習近平急急拉人封艇,唔顧國際顏面.總之,中國人都搞到啲國際組織臭晒,係時候執過晒佢.


text:
群育學校
群育學校(粵拼:kwan4 juk6 hok6 haau6;英文:Schools for Social Development)係香港一類特殊學校,主要服務有情緒同行為問題嘅學生,入學途徑一般需要由教育局嘅「中央統籌轉介系統」做轉介.
支援服務[編輯]
日間學位[編輯]
適合入讀群育學校日間學位嘅學生可能喺以下方面出現同遇到問題:
- 學校
- 唔遵守學校紀律,就算接受咗輔導之後仍然多次犯校規,例如打交同埋/或者破壞課室秩序,以致嚴重影響老師上堂.
- 夾埋其他同學觸犯校規.
- 公然反抗同侮辱校方.
- 屋企
- 同父母關係惡劣.父母未能夠有效管教,或者同仔女經常有衝突.
- 經常好夜都唔返屋企,並間中離家出走.
- 經常同兄弟姊妹嗌交同打交.
- 個人/社交
- 行為魯莽衝動,例如發脾氣,毀壞其他人嘅嘢或公物等.
- 對其他人同埋/或者自己做出暴力同侵犯行為(例如輕微自殘行為).
- 自制能力薄弱,喺社交場合好多時都做出破壞秩序同滋擾嘅行為.
- 參與不良分子嘅活動,並因此逃學同埋/或者做出犯法嘅行為.
院舍服務[編輯]
學生除咗出現以上問題之外,如果有以下情況,就應該需要院舍服務:
- 屋企
- 屋企照顧嚴重唔足夠,學生得唔到父母嘅接納或者懷疑受到虐待.
- 個人/社交
- 活躍喺不良分子嘅活動,除非轉換環境以接受密集嘅生活技能訓練同受督導嘅日常照顧,唔係嘅話就會難以擺脫次文化嘅不良影響.
院舍課餘照顧服務[編輯]
院舍課餘照顧服務係學生入住院舍前嘅一項緩衝,過渡同另類措施,切合日間缺乏家人照顧而有情緒同行為問題嘅男生嘅需要.
短期適應課程[編輯]
一啲適合接受群育學校/院舍服務嘅學生,因為種種原因唔願意長期轉讀群育學校,又或者預期佢哋嘅問題可以喺接受服務之後嘅短期內得到改善,就可選擇入讀短期適應課程 .呢項服務一般為期三個月至一年,學生原先就讀嘅普通學校會保留佢哋嘅學籍,當呢啲學生喺群育學校/院舍完成短期適應課程而行為有改善嘅時候,就可以返去原校讀書.


text:
其實中環有好多地方兩點已經開始有下午茶食,所以如果你公司係可以兩點先食lunch,咁你就有福喇,起碼多啲選擇又唔使同人迫,以下地方喺中環嚟講都算平,而且某啲餐廳個環境會比起上一篇《邊個話中環無平嘢食?(一)》介紹嘅好少少.
筷子記 (中環威靈頓街85-89號群英商業大廈A1號舖)
上一篇小妹介紹大家去食粥,但係就嚟夏天,仲食粥想熱死人咩,所以今次我就推介大家去食撈麵.30蚊有兩個餸包埋嘢飲,撈麵足足有2個麵餅,一定夠飽,通常我會揀沙茶醬.雞翼係必食,超入味又稔永無失準,有時想健康啲我就會揀生菜,你知啦lunch要食菜係一件好難嘅事.飲品就會揀美祿或者杏霜,因為出面好少有得揀.
新興美食 (中環昭隆街9號B舖地下)
呢度主要食炒粉麵飯,雖然都有香茅豬扒湯河嗰啲,但比較少人叫.呢度炒嘢夠鑊氣,而且份量大,通常三個女仔叫兩個炒粉麵已經飽晒,一盒大概三十幾蚊.我最鍾意食吉列豬扒飯,粉薄,豬扒大大塊又唔油膩.
陶館 (中環機利文新街4號地舖)
炸雞髀沙律($34)係必食,即叫即炸所以要等耐少少,可以提佢唔好炸太燶,沙律超大份,可以免費轉飲紅荳冰,所以食呢個餐都夠飽,另外芝士熱狗都好食.
Yummy (中環昭隆街10號地下)
每日都有幾款精選特價飯,大大碗只係$33,魚香茄子飯,免治牛肉飯同咖哩飯雞球飯都幾好食,呢度仲有得食車仔麵,不過如果想食車仔麵我通常都揀筷子記.
瑞士咖啡室 (中環利源西街12號地下)
呢度嘅公仔麵係用出前一丁,沙爹牛肉夠濃味,雙拼揀埋豬柳漢堡都係$34,有埋嘢飲,熱柚子蜜唔使加錢,不過呢間嘢曾幾何時好似係試過有單食物中毒,睇你夠唔夠膽去喇.
太興 (中環租庇利街12-13號萬安商業大廈地下A號舖)
其實唔想幫襯連鎖店,但係有時都真係想舒舒服服咁食個lunch,呢度勝在冷氣夠大又有卡位.我通常食餐蛋麵/ 雞翼撈麵/ 牛丸米,之前有個酸辣魚腐米線都好好味可惜而家無咗,最好係飲柚子蜜唔使加錢,大概一餐$40.
魚米家魚湯米線大王 (中環威靈頓街98-102號翡翠中心2樓)
呢度個魚湯湯底係幾好味,不過其實都係普通米線,可以揀牛腩,魚皮餃等,點解都要推介佢?因為係呢度可以加$5多碟菜食,感覺健康少少.
大家樂 (中環皇后大道中88號勵精中心1樓)
下午茶例牌都係食細燒飯或者燒味雙拼米,記住同師傅講叉燒要半肥瘦,最近出嘅碎蛋芝士多士都唔錯.lunch其實有$33蚊特價飯,不過要早啲去,因為好快賣晒,而且呢度又係有得加幾蚊要個菜,不過味道就麻麻哋.
日日食呢啲太頹廢?咁我勸你都係返去求求母親大人畀你帶飯喇,好味溫馨又健康.


text:
睇標題大家會諗起邊個,係堅尼,李奧,定係朗尼?如果要你即刻講個現役紅魔,又有邊個擔得起呢個名呢?我諗到嘅 ,一係就心態未夠成熟,一係就因年齡/傷患漸走下玻連正選都未必有.老大哥唔係淨係效年得夠耐就做到,仲要係適當時候帶領球隊衝出困局,阿仙奴失落聯賽冠軍咁多年同缺乏領袖有莫大關係.無記錯上年都探討過相關人選,其實想重奪聯賽冠軍嘅話思考呢個問題,而且啱啱小勝般尼再次勾起呢個話題,點解?因為前場真係爭咁個阿哥囉!
今場般尼極其量係防守上踢好本份,唔算特別出色,但曼聯贏得非常驚險僅勝一粒.追開波嘅球迷一路睇一路驚重演俾李斯特城追和果場波︰又係領先一球;又係浪費左幾次拉開比數嘅機會,好彩今次無人係最後階段受傷咋.普巴一墮後,中路進攻問題就老是常出現﹐今次就唔再多講.普巴本身有一個慣性﹐就係帶波愈耐做嘅決定就愈差﹐而且連球迷都估到佢九成會梗硬射埋去.呢種情況唔只一次半次,反而係經過左一季半都無甚改善.普通人都睇得出嘅問題,何況係隊友?但永遠無人去糾正佢.當朗尼仲未離開,只要佢或者卡域克在陣中,普巴都唔敢太放肆,因為兩個係隊中都夠哂份量都係多年功臣.甚至伊巴有落場時佢都會比較肯將射門機會交俾伊巴處理,而唔係下下死去.今場有個三打二嘅快攻機會佢完全夠哂時間交俾馬仔或者福仔單刀,最後梗係轉化唔到做入波喇.今季唔只得佢處理得差,前面年輕球員太多,犯錯後如果無人即場提點又唔識反省,只會不斷失機.摩連奴向來注重防守,進攻反而偏向俾球員自由發揮,試想下如果係費格遜帶隊,睇完呢球仲唔即刻跳起身捉住黎罵,罰佢坐返幾場冷板凳?
普巴成為隊長只係時間問題,況且佢自己都好想帶領曼聯重返高鋒.除左以上問題之外,佢仲需要改進一樣野,就係自我.每個球員都會犯錯,都會獨食,但點樣去面對同反應先係重點.伊巴夠哂自我啦掛,但失誤後佢會立即意識到要道歉,就算對象係年紀好細嘅福仔馬仔都一樣,因為呢個係對隊友嘅尊重;同樣情況下,普巴通常會仰天長嘆,投訴.有時唔夠運就梗係激動喇,但有時就會忽略左隊友感受,對扭轉困局可以話係毫無幫助,分分鐘影響埋士氣添.肯正面面對過失先會進步同得到體諒,先可以更加團結而唔係各有各踢天才波.
我地後防有史摩寧主導防線,中前場始終未有適合人選,就算係準備退役嘅卡域克都唔係好壓場果種領袖.伊巴相信都係最後一兩季﹐佢嘅性格同普巴最相似,但經過歲月洗禮明顯識得拿捏平衡,唔知會唔會係掛靴前感染到我地嘅未來隊長呢?


text:
前排響個forum出聲婉轉地叫人唔好推介細價股,點知比人話番轉頭,真係唔知講乜好.
雖然個post有D字眼叫人想過自己衡量風險先決定買唔買,但果隻野個number好早已經響其他地方吹到慶合合.我唔知佢係乜居心,所以好婉轉地講唔好推介細價股,但被另一個人寸.究竟佢想叫人接火棒定助人發達呢?不得而知…
在我看,果D字眼叫人想過自己衡量風險只不過係做樣,好多輪商都有咁講,但立場上上佢地係唔係想咁做?個答案好明顯…
又等如你被朋友帶去夜總會,跟首朋友同你講:「我係雞蟲我會叫雞,叫雞有風險,你自己決定叫唔叫啦!」如果真係唔想人做一D事,點解要講出黎又或者帶佢到門口呢?
我覺得,如果真係好好心就最好唔好講,細價股係唔係咁易搵錢?我覺得睇時間水頭賺錢水尾等死…幫老千出消息ge都係老千,只不過層次唔同
其實細價價股,因價值低流通量小,只須要十幾個人攞幾百萬出黎收曬D街貨,舞高弄低非常易,到最後接貨果D人一定係血無歸,而依D人當然係最後收消息ge老散.如果有D莊家玩孖展將D股票按比銀行,一出事重死得快,以前見過一有事銀行要收返D錢不問價會怒沽,加上雪球效應,幾十分鐘內可以大跌九成,你想賣都無人接.
細價股值唔值得玩,因人而異,有人鍾意富貴險中求,我就麻麻.在我看,好多細價股損手者好多都無 fix一D rule 去玩,好多人主觀願望深信自己會好好彩唔會有事,有事時就深信坐艇就終會有日到岸,如果係好正常運作ge 公司就無問題,但不務正業ge細價股公司就溝淡散仔股本再合股,八號仔2000年$2x 至今跌幅比起果D不務正業細價股公司真係小巫見大巫!
2007年6月7日星期四
好人難做
前排響個forum出聲婉轉地叫人唔好推介細價股,點知比人話番轉頭,真係唔知講乜好.
2 則留言:
- 九流無網絡量地官 說...
-
玩細價股都有高手,你唔記得我地係銀行見個師奶,佢講野頭頭是道,分析點解隻股急跌更係精闢,又話fund佬抽返d錢做半年結,遲d資金會返來…一陣又話大戶震倉.真係我都無佢唸得咁多.
不過佢記錯左,佢唔係買中石油…係買左南海石油!
- 2007年6月20日 上午1:37
- 二流程式員 說...
-
hehe.... 今日石油股帶住行
不過係中石油同中海油而唔係師奶愛股 - 南海石油!
- 2007年6月20日 下午5:24


text:
飛機都冇隻嘅香港機場|超強颱風下飛機去晒邊?|地勤講你知
超強颱風下飛機去晒邊?
話說山竹當日喺 16 號 8 點前已經開始影響機場運作,當日 9 號波下,一隻飛往新加坡嘅飛機飛出後,成個機場就如死城一樣,人影都冇個(係呀,9 號都飛得,都係風向問題).隻飛機轉口機,香港再飛走,好多機場朋友都食晒花生,見佢飛得走,都拍晒手掌敬個禮畀佢,厲害!
機場一個人都冇,係一個奇景(得番職員),另外難得一見嘅奇景係連飛機都見唔到幾隻.
飛機究竟去晒邊呢?小編就收到風話機管局同天文台都話個風唔係人咁品,驚啲飛機放喺度會吹壞晒,一陣又好似大阪咁樣浸晒上嚟,啲飛機都捱唔住,所以就叫晒啲香港base嘅航空公司飛走晒啲飛機出去避風.
大台有好多長線航班,飛出去十幾個鐘,飛返嚟又十幾粒鐘,返到嚟香港,個風都散咗了.另外幾間就飛咗好多機出去其他城市度擺,擺到個風散咗先飛返嚟開工.甚至乎有啲航空公司迫住要飛隻吉機(冇客嘅,行內叫ferry out)出去啲offline port(即係本身呢間航空公司冇飛開嘅航點)去避風.你諗下,的士都唔想空車出返嚟,其實應該都好重皮,都係為咗避個風.
所以,如果你有留意 16 號航班近 9 成都取消晒,但係 17 號天文台趕住 7 點前落咗個 8 號波,林鄭又叫啲老闆體諒下,但係仲有好多 17 號早上嘅航班被迫延誤同取消,就係因為好多飛機仲喺外地趕緊返嚟,返到嚟先趕到開下午啲機.
以往嘅風,通常都係飛機照擺喺香港,好多飛機都會盡量爭取入油,行內俗稱「砸油」,等隻飛機可以有多啲重量,唔會咁易吹得郁而造成有咩損傷.聽聞有某隻飛機因為壞咗走唔甩,油又入滿都驚唔夠重,搞到要上大量大樽裝礦泉水上去「砸」住架飛機.
其實打風前,真係有好多準備工夫要做,啲高層又有好多會要開,最慘係個風嘅路線間唔中又轉下,啲plans亂晒咁話.
Anyway,都要讚下香港機場喺個咁勁嘅風吹過嚟嘅時候,損傷都唔算話好嚴重,睇番自己同行互傳嘅消息都係有登機橋吹爛咗,相比起市區嘅受損程度,都算係咁.
嚟緊又有颱風去日本,又係超級颱風,預測路徑又係橫掃全日本,去日本嘅朋友真係要多多留意,同埋check下自己旅遊保險嘅事宜了.
另外,順便介紹下機場人好鍾意用嘅兩個apps,一個係Windy.com – 睇天氣用,豐富嘅色彩可以睇到颱風有幾勁.除咗睇風,我自己去睇星睇極光去旅行都好有用,真心推介.
另一個係flightradar24 – 可以睇到即時飛機位置,預計到達時間之類,對飛機有興趣嘅,可以睇到好多嘢.
下次見!


text:
不過噚日,孫柏文見 到段新聞令我唔講先唔得,簡直係悲劇,所以今晚就同大家分享我嘅感受.段新聞係話,有個的士司機喺筲箕灣某食肆嘅閣樓食飯,走嘅時候喺樓梯跣親.
雖然係咁,大家可能會問:「日日都有人喺樓梯跣親,點解呢單特別慘?」因為今次個的士司機跣落樓梯,結果癱咗.悲劇.
最慘係根據法庭判決,的士司 機跣落樓後,可能唔會癱咗咁嚴重.不過因為個食肆東主完全違反基本常識,喺冇醫護人員嘅情況之下,將的士司機監粗移去後巷,就係咁令傷勢更嚴重.悲劇.
保險唔包冇得賠一 個可以喺特區飲食業呢個充滿競爭嘅世界當中,脫穎而出嘅食肆東主,冇理由出於「想幫人」,去違反基本常識,將一個傷者拖去後巷.換轉當日喺樓梯跌落嚟唔係 一個中等身材嘅的士司機,而係重量相若嘅死物,例如罐頭,雜物,如果大家在場見到食肆東主將件「阻住做生意」嘅死物拖出後巷,大家會覺得點解呢?唔通當時 個食肆東主又係為咗同一理由,去違反基本常識,將傷者拖去後巷?悲劇.
人就已經癱咗,相信傷者屋企人最擔心當然係醫藥費同埋傷者以後嘅生活費,而法庭亦裁 定要賠1000萬.雖然食肆東主已經話冇錢,不過照常理,一間食肆應該買咗保險,食肆賠唔起,都仲有保險公司.最慘,原來間食肆嘅有效牌照,只適用於地下 嗰層,所以保險唔包閣樓,樓梯,冇得賠.不過點解個牌得地下嗰層?日日睇報紙報道,見到啲新開嘅商場食肆鋌而走險,就算一早已跟足規例申請,最後都要無牌 經營,唔通……悲劇.
當然,就算癱咗嘅係億萬富豪,都想討回一個公道.拖人出後巷嗰個,到今時今日仲大大聲話自己冇錯,法庭話係佢嘅決定,先至令人癱瘓, 呢個唔係刑事傷人,係乜?點解個食肆東主仲可以大大聲接受人訪問,話自己冇錯?悲劇.
最後,佢有冇試過向傷者講句I'm sorry?No?


text:
(結婚擺酒場地)2018酒店婚宴場地 TOP5 排名|新人解構五星級婚宴場地
結婚擺酒,設宴款待親朋戚友,幾乎係每對新人籌備結婚中不可缺少.相信大家都知道,香港人結婚的開支中,酒席所佔嘅開支係最重,而且喺酒店擺酒係熱門之選,華麗水晶吊燈,顯得婚禮格調高雅.若想花錢花得精明,避免訂酒席「中伏」嘅機會,就要睇吓編輯精選嘅最新酒店婚宴場地名單,全部根據新人評分,為準備酒席的新人提供參考.
第5位:海景嘉福州際酒店 InterContinental Grand Stanford Hong Kong
新人評價:由出門到Big Day當日都好幫得手!
「因為我都係佢地度出門,前一晚喺酒店住佢地送咗朱古力同香檳俾我地~跪墊同出門要用個啲野,佢地都借哂俾我地,真係好幫到手,唔使我地再安排.我地出門嘅時候有灑米,佢地都好好,話唔影響到其他人都可以,唔會話怕我地整污糟啲地方.咁啱嗰朝我出門嘅時候都有另一對新人出門,我見佢地都安排得好好,分得好清楚,完全唔會亂… 」
詳細評論及價錢參考:按此
新人評價:食物同服務質素同價錢成正比
「主要因為佢地嘅食物質素同埋場地.
食物質素方面,因為我之前都同朋友係度食過野,都覺得幾好,加埋上網睇到comments都係唔錯,所以都幾有信心.
而場地嗰邊,因為我地擺嘅圍數唔算多,16圍,對於佢地嘅場地大小都算適合,而且地點都方便… 」
詳細評論及價錢參考:按此
第4位:香港金域假日酒店 Holiday Inn Golden Mile Hong Kong
新人評價:好多親戚朋友都讚好,呢個價錢得到呢個服務已經超值!
「其實我睇咗好多間唔同嘅酒席,其中有啲負責酒席嘅員工對婚禮流程根本唔熟悉,真係愈傾愈唔對路…佢哋嘅服務態度真係好好,無論係其他部門嘅同事,定係big day當日幫我嘅同事,甚至係妹妹都好好,feel到佢哋唔係想交貨咁簡單,而係好有熱誠,好想做好成件事…」
詳細評論及價錢參考:按此
新人評價:個場無柱同夠高,食物高質
「其實成個過程都好smooth,D staff都好幫得手.當日最後送客個時,大家都反應D食物質素幾好.員工更將D嘢食re-heat完送上房比我地食,所以感覺非常好… 」
詳細評論及價錢參考:按此
第3位:The Mira Hong Kong
新人評價:六合彩直播都做到
「我哋覺得嗰度地方夠大,裝修又同其他酒店唔同,除咗我哋一對新人之後,啲賓客影相應該都配合到.到婚宴嗰日果然見到好多朋友喺場地度自拍都玩得好開心.雖然ballroom裡面比較暗(台係夠光),但都有好多地方可以俾啲guest自己去拍照留念,而且我覺得啲相影出黎都幾靚…」
詳細評論及價錢參考:按此
新人評價:半年搞掂婚禮
「由我先生求婚起到我哋擺酒都只係半年嘅時間左右,地點方面我哋好早就鎖定咗尖沙咀,不論搭車或者揸車都好方便.去睇過場個感覺都適合.我覺得Mira最吸引嘅地方就係Ballroom樓底高,入到去感覺舒服,唔會有壓逼感.雖然夜晚佢哋會落晒窗簾,但係始終我都知佢有窗,感覺唔會咁焗促…」
詳細評論及價錢參考:按此
第2位:唯港薈 Hotel ICON
新人評價: Poly 舊生+去婚展落訂更優惠!
「我就話我哋係 Poly 舊生,問佢會唔會有多啲優惠,佢話都有,不過點都唔夠婚展多㗎喇,Emmy佢叫我哋 hold 住唔好俾訂住,話如果我哋遲啲等婚展俾訂會再優惠啲,再送多啲嘢俾我哋!負責安排我地睇場嘅同事Emmy真係好好,講解得好清楚,而個ballroom 無柱位有咁靚,我哋都決定俾訂…」
詳細評論及價錢參考:按此
新人評價:唔揀Langham揀Hotel ICON
「最初我哋揀地點擺酒,比較過尖東兩,三間酒店,shortlist到Langham同埋Hotel Icon,最後都覺得係Hotel Icon最好.其實當時Langham個package係提供晒backdrop,candy bar,decoration等等,同我哋傾嗰時好多嘢都幫我哋諗咗,唔洗我哋煩.不過最後冇揀係因為我哋有去Langham飲過,覺得個image好似Hotel Icon啱我哋多啲,因為Langham係一個好傳統好secure嘅婚宴場哋,但係Hotel Icon環境比較新同感覺開揚啲新,成個design,色tone各樣嘢都modern 啲,而且因為Icon係教學酒店,我覺得都可以contribute返,所以最後就決定咗搵佢哋…」
詳細評論及價錢參考:按此
第1位:香港迪士尼樂園 Hong Kong Disneyland Hotel
新人評價:難忘夢幻婚禮!迪士尼都話有人嚟做管弦樂都係第一次
「當時我哋仲有考慮Ritz Carlton,Shangri-La 等等,但因為檔期問題,樓底又矮,又擺唔到我哋想要嘅圍數,所以都係揀迪士尼.當時幫我哋嘅sales叫Carmen,冇hard sell我哋咩嘢,反而係我哋好多要求,例如我哋搵咗個30幾人既orchestra過去,佢都會幫我哋同個manager爭取.有三個floor,佢upgrade咗我哋唔洗用曬minimum charge個錢,本身去最大個房要78萬,佢就50幾萬都比我哋係嗰度擺,因為見到我哋好犀利,啲嘢好靚,佢就想擺位係最好嘅,所以比我哋最大嘅ballroom.我哋想march in背景音樂喺live,所以請咗香港業餘管弦樂團,都會出去表演嗰啲嚟嘅.我哋本身都係做event,想一世人難忘啲,所以捨得花費啲去買個難忘嘅經歷…」
詳細評論及價錢參考:按此
新人評價:一踏入去Ballroom 果一刻,我就同自己講「係呢度啦」
「坦白講,迪士尼當初並唔係我嘅首選,原因係地點真係比較遠,唔夠方便親戚朋友去飲,所以一開始時去睇左好多間其他酒店,幸好有睇過其他酒店,有比較之下,發現迪士尼真係做得好好,夢幻甜蜜嘅感覺,正正係我想要嘅嘢…
Big Day 前一個月,發生左「棚架」事件,老實講,唔傷心就假,當時Yanis 每日都打俾我地,細心解釋講返公司每日開會嘅進度,強調公司已經諗緊辦法處理,叫我地唔好擔心,大概一星期之後,收到回覆,酒店方面會加派人手趕工,預計我結婚前幾日就可以拆晒所有棚架,而事實上我結婚當日真係見唔到任何一個棚架,係呢件事上面,見到酒店方面有盡力去解決問題,並無推卸責任,所以都可以接受既...」
詳細評論及價錢參考:按此
圖片來源:Bespoke Wedding 新人評論
撰文:May


text:
姓名:阿威
顧客編號:853XXX
參加療程日期:4/12/2006
最初暗瘡級數:五級
療程時間:現正進行第二個月療程
惠顧分店:尖沙咀
好動既我,唔經唔覺已經比暗瘡由中學困擾到而家,足足有六七年喇,唔好話人地見到會驚呀,真系連自己照鏡都喊三聲呀!連心口背脊都生滿暗瘡果下恐怖,果下要命呀嘛!打波比人見到又唔知點,游水就更加唔使講啦……都真系可以話咩治療方法都試過,甚至一日比人打四,五十針都試過,換來的只系得「痛楚」,真係對所有治療暗瘡方法都完全失去信心,好想放棄……
但係曾經發夢見過自己無暗瘡,我又點會放棄呢?跟住成日睇廣告,睇到roadshow……好似有啲希望甘喔,最後同屋企人商量之後,就去左搵綠葉.雖然已經只是睇咗半月左右,但係真係明顯有好轉到!當初我只系以為唔好食甘多煎炸嘢,早啲睡同埋做下Facial就會好, 點知原來系錯架羅.不過好彩全公司既人都好照顧我,對我好好,尤其系我既治療師Vicky,講咗好多關於皮膚既嘢比我知之餘,仲會同我傾下啲日常生活既事,真係令我覺得綠葉好似我既第二個家甘.Suki雖然唔系我治療師,但係好多時見到巨對啲客都係好細心,好無微不至,至於比較少見既Jessica,雖然唔甘熟,但系巨既一個笑容已經好足夠啦!服務大使Zoe,我想呢間舖對得最多客既都系巨啦!無知系唔系真係甘啱呢,巨好似每個客既名都記得甘,仲好關心啲客!果然是服務大使!最後甘系要講下主管Vienna啦,全間舖頭既職員都可以甘融洽熱誠,相信都落左唔少心機,呢樣嘢唔系每個主管都可以做到……
真係好希望快啲有一日,「有Jackeline,無暗瘡」呢句說話系由自己把口講出來.


text:
唯港薈 Hotel ICON
商戶搜索
服務詳情
評語 提交評語
我哋之前有去過Hotel Icon一兩次食buffet,順便望下個場,啲嘢又好食,見到個場四四方方幾骨子,好靚好大而且冇柱.之前都有睇過其他場例如W hotel嗰啲比較新啲嘅酒店,因為好多舊酒店樓底都好矮.我哋未走到過去港島睇,因為一睇到Hotel Icon就好鍾意,唔洗咁麻煩再搵.
我哋係直接上去Hotel Icon傾,因為我哋book嘅時候Hotel Icon都未擺婚展,到我哋book咗之後過多一兩次婚展佢先開始擺.我哋一開始係同Candice溝通,後尾佢resign咗就pass咗俾Christy.佢哋handover過程都順利,因為我哋好早confirm,16年11月結婚,我哋15年3月就已經confirm咗booking,所以中間有一段時間係冇聯絡過酒店嗰邊;再到3,4月嘅時間先再聯絡返酒店,知道原來Candice resign咗,即刻就有另一個manager Christy follow我哋嘅婚宴,同埋每一次email來往都答到我哋想知嘅嘢,亦都好快回覆.Christy 好 helpful,例如臨結婚前一星期,我哋想睇多次個場啲燈嘅顏色想揀咩,試音響呀,歌同片嘅Format等等,就算當日有人move-in緊,佢都特登spare到個時間俾我哋試,提我哋好多,make sure當日一定冇問題,好肯幫我哋.
佢哋試菜做得好謹慎,試菜既時候會有一張form俾我哋,list晒啲菜式名,隔離有個格仔俾我哋留comment,好似當日有個焗蟹蓋我哋食完半個都覺得好「漏」,同佢哋講完之後到big day真係改善左,冇咁濃同咁濟.但係選擇方面有啲美中不足,例如我覺得甜品方面麻麻哋,我哋話想加錢轉其他嘢,但佢哋都轉唔到,而且menu上面想加錢轉啲嘢都幾貴,例如有一味炆鵝掌,我哋覺得都幾dry, 咁就問下可唔可以加埋冬菇,點知原來加埋冬菇就要加成$5佰幾6佰蚊!咁覺得原來咁貴就唯有算喇..試菜時食嘅甜品有糯米糍同合桃酥,合桃酥ok,但係我哋想換走糯米糍,因為好似咬緊舊膠,我哋想轉做紅棗糕但佢哋冇,後尾覺得大家試之前嗰幾味都食到飽,冇咩人食甜品所以冇轉到.
佢哋價錢算中上,不過我覺得係一分錢一分貨,呢個場哋加上服務同食物質素,我都覺得物有所值.我哋好怕酒店得個樣但啲嘢唔好食,但呢度真係好食.我對服務人員嘅態度都算非常有要求,但佢哋嘅部長同工作人員都好nice,當日冇任何唔開心或者半點想皺眉,成個過程好enjoy,幫手拖衫嘅姐姐都好好.而且佢本身話只係free五個車位俾我哋,但最後好多賓客揸車黎,最後酒店都free左俾佢哋.
不過,如果move in time可以預早啲就更好.當日本身同我哋講話5點可以入,雖然都早咗入,但如果可以預4點半move in就更好,因為我哋當日6點3已經註冊,冇咁大壓力唔洗咁趕.不過當日去到見到4點幾就已經set up緊,都輕鬆哂,其他嘢都跟得好足.最後找數都係明碼實價,冇多冇少.雖然價錢都有收返咁上下,但佢哋送咗其他唔同嘅嘢俾我哋,例如送咗個photo booth同埋細backdrop俾我哋,都方便咗我哋,等我哋唔洗出去再搵其他公司幫我哋處理.
我嘅big day前大約10個月落訂,而confirm呢度之前其實都睇過帝京酒店,覺得個場都幾靚.不過,我哋compare返兩邊價錢,其實都好相近,所以就揀返Hotel Icon,因為尖沙咀location較好.而且之前有聽過朋友話食物質素好,去過睇場都覺得幾好靚,所以就confirm用Hotel Icon.
我哋嘅婚宴主要係由Katie負責,包括睇場同埋之後同我哋開會傾細節.雖然起初都約咗幾次先約到時間去睇場,但佢都會盡量就我哋放工時間.我哋去睇場嘅時候,Katie就介紹啲plan俾我哋,我哋睇場後就俾埋deposit.我覺得Katie佢好有耐性,因為我哋其實都好多問題問佢,佢全部都答得好用心同仔細.
由於我哋之前都只係上網download其他人啲婚禮template rundown去用,好多細節嘢我哋都無留意要諗埋,Katie佢嘅經驗真係好幫到我哋!好似起初我哋諗住證婚時間係6點定6點半,佢就提醒返我哋到時啲賓客可能唔會咁早就可以嚟到,俾咗好多好具體關於當日嘅細節俾我哋,尤其喺當日嘅時間安排.又例如同decoration公司夾製作時間,幾耐前可以入去準備之類,佢都提咗我哋.最後證婚同進場嘅時間都係靠Katie提議我哋要留多啲時間.
到咗婚宴當日,Hotel Icon嗰邊都盡早俾decoration公司入去佈置,所以都好smooth.佢哋嘅Banquet manager康仔就一直幫我哋留意住幾多賓客到咗,然後依住個入席率嚟提醒我哋差不多可以換衫或者進場.我覺得呢樣嘢真係好幫到我哋,因為當時嘅情況我哋真係無可能留意到有幾多賓客已經到咗.之前我哋有提過可能要有一至兩圍flexible,然後當日佢都有主動嚟同我哋傾有大約一圍空咗, 會唔會考慮減圍數.
我覺得Hotel Icon個台好靚,喺台上面影相都好好,唯一係啲朋友feedback個photo booth唔係咁好,不過就唔知係咪因為場地出面暗定係相機Quality唔好.嗰個photo booth係酒店package裡面包嘅一部好似貼紙相機之類嘅嘢,又不過我諗可能部機本身都唔係太好,我啲朋友話好似影到滿面油光.
食物方面,我哋無做menu tasting,而且嗰日我同我老公都無乜時間食嘢,但係屋企人feedback都話好食.場地嘅質素方面,啲賓客都覺得好滿意.另一樣令我好有印象嘅係負責head table嘅嗰一位waiter先生,佢真係好好,主動提我哋要唔要補返斟茶.到敬酒嗰時,佢一直都陪住我哋.當佢見到我啲屋企人同啲賓客傾耐咗,就會提我哋等埋先一齊去下一圍,我覺得佢lead得好好.不過我唔記得咗佢叫咩名,但佢身為男士都咁細心真係好意想不到,都好感謝佢敬酒時一直照顧我哋.整體嚟講,成個婚禮我都覺得都好smooth好滿意.
我哋當初都有去婚展睇過,不過發現好多價錢都計得好tricky,所以我哋決定諗吓大家去過嘅婚禮當中有邊幾間係比較鐘意嘅去縮小考慮範圍,如果唔係真係太多太難揀.傾過之後發現我同我先生都好鐘意Hotel Icon,我去過咁多個wedding其實令我印象最深刻就係Hotel Icon.
於是我哋就去咗佢個booth度搵佢傾,第一次見Hotel Icon嘅sales Karina都好nice,一坐低佢就俾咗兩支水我哋,又有喉糖,成個感覺都好賓至如歸咁,又會用ipad同我哋介紹.其他酒店例如Langham都係企喺度同你講,JW Marriott仲要你等.
之後婚展完咗就交咗俾第二位同事Emmy follow-up,好多嘢佢都有keep住提醒我,例如提我哋俾deposit﹑有咩要揀 (menu﹑主菜﹑centre piece等等),可能好多嘢我哋傾完都要番去商量吓先,佢都好有耐性咁send email提我哋,去到每一個timeline佢都會提我哋,令到我哋成個過程輕鬆啲,而佢喺big day當日都有出現.
當日嘅音響配套等等都係非常好,啲音樂本來係要預先俾佢,但係我就得個Apple music playlist,唔識點download俾佢,於是我問佢我自己帶部Mac俾佢播歌得唔得,佢都做到俾我.佢係可以好flexible,唔會一定要你跟佢哋一貫既做法做.
Hotel Icon啲嘢真係好好食,overall啲guest嘅feedback都係positive.佢有啲staff係PolyU嘅學生,但係佢地對學生嘅表現比其他staff嚟得更著緊,所以都冇擔心過.
最後想講講個新娘房,都知道當日好多人會喺嗰度出入,但係佢得一塊簾,而塊簾係爛咗,變咗換衫會冇咁方便,不過後來佢都即刻搵個夾同我夾住,補救返都算okay.


text:
呢支係朋友指佢同事用過之後,讚不絕口嘅眼部精華. 因為早前特價,朋友個同事一次過買咗幾支,仲講到佢好好用. 好奇之下,都買一支自己試試!!   相信好多人都響萬寧見過,因為我發現連我媽媽都買咗支黎用!! 產品自稱主要功能: 淡紋及減淡黑眼圈 我想解決我嘅眼紋好耐架啦…. 一於要試吓係咪咁正!! 一開,原來佢個設計都好衛生. 每次只需一滴就夠兩隻眼塗啦! 塗均之後,保濕效果不錯!! 但係都幾快吸收哂!! 幾分鐘就吸收哂!! 大家睇下兩邊比較吓啦!! 的而且確,佢即時保濕咗,連啲乾紋都改善咗. 不過剛剛用完就好,不過之後啲效用又好似唔係好last到. 仲有支嘢啲味道好似有啲怪,但係唔知點形容,總之就唔好聞啦!! 不過我已經用完啦,我就無咩興趣再買第二支黎用!! 我覺得只係一般,大家如果用完有好嘅效果,真係要再話我知,睇下我係咪用錯咗方法啦!!
Continue reading
千其唔好諗住要落曬成個妝再化過! 其實依家市面都有好多產品可以響化好妝之後用嘅! 不過我都好少用呢類嘢! 不過以下就有支 eye gel 想同大家分享吓. 唔知有無人留意到,響街上面啲人或者自己出咗街一段時間之後,眼下面塗得好好地嘅concealer會有裂紋呢?? 其實一黎係我地對眼嘅活動所致,二黎好好可能係太乾都唔定!! 我就係時時都好dry,所以先有以下推介!! 呢支 Shishedo 嘅 eye soother 好保濕! 最方便係化咗妝之後都可以用!! (不過都要提提大家!! 為免糊妝,最好都係少量少量地塗上. ) 有時我鼻翼位乾都用佢! 帶一支出街可以解決唔同地方乾嘅問題都唔錯啦! 但係如果大家想用埋佢做日常的 eye gel 就要睇下你嘅膚質啦! 可能後生啲就OK! 我年紀比較大!! 所以就覺得唔夠潤啦! (忽然又認老…..哈哈!!) 另外都要提一提佢去黑眼圈嘅功能.話哂佢係有講過有呢個功能嘅……但係講真,我就唔係好覺得佢有咩效啦! 不過功效嘅嘢就不係人人都一樣!!大家都不訪一試!!
Continue reading


text:
(極危險)練武會遇到嘅幾種人
我除咗練過下巴柔,都練過西拳,泰拳(時間極短),重點唔係幾好打,而係接觸過咩人.其實好多人都唔止練一樣嘢,即係話,你練巴柔,會遇到柔道佬,跆拳佬,詠春佬,你練西洋拳又會識到功夫佬,泰拳佬諸如此類,相信練開嘅人都會明.
總之!練武真係會遇到好多奇葩,當然,嚴格嚟講我都算係,但點都好,討論下我對唔同性格嘅人所得嘅觀察,都係有趣嘅事.
第一種:半澤直樹
練得武嘅人,大部份都會比正常香港人多一份鬥志,適當嘅鬥志梗係有益身心,但係有種好勝心超強嘅人,明明對打時話咗輕力啲,都會打打下出晒力想致你於死地,如果輸咗畀你,或者畀你攞到小小甜頭,佢都會想辦法十倍奉還,你唔畀佢攞返個彩佢都唔會畀你返屋企嗰隻.
第二種:友情超人
一齊練嘢練得耐,自自然然會培養到深厚感情,但好多人嚟到間館唔係練嘢行先,上親館就係吹水而唔係練嘢,一開口就係識朋友甚至係識異性,當然,櫻木花道都係為咗晴子先愛上籃球,所以我又唔覺得友情超人唔啱嘅,佢哋起碼肯參與先啦!
第三種:相田彥一
唔知大家記唔記得,《Slam Dunk》故事裡面,有隊波叫陵南,陵南入面有個一年級生叫相田彥一,波又無份打,亦唔見佢練波,淨係識得好似記者咁話「一定要仔細調查!」(佢家姐就係記者) 練武嘅場合都會有呢啲人,佢哋非常留意圈入面嘅八卦,邊間館開咗,邊間館發生咩事,佢哋都暸如指掌.我對呢種朋友都係無反感嘅,因為間唔中我都想聽下其他地方發生咩事.哈哈.
第四種:危險調查員
常見功夫佬或練過中國武術嘅人,主要就係佢師傅曾經同佢講,練佢哋嗰門嘅人幾勁,一腳踢走李小龍,又試過以一敵十之類之類,然後呢啲傳說永遠嘅場景都係:
時間:幾十年前
觀眾:佢自己
場地:黑市拳或某個無人睇到嘅地方
呢啲中二病所講嘅嘢,唔知點解都係無正式紀錄,而有正式比賽紀錄嘅人,亦唔會將呢啲「傳說」當係本門嘅威水史講.(注:《危險調查員》乃係浦澤直樹嘅漫畫,主角係一個考古學家)
第五種:傷追人
次次打得唔好,或者畀你攞到甜頭,就會話邊度邊度傷咗,所以咁咁咁;一係就打打下突然按住佢講嗰個痛位,令你好內疚.其實練武實有傷,打打下表示有傷唔係咩壞事,而且係好事,但係就係有啲人發生呢啲事嘅頻率極高,令你有啲無所適從,甚至下次唔想同佢練.
(以上排名不分先後,而且其實我唔係討厭佢哋,而係覺得佢哋可愛,另外,如果篇文效果好,會寫多篇都唔定,仲有好多都未講,例如:吳留手,認真便輸了,我派最強等)


text:
我喺德國有自己VAT ID後,一直都有讀者問可以買到啲乜嘢德國嘢,但有一單好奇怪,有人問我買唔買到 Dotdot 篤篤 嘅德國膠原蛋白,我就好奇怪,因為我喺德國,係完全見唔到類似嘅物體,唔好乜嘢都用德國嚟呃人.
Dotdot 喺德國根本搵唔到
好似 Essentiale 健肝素,雖然喺德國遊客唔易搵到佢,但佢確係德國貨,因為Sanofi前身Aventis係德法兩間藥廠(德國Hoechst同法國Rhône-Poulenc,而 Essentiale 係Rhône-Poulenc 喺德國分公司嘅產品,德國佬喺法國中咗伏,被Sanofi用國家力量吞咗間公司係後話)合併而成,而德國 Essentiale 係擺喺 Apotheke (藥劑師藥房)賣,所以喺德國條街唔會隨便搵到Essentiale嚟買,亦都係咁解(當然如果你想搵 Essentiale 其他香港無嘅版本買,可以問我).但 Dotdot 我喺成個德國啲 Apotheke 網站都搵唔到佢,一般類似Rossmann, DM嘅公司,賣係Doppleherz,如果係 Apotheke 就係 Orthomol ,但一定無Dotdot或者所謂篤篤出聲.如果佢係德國第一位水解膠原蛋白牌子,點解無人喺德國聽過佢個大名.
如果百分百德國製造,咁唔該 Dotdot 出示一下佢係邊間公司同佢代工做,德國好多藥物代工廠,否則德國就唔會一街都係學名藥,啲學名藥賣到平一平,就算好似Sandoz AG(即係Novartis)一類大公司,都會玩判上判,再外判俾另一間公司做,如果可以講到佢邊間德國公司做,至少喺製造方面透明一啲,喺製造方面大家信佢係德國監管.
但成個 Dotdot 最令我起疑係,因為佢間公司創辦人係一個叫 Danny Tsang嘅香港人,跟住成間公司嘅口號,充滿一陣德國公司唔應該有嘅中國民族主義味,乜嘢愛健康中國人,真係聽到都毛管戙,正係有人問我發生乜嘢事,我仲故意查晒德國各大Apotheke,我想知吓,究竟 Dotdot 係邊個人搞出嚟.


text:
係高登,耐唔耐就會有人問飲食業有咩唔見得光嘅秘密,而好多曾經做過飲食業嘅巴絲就會入哂嚟好樂意咁分享佢嘅經歷比大家知.筆者曾經都係一間餐廳做過兩年兼職,所謂廚房嘅秘密其實都接觸唔少,廚房師傅食住煙炒菜其實唔出奇,跑馬日嘅午市晚市都好易出現「炒場」嘅情況.我曾經都聽過有朋友講佢自己嘅經歷,佢嘅經理應該係黑心界嘅精英,所作所為聽到我有段時間都唔敢再去果間連鎖店到食野.但係衰格嘅始終係少數人,只係咁啱比人爆左出嚟先令到大家都覺得全個飲食業都係咁嘅樣.飲食業,其實唔係想像中咁黑暗.
到底個客係咪永遠是對的,其實視乎當時你嘅身份:你做緊嘢,咪覺得多要求又黑面嘅客根本就係一個仆街;到你做客,唔覺唔覺就會做咗你心目中嘅仆街.「阻人放工尤如殺人父母」,一間餐廳十點鐘LAST ORDER,其實廚房睇情況可能九點半已經開始洗緊野.你九點十一衝入去叫個雲吞麵同生炒骨,然後同個侍應講「兩樣嘢好快姐」,但其實就要麵檔同隻鑊一齊加返水開返爐去煮你果兩味然後又洗過.做得廚房性格都會豪邁小小,咁一路煮一路問候你同你親人自然小不免,如果咁啱撞正師傅輸波輸馬心情唔好,咁你果兩味野都唔方會好食得去邊.至於會唔會加料依個問題我做果間就冇啦,最多係炸物跌咗落地一樣執返上黎比你.衛唔衛生?起碼我做咁耐未聽過有人因為咁而食物中毒先囉.
不過收工先有客嘅話唔止飲食,基本上咩打工仔都會唔鍾意.就算係賣衫都好啦,正常營業時間去到十點,但永遠都會有人十點之後仲試緊衫或者先決定去排隊比錢.雖然放工時間係十一點,之後係仲要執衫,但客愈遲走執衫數錢嘅時間就愈後,遲走嘅機會都愈大.如果你到十點仲要求多多話要換大個碼要件新嘅,入到個倉SALES咪一樣會好似廚房佬咁用三字經話你,然後搵件有小小甩線再包一包當新咁賣比你.仲有好多其它服務性行業都係咁樣做嘢,只不過係飲食業嘅野你要食落肚,所以你先覺得特別大鑊姐.但唔好唔記得如果佢地真係玩到咁大,你食完嘢唔舒服嘅話,你一搵食環間食鋪就有大把手尾跟.冇邊幾個打工仔會冒住冇咗份工既危險都要玩死你,最多咪對住碗麵打乞嚏.
所有打工仔但求都係做好哂野準時收工,雖然寫住十點鐘先LAST ORDER,但去到九點十一,你都見到佢地執緊個場洗緊地,有返小小同理心,就比人地早小小收工返屋企啦.你的確可以話「仲有五分鐘有咩理由唔比你食?」講道理你係啱嘅,但係咪成間餐廳都願意為你一個客而個個遲廿分鐘收工冇得早走?法律都不外乎人情,咪食住間廿四小時老麥先,聽日早啲再嚟幫襯,唔好搞到自己好似大陸人,以為有錢就大哂咁樣.而做樓面嘅,咪睇下廚房有邊個檔未收哂野,之後好聲好氣叫個客「不如揀乜乜乜食啦」,如果個客係都唔聽係要食其他野嘅,你咪到時先再黑面囉.
其實飲食業只係好真實咁反映返香港打工仔嘅心態,講黑暗邊夠政治圈,又黑金政治又被自殺咁.仲有娛樂圈陪瞓上位啊,空姐幫機師解決生理需要啊,黑警放蛇順便食霸王雞啊,醫生係手術室做做吓手術玩自拍之類,我覺得手指插落碗飯比起以上咁多樣野都算係小巫見大巫.真係咁擔心阻人收工會比人加料嘅,咪早小小去食,或者轉間開到兩三點嘅餐廳囉.


text:
啲人成日都話識滑雪一定係去法國或者瑞士滑雪,你識滑就係囉.否則你唔止曬左個人同個假,直頭浪費埋座雪山.如果係咁,你不如去黑森林滑雪好過啦.黑森林滑雪絕對有非一般嘅享受,我話嘅,事關黑森林張歡樂卡.
此歡樂卡不同彼歡樂卡,呢張歡樂卡大人細路都岩用,Hochschwarzwald Card (高黑森林卡).
因為黑森林一年四季都有各種各樣室內戶外活動,所以渣住呢張卡幾時都會用得著.
大多數人會去黑森林嘅原因,或多或少係因為Titisee同正宗黑森林蛋榚,我都唔例外.但係你叫我去滑雪呢,就真係諗都無諗過.
高黑森林官網
上網Google搵著一個叫高黑森林嘅網站,入面提供曬所有黑森林衣食住行資訊,應有盡有.而鑒於用一般手法搵到嘅住宿都比較貴,所以我地決定試下用呢個網站去搵住宿.有驚喜嘅係,呢個網站唔單止提供一般酒店住宿,更會提供一啲民宿選擇,一般呢類民宿都只會得簡介甚至極其量一個德文網站,所以查詢嘅時候要留意啦.
高黑森林卡 – 黑森林嘅歡樂卡
正當我同朋友搵住宿期間發現,有啲住宿係會提供一張Hochschwarzwald Card嘅野,就係上面果張卡.佢嘅強大之處就係:
- 黑森林區內所有公共交通工具,免費
- 雪季期間合共17條Ski Track Lift,免費
- 提供超過40個活動熱點消費優惠,甚至免費
- 所有活動熱點提供免費Wifi
- 提供BMW i3租車優惠
3日2夜住宿平均每人90歐,當初我地都覺得略貴,奈何已經係搵到最平嘅選擇,所以都照去.但係感受過張高黑森林卡嘅強大之後,我夠膽講句當中最少有30歐係去左落張卡度都不為過.
而且,呢度簡直係滑雪愛好者天堂,17條Ski Track,仲要免費登山,就算俾你一個星期任玩,都未必玩得曬.
PS,如果想係黑森林區享受駕駛樂,記任要盡快同盡可能係工作天去旅遊中心登記;因為週六佢地會縮短工作時間,週日休息,登記左先可以租車.
有興趣嘅朋友,可以去鋒狂德意志 JonWHDeutschland 俾個Like同Follow我, 又或者可以直接Follow我個Wordpress.
Flickr: 鋒狂德意志 Deutschland Working Holiday


text:
久違嘅DMag Report!其實都唔係miss咗好多啫(你話呀?w
呢隻112冇乜主旨都冇乜目的,總之就係帶咗佢地去千葉県嘅東京德國村,由佢地分開兩group自由活動.我只能夠話… 好虐待ww 佢地去呢個暴曬村嗰日我記憶中好似係東京熱死人嗰幾日之中嘅其中一日… well,就算我記錯,佢地去玩嗰日明顯就好熱,我開住冷氣睇,見到佢地都覺得熱.
唔知係咪隻DMag冇乜太大內容,雖然見到佢地玩都算好睇,但係我睇睇下有時會好茫然… 「我喺度睇乜?」.係呀,過咗10個月我嘅工藤喪失症候群都未醫得返好,睇MM依然好似冇乜目的咁.算啦,都唔係話冇嘢睇嘅,我仲有個傻妹喺度w
完美嘅係,傻妹同ちぃ唔同組,我可以喺完全唔分散注意力嘅情況下睇曬佢兩個.
但本DVD最大笑點… 呃… 可能係噴點… まーちゃん果然係天才w
見到身高牌慣例地揶揄ちぃ一翻,但可憐嘅係よこやん不在場都中槍ww 嗱ちぃ我同你講,よこやん係高過你㗎!!叮叮咁多ww
無辜被流彈擦中嘅よこやん喺呢邊玩緊青蛙.
由はるなん過手嘅時候隻青蛙仔跳咗上佢膊頭上面,再跳落地.呀~ 好嘢佢一啲都冇嚇到!個表情仲要勁趣♡
你地知唔知我一瞬間以為見到邊個?係龍貓入面嘅阿妹呀!!
我都唔怕重覆又重覆再重覆咁講… よこやん真係蝠見過最可愛嘅生物orz
呢group去玩約魚… よこやん唔知點解好多釣得.
之後はるなん話佢有釣魚才能,よこやん即答:咁我出海啦ww
釣魚途中唔知點解あゅみん走咗去同啲鴨玩… 但人地完全唔理佢ww 仲走好快ww
ちぃ呢邊就去咗遊樂場嗰邊玩… 好難cap圖>_> 所以全skip XDDD
於是又返嚟睇よこやん.呢group去咗玩golf.有姿勢架!實際就… 哈哈.唔知佢地玩咗幾多球呢?6個人一球都唔入喎.我記得上次こぶし6個嚟玩嘅時候入咗兩球!
打完golf就去醫下肚先啦!亦都係蝠最鍾意睇嘅食嘢!!一睇就知呢碗冷烏冬有幾正啦!
ちぃ呢邊都唔執輸喎,一人整返杯刨冰先!話說ちぃ話佢加入MM後第一隻DMag嘅時候自己太扮嘢(因為怕生所以扮曬乖咁w)連自己都唔想睇… 的確呢隻正常好多啦!呢個先係森戸知沙希!w
原來食完下午茶,BBQ先係主菜!正啊!食啦食啦,蝠睇得好開心呀!XDDD
快啲嚟睇下よこやん幾呆wwww 好可愛orz 好可愛呀!!不過其實佢不時都有放空睇~ 佢表情嘅ON OFF落差都幾大.
MM全員開飯真係超好睇!食多啲食多啲(喂w


text:
中藥薰蒸係香港都已經流行咗好耐, 因為成日多係冷氣地方坐得多加上少運動, 身體都會累積濕氣, 所以有時都會去蒸腳嘅, 但蒸身都係第一次, 就同朋友去荃灣嘅 [美人蒸~古法薰蒸養生館} 體驗吓先.
Book時間都要留意㗎, 女性生理期間不能薰蒸喔.
上到去養生館感覺好似屋企咁, 以簡潔乾淨整潔. 呢到仲有間小朋友嘅遊戲室, 原來佢地有托兒服務, 而且佢地會定時消毒清潔, 咁帶住小朋友嘅媽咪就可以放心薰蒸啦, 好貼心喔.
薰蒸前服務員細心講解薰蒸前後嘅注意事項. 之後就可以揀藥包喇, 佢地有5款選擇, 服務員話第一次可以揀 “排毒美顏” 排出咗 d毒素先再集中其他養生 效果會更好, 所以我都係選擇排毒先喇.
了解清楚就可以換衫去蒸喇,大大個 locker同更衣室, shopping完大大袋戰利品都放得落.
每間房都好寬敞, 有獨立房間以布簾間開, 跟閨蜜一齊蒸都得啊.
成個過程就係乖乖地坐定定, 慢慢就會感覺好似焗桑拿咁, 唔使10分鐘身體就開始出汗喇, 佢地會俾一支大水俾我飲, 手係可以放出嚟飲水同影相㗎, 當然我大部份時間都蒸埋隻手啦.
成日薰蒸過程40分鐘就好似跑完一個鐘咁, 全身濕哂, 但感覺又好舒服喎.
換返衫仲有個大大嘅化妝間慢慢梳洗一吓, 梳妝枱上有不少護膚品同香水俾客人使用.
服務員之後仲遞上養生手工水果花茶俾我飲, 原來佢地嘅水果花茶係由韓國引入  뷰티 찜 水果花茶由新鮮水果烘乾,配合純天然蜂蜜絕對係美顏飲品首選.
客人仲可以買個禮盒裝返屋企飲㗎, 禮盒裝會有十四包不同組合 (七款每款兩包) 既水果花茶同下花蜜社蜂蜜一樽, 而且佢地仲要係外攜水袋包裝, 放入溫水或凍水就可以直接飲用, 好方便又好飲.
記得做完薰蒸後要飲多d 水. 想了解多d 就快快同美人蒸聯絡啦


text:
Japan | November 2015
起初我地想搵一間可以去日本影結婚相嘅公司,澳門呢邊太少選擇,香港嘅多少少,但睇過好多間嘅作品同評價都唔係咁啱心水,一係就好貴,一係就語言不通,同埋評價好參差,質素同信心都冇乜保證,直至睇到「Fei Wedding」,先睇網友啲評價不俗,絕大部分都係好評,再入去佢地網站睇睇先,啲作品都影得好靚喎,好有我地想要果種感覺,同埋睇到佢地網站度登左好多獎項出來,例如「優質婚禮商戶」,「最佳口碑大獎」,同埋「至愛婚紗攝影師」等等,睇到呢啲獎項,即時令我對Fei Wedding留下深刻印象,未幫襯都已經對佢地好有信心!
當然作為一個精明嘅消費者又點可能咁輕易就做決定,雖然心目中已經認定Fei 係首選,不過都係要貨比三家嘅,於是今年5月我地去婚展現場了解下,我發覺Fei 俾我嘅感覺最好,總監攝影師親自同我地介紹,又好耐心咁解答我地大大小小嘅問題,同埋我最鍾意佢唔會好hard sell,唔會逼我地做決定之餘又唔怕令人覺得有「唔憂做」嘅感覺,總之就好誠懇,同埋好專業,價錢又合理,攝影師仲俾左佢電話我add佢whatsapp,有咩問題可以隨時whatsapp同佢傾,之後返澳門都傾左幾日,攝影師都不嫌其煩咁一一解答我地啲問題,於是我地就決定參加Fei 嘅11月嘅日本紅葉婚攝之旅.
Fei 對我地有咩疑慮都照顧到,特別係我地喺澳門,唔方便成日過香港,有咩事都未必能夠即時處理,就好似試衫果part,雖然係有啲麻煩,不過Fei 都好願意協助同遷就我地,同一日就幫我地搞掂曬,唔洗我地行多次,好專業好高效!喺到要唔該曬職員Yencha,好有耐性幫我地又試又換好多套衫,又幫我地配搭飾物,又俾左好多專業意見,等我地慢慢試,唔會催我地,務求我地滿意為止!
到正式拍攝當日,一大清早化妝師化妝師好準時5:30就來到我房間幫我化妝,化好妝換好衫我地就出發去影相.
攝影師負責揸車載我地去各個景點,整個過程都好輕鬆愉快,我地兩人唔識擺pose,又唔識點樣笑先好睇,攝影師都好耐心教我地,又多想法,又識搞氣氛,等我地唔好咁緊張,佢教我地做出最自然嘅姿勢同表情,而且一邊影相一邊又幫我地拍video,但完全冇阻佢嘅專業!化妝師好細心體貼,換衫時都幫我貼好暖包,等我可以暖啲,每當影完一part就即刻幫我褸返件羽絨,化妝換衫都好熟練快手,所以果日我地都影左好多相.
真係辛苦曬攝影師同化妝師,好多謝你地當日嘅照顧,當日嘅天氣好凍,化妝師成日問我凍唔凍,我都話唔凍,因為佢地照顧得我地好好,我個心覺得好暖=^.^=!
雖然由朝早未天光已經開始然後一直影到黃昏日落,但係我地都唔覺得好攰,仲好開心,期間我地喺”小鹿斑比”公園仲撞我嘅同事+同事妹妹/妹夫,原來佢地都係Fei 嘅客戶,同事前一日先至陪佢妹妹影完婚照,如果佢地唔係話想去果度玩多次,都未必會撞到,世界真細小,緣份真奇妙呀!
我地開頭仲擔心自己唔識擺pose又唔識笑,驚影得唔好,點知早幾日去揀相睇返啲相影得好靚呀,張張都好靚,完全超出我地預期,我地個樣都唔洗點執,燈光+角度+化妝都已經足夠,主要係執走啲路人甲乙丙丁同穿崩位就可以了!
總體黎講,今次日本婚攝之旅真係一次又開心又難忘嘅經歷,我地好開心能夠揀到Fei 幫我地影相,好期待製成品快啲出爐!
如果要我俾讚嘅話,我會俾九個讚,希望Fei Wedding再接再厲,不斷進步,為新人們帶來更多更美好嘅幸福回憶~v^_^v


text:
相信大家都知道以家係感冒高峰期,好多時咳嗽亦都係其中一種常見嘅症狀.孖媽自己本身就好少用藥亦感恩抵抗力都ok,不過都市人成日熬夜,太過疲勞,又或者成日留係冷氣房,如果抵抗力差小小嘅都好易中招,喉嚨又會好似怪怪地咁.唔單止自己中招,最驚係小朋友都有事,特別係兒童抵抗力比較差,咳起上黎好難斷尾,要慢慢搵方法令兒童止咳.我試過將洋蔥嘅皮切去之後,再切成一半,因為據說洋蔥中含有嘅二烯丙基二硫,有止咳,助眠嘅功效.雖然聞住洋蔥嘅味道真係幾香,不過兒童未必鍾意聞之餘,功效亦都不大.
咁岩我同事就係易病嘅體質,成日都唔舒服,之前差唔多每2,3個星期就會聽到佢係咁咳, 當時聽到都feel到佢真係咳得好辛苦呀~
但奇怪最近一個月都無再聽到佢有咳聲,係關心佢之下一問,原來佢開始試緊一款叫PROSPAN 保咳定驅痰止咳露,佢話對佢同小朋友真係好work,佢都知我平時好鍾意同人分享,所以佢亦吩咐我一定要將好物同大家開心share.希望都可以幫到大家.
佢之前一轉天氣就好易又病,成日咳,次次咳都要刻意避開佢6歲嘅女,因為做媽咪嘅都一定會好驚傳染比小朋友.佢之前次次睇醫生都話係治標唔治本,亦都搵左好多話係好有用既兒童大人止咳方法,隔一排又再咳返,而且仲要咳到佢好辛苦,無覺好訓.佢今次試到呢隻德國保咳定真係幫到佢止咳,見到佢成個人都精神返哂,weekend終於可以開心陪佢個女去玩啦.
我再睇返德國製造嘅PROSPAN 保咳定嘅官方資料,原來佢地係用全球專利成份天然草本常春藤素,仲係世界銷量number 1 嘅天然草本止咳露,已經係全球超過104個國家銷售.產品係德國專門生產支氣管炎和呼吸道疾病嘅廠家製造.由純天然草本製成,能有效快速緩解感冒引起嘅咳嗽,稀釋痰液,舒緩咽喉腫脹,消除炎症.主要原料就係「常春藤提取物」,如此看來,呢種係「草本類的非處方藥」,安全性得到了一定嘅保證,唔洗再周圍問有咩大人兒童止咳方法啦,德國PROSPAN 保咳定成份天然又有效,唔怪得之朋友係咁推介.
而且不含酒精,Alice飲咗佢都話完全無睡意,唔怕影響我地教學嘅工作,保咳定又不含人造色素,不含糖,同時亦唔會引致心跳急速及便秘.就算萬一小朋友係咁咳,亦都唔洗係咁搵有咩兒童止咳既方法啦,因為呢隻德國保咳定嘅設計係闔家老少都岩,大人同小朋友 (2歲以上) 都可以服用,成份天然,味道亦都係相當可口,一d都唔苦啦,口感好好咁話.
仲有呀,包裝好貼心咁跟埋有刻度嘅量杯,除咗可以方便大家之外,亦可以令份量更準確.所以我都好登佢開心,佢可以搵到德國PROSPAN 保咳定呢隻化痰止咳藥,令佢可以舒服同我地一齊做野,又可以享受更多親子的甜蜜時光.
不過孖媽我都深信我地每個人都係不同嘅個體,而且引起咳嗽嘅原因也是不同的,藥效對每個人自然可能會有差異嘅情況,只要正常劑量,合理使用係絕對可以安心.當然如果大家有咩疑問都可以同家庭醫生查詢返啦.不過係了解過德國製造嘅PROSPAN 保咳定的資料之後都對呢隻咳藥水好有信心,同埋見到Alice180度改善到咳嘅情況之後,真心想同推介比大家,所以大家如果想搵大人同兒童都岩既止咳方法可以不妨考慮,同試下呢隻PROSPAN 保咳定驅痰止咳露.
德國Prospan 保咳定於萬寧,屈臣氏,華潤堂,SASA,裕華國貨及港澳各大藥房
Prospan 保咳定網: http://www.hindwing.com/prospan/
我和孖寶的Facebook Page: 荔枝與孖寶
If there is any question or you looking for me and the boys, please feel free to contact LaiChiMaMa via Email: [email protected]


text:
迪古拉 必去景點及迪古拉海灘附近酒店推介
迪古拉海灘附近酒店預訂
神秘優惠價幫你慳更多
即時揭開神秘優惠價,慳得更多
迪古拉必去推介 - 迪古拉海灘
想去 迪古拉 自由行?等 Hotels.com 帶你玩盡 迪古拉迪古拉海灘 啦!留意我地文章,話你知去迪古拉 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋迪古拉迪古拉海灘 附近有咩酒店,等你更加容易計劃行程,慳返酒店來回景點嘅時間.
迪古拉迪古拉海灘 自由行
去得迪古拉迪古拉海灘 自由行最緊要一定係揀啱日子去.一啲熱門景點例如,迪古拉 嘅 迪古拉海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
迪古拉迪古拉海灘 交通
想去迪古拉海灘 暢順無阻濟,最好就係出發前,睇清楚迪古拉迪古拉海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
迪古拉迪古拉海灘 必食必買攻略
迪古拉迪古拉海灘一直都係旅遊熱門地點,去到迪古拉迪古拉海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(揚威國際)靠香港地產商起可負擔房屋?留名睇走數~本土研究社
2018/10/5 — 18:51
除咗華仔「真情」力推嘅填海之外,政府另外在 10 月最新施政報告極力想推嘅項目,就係地產商都虎視眈眈嘅「公私合營」開發新界囤積的農地:「公私合營」即是由政府出基建,再由地產商起屋,過程中會起返少少「公營」房屋出嚟,皆大歡喜咁話.
咪住先,查翻呢幾年嘅全球物業發展,可以發現香港地產商已經一早越洋英國同當地政府攪公私合營㗎啦.例如香港公司 Knight Dragon,喺倫敦泰晤士河套一塊市區靚地起樓,可以興建成 15,000 個住宅單位.呢個名為 Greenwich Peninsula 嘅樓盤,係當今倫敦東最大型嘅綜合商住發展計劃.
根據當地政府對新住宅項目嘅規定,呢類私樓發展必須將 35-50% 單位撥作可負擔房屋(affordable housing),包括市值一半租金嘅廉租單位同折扣價出售單位,先會獲得發展許可.所以呢個咁大型嘅發展項目,就規訂最少要有約 5,970 個可負擔房屋單位提供.
但係玩慣咗地產霸權鑽空子嘅香港地產商,又會唔會真係咁乖乖起平價屋俾普通市民呢?根據最新資料,原先規定要呢間地產商要起 38% 嘅單位做可負擔房屋,但係 Knight Dragon 利用咗一個黑技術 — 可行性測試(viability test).透過可行性測試,原來係可以容許發展商一旦證明項目「賺唔到錢」,就可以起少啲可負擔房屋單位.出錢搵個顧問做個研究報告,就咁由原本 5,970 個(38%),大減至 3,930 個(25%),就咁就呃走咗約 2,000 個一早承諾嘅可負擔房屋單位.呢個香港地產商走數嘅行為形同「港蝗」,炒貴人地啲樓又唔跟政策要求,諗著賺到盡犧牲公眾利益,引起咗英國社會對公私合營嘅公憤.
最可恥嘅係,項目喺今年中開售,一房同三房分別最低價都高達 601 萬同 2,240 萬港幣,呎價高達 13,000 港元,貼近香港樓市嘅癲價.其實倫敦樓價過去幾年英國樓價都無大調整過,好明顯就係地產商聯同顧問公司玩弄緊規劃制度,做到盤數賺唔到錢,架空地方政府訂立嘅「可負擔房屋」供應策略,同喺香港玩規劃制度既方式同出一轍,事頭婆嘅後花園都冇面俾.
追溯返嗰個走數發展商嘅背景,原來 Knight Dragon 嘅主席就係四大地產商之一,新世界集團嘅鄭家純.而佢亦擔任緊啱啱請咗華仔賣廣告嘅團結香港基金副主席,睇嚟華仔都唔知佢啲金主走數有幾醒喎.同時,新世界亦係新界大地主之一,最新數字係囤積近 1,700 萬呎農地儲備,依家林鄭,地產商同土地供應小組夾計攪緊個新「公私合營」模式,保障佢哋唔被收回土地幫埋佢哋起路發展規劃,相信又會俾呢啲慣犯繼續破壞公眾利益.
大家諗下,規劃制度相對透明嘅英國,都畀香港地產商搵笨.香港政府近日仲放風話,「公私合營」當中,公營房屋單位數目將會「由政府與發展商溝通」,「視乎情況而訂」,有「獨立機制」,龍門隨時搬都得,搵鬼信呀?香港地產商充滿國際走數經驗,連事頭婆腳下都夠膽呃,你估對住林鄭呢個話唔到事嘅妹仔,仲唔玩到佢盡?
地產商喺外地公私合營走數已經明目張膽,依家政府仲要摏個頭埋去攪公私合營,同無時無刻都諗著賺到盡嘅地產商「與虎謀皮」,你話呢個同鄭家純同姓三分親嘅妹仔係咪真係好有可疑?
#一起走數的日子
#事頭婆都管我唔住_就憑一個妹仔就管得我住?
#公私合營
延伸閱讀:
楊夏至,陳劍青:香港公私合營的歷史真相
林芷筠﹕公私合營的天真想像
黃肇鴻,陳劍青:改土歸流:下落不明的《收回土地條例》


text:
2017年11月4日星期六
Heuriger
Heuriger係奧地利嘅傳統酒館.家庭式經營.佢哋都有自家嘅葡萄園,自家嘅葡萄酒.因為佢哋要落田工作,大部份酒館都唔係全年開,只係期間限定.
究竟邊間邊個時間開呢?咁去之前就要做一做功課喇.維也納人多數會去Niederösterreich下奧地利州嗰啲,因為近,同埋冇維也納嗰啲咁遊客feel.
以下係下奧地利州Heuriger營業日子搜尋網>
https://www.top-heuriger.at/top-heurigen-kalender
一坐低waiter會問你飲乜.不同時間有不同嘅期間限定.剛發酵嘅果汁Most,初發酵嘅葡萄酒Sturm,新酒Junger Wein同長年都有嘅紅白酒.唔飲酒嘅當然要點提子汁啦.
我哋嚟呢日已經冇Most同Sturm.兩者都似飲果汁多啲.Sturm就多少少酒精成份.(Sturm嘅德國德文唔記得係乜)
嘢食就要自己去counter點.通常都係點一大份再大家些牙.
食物通常有各式麵包,麵包醬,各式沙律,各式鹹甜Strudel ,燒肉,大肉丸,炸雞,芝士,小蛋糕等.
食物冇標價,任佢噏.價錢斷重量計.即時畀錢.要食得飽,個人經驗平均每人十歐啦.
食飽走人前記得啲飲品要埋單.
今次去咗呢間嘅燒肉非常正,啲皮全部都脆.餐廳我好少開名,今次例外要記低佢,喺Gießhübl嘅Gasslwasinger.
22 則留言:
又正又平下年返尋味啦回覆刪除
果十歐淨係嘢食,未計酒水?回覆刪除
我睇香港電視劇同啲旅遊節目,畀我感覺都係要好有錢嘅富豪先至可以喺酒莊食嘢,乜可以咁經濟實惠,葡萄園環境又好靚,啖空氣都清生過人,好夠特色,仲要係期間限定咁真貴,呢個推介值💯,去歐遊專登去食1餐都值.
不過,冇價錢牌好驚埋單時係天價,唔係熟人帶都唔敢去,其它國家如法國,瑞士,英國富貴國都有呢啲咁筍,咁抵嘅酒莊食肆架咩?
右下角3嚿好似石頭嘅係麪包?
唔太明遊客feel,係個環境布置比較商業化,唔似真正酒莊咁 樸素?回覆
10歐, 我已經覺得好抵, 係呢度食老麥某D餐都唔得啦回覆刪除
老外的燒肉,我覺得其實也不比粵式的燒肉差,如果係夠香脆的話?回覆刪除回覆
呢間正過粵式燒肉,好香脆.刪除
睇來真係唔錯喎回覆刪除回覆
但係食嘅嘢多數係肉類.刪除
興唔興加一或畀貼士之類?回覆刪除回覆
興畀貼士但係冇規定加一,少過都可以.刪除
有啲似Amish markets,佢哋要落田工作,都唔係日日開,多數一星期開三日回覆刪除
你度啲燒肉同港式燒肉有乜唔同?港式燒肉都可以好香脆回覆
同港式燒肉差唔多味.刪除
嘩!10歐! 諗都唔使諗!回覆刪除
睇落唔錯.....不如王子自家製脆皮燒肉喇!回覆刪除


text:
零晨機返香港......
-
chuchuhk last edited by
我地一行三個人,一人都會拖兩個GIP同樂器,離港果程,就坐機鐵入去就無問題,
但返港果程就零晨機先返到香港,本身諗住叫屋企人揸車接我地既,
但果日佢又唔得閒所以要自己搞掂,諗過坐N車既,
但N車時間夾唔岩又要等,仲有咩方法出返市區?
-
hoya001 last edited by
唔覺得貴既話可以坐的士既
-
girlsclub last edited by
咁都幾多野WO,的士果D都未必上得晒咁多野,要叫兩架車
-
flowerslove last edited by
仲有車出黎既,叫車咪得囉,但夜晚應該要再加錢
-
chuchuhk last edited by
我地住得都近,如果無必要唔想叫兩架的士咁貴
-
watch last edited by
你地呢個人數,又多行李,我會叫gogovan,始終架車大架會坐得舒服d
-
sercat last edited by
夾錢call gogovan啦,平過你分開叫兩架車
-
flyuphigh last edited by
咁不如叫GOGOVAN啦,你地咁多行李同樂器,一車過車晒返去,可以慳返唔小錢
-
katychan45 last edited by
要平都係夾錢CALL 車, 坐出去我諗一人百幾蚊乜都夠啦


text:
Hello,我係實習小編 Ashley!
原來眨下眼就已經過左兩個月,打埋呢篇文,我就唔再以「實習小編」呢個名登場啦~如果要用一個詞語去總括呢次實習,我會話「嘗試」.
仲記得岩岩黎到嗰時,義遊同事們首先了解咗我哋兩個 intern 各自有咩專長同目標,為呢兩個月嘅旅程定立方向;但係並唔係每項工作都係自己專長咖,我地有好多機會去接觸自己唔熟悉嘅活動,好似去大澳微‧義遊啦,九周年會慶等,甚或同擁有不同故事嘅人交流.慢慢發現,一個旅程即使本身有既定方向,仍然需要我哋不斷嘗試先可以豐富整個過程:試下點樣嘅做事方法最適合自己,試下獨自去探索事情,試下發掘唔同方面嘅可能性……
VolTra 比咗好大自由度我哋兩個去實踐心目中嘅想法,或者過程會撞板,但係比同事笑過之後佢地又會一齊幫你完成一件事,呢到就係一個咁得意嘅地方~
兩個月:話長唔長,但係足以令你想留喺到耐啲啲;話短唔短,少少時間已經可以嘗試唔同類型嘅事物.我呢個實習小編就話要退場啫,下個加入 VolTra 大家庭嘅可能會係你!你準備好接受挑戰,開展一段屬於你同義遊嘅旅程未呢?
最後,想同大家分享吓我同實習小編 Jack 一齊完成嘅一段片,希望大家可以些牙俾未去過但又想去 Workcamp 嘅朋友啦!


text:
「任期」
美國總統奧巴馬嘅任期嚟到尾聲,當然好多人都會唔捨得嚟位美國總統.佢係美國第一位黑人總統,而佢同好多過往嘅總統都好唔同.作為一個國家嘅領袖,當然有人認同佢過去八年嘅政績,亦都有人唔認同.佢係任期入面,的確改變咗好多嘢,不過最令人難忘嘅係佢平易近人嘅風格,真係唔係個個總統做得到.一個好嘅領袖係有一班忠心嘅團隊共患難,而奧巴馬係一個好好嘅例子!
「領袖」
好快特朗普就會接替奧巴馬出任美國總統,或者佢係一個企業家,當然無商不奸,佢係一個好典型嘅例子.係商業世界或者佢係一個成功嘅領袖,但係作為一個真領袖除咗可以帶領團隊創一番事業之外,最緊要嘅其實係要得民心.你會睇得出奧巴馬真係拎個心出嚟去對待每一個人,每一件事.而同佢共事咁多年嘅人對佢嘅評價同態度,你就會知道嚟個係一個真領袖.真係有少少唔捨得佢!
「營運」
自從特朗普開第一次記者招待會嘅時候,你就應該會知道今後只有佢講無人講嘅情況會經常出現.佢係公眾場合所講嘅似一個行政總裁多個一個總統,雖然佢之前都有講過佢會好似營運一間公司咁去營運美國.唔通咁就係一個好嘅領袖?佢每次嘅言論都真係幾得人驚,不過聽過咗就真係只會當成笑話.希望嚟緊個四年美國甚至全球都可以平平安安咁渡過.到時再選過個真領袖出嚟!
Also published on Medium.


text:
[劉Sir啲文一向出名唔知寫乜又鬼咁長,如果話今次睇完有禮物送,唔知會唔會多啲人睇(晒)呢]
睇過咁多idol有幾隊想特別寫吓,HAMIDASYSTEM最想寫先,因為夠怪,唔係擺明要同主流相反走另一極端種「反idol」,而係外型造型音樂叫正路,但加埋又唔似一般idol,仲冇乜其他組合似佢哋.
其實本來好大路,叫自己做melodic electronica不過出道啲歌都係典型idol pop,同套白色衫一樣冇乜特色.但係出咗第一隻EP隔個月首新single立即唔同晒樣,歌路變咗trip-hop,downtempo,trance溝埋,唔多開心位upbeat位,啱用嚟聽多過睇嘅低調電子音樂,做到名乎其實嘅melodic electronica.
全個轉變超級大,冇乜偶像組合會全部歌咁低調,而且寫新歌個班底好勁編曲變化多而大又多特點,單單《抜けない根無し草》個theme走15/8,仲有二重唱(其實佢哋好多歌都有),歌已經另類過人.
造型轉埋全黑,跳舞由開心舞變到好似做舞台劇,觀眾想揾個位跳吓fing吓,跟住做動作或者自己玩毒撚嘢都好難,每次佢哋上台台下一定企定定靜靜睇.當日本idol show出名觀眾夠癲好多時台下仲好睇過台上,HAMIDASYSTEM係難得表演時場內會好平和嘅組合.
出碟前後咁短時間內音樂同表演風格改變咁大,係一早就計劃走alternative idol路線,只為推佢哋出咗道儲人氣先就用堆pop歌頂住先?定出完道至覺得pop落去唔多掂,就拿拿臨搵咗而家啲另類歌務求盡快轉型?雖然睇埋佢哋個名似前者,見完四條女我硬係覺得後者至係真.
事務所搞偶像組合最重要全隊夠多元化食到越多唔同客路越好,HAMIDASYSTEM就係長髮高矮各一加短髮高矮各一乜仔都殺晒嘅百搭組合,只係見到有兩個細細粒個樣咁幼齒,但著到全身黑面燶燶去演灰灰哋邪邪哋嘅歌同舞,同全隊除咗黑直長有點邪feel另外三個點睇都乖得滯好唔夾,你唔係同我講你一開始已經打算做到咁alternative時又會揾咁大路嘅囡囡組團吖嘛?(是但啦,佢哋不知幾受歡迎特別個短髮高妹,連鬼佬睇完都揾佢影相㗎)(其實我都係㗎,但係,口烏口烏)
我第一次睇都唔算好鍾意,同睇多幾次就見到幾個問題:音樂喺idol表演入面太另類同低調,現場表演又單向氣氛炒唔起;全隊得黑直長把聲重鼻音而特別同有啲唱功,另外三個都係典型女仔聲唱歌亦唔算好得只夠交貨;而且話就話有兩隻EP,因為唔會再玩第一隻啲pop底歌,基本上每場都係相同幾首歌撈亂玩.
所以初初睇未必受,睇多幾次又會嫌表演唔夠變化,好在我對音樂性有所執著,同佢哋live概念性好重加比一般跳舞組合多一份藝術性,而且製作好認真,有啲位會玩熄燈同只見過佢哋自備laser出show,未見過有邊隊indie band/idol玩細livehouse會擺咁多心機喺燈光方面.
對我嚟講無論聽定睇都要慢慢浸,浸耐咗就會覺得有味道,好多人話聽日本囡囡電子梗係聽Perfume,但從來唔識欣賞時HAMIDASYSTEM啱我多啲.但亦好明白呢條路線會做到一係好受好鍾意一係就唔鍾意只覺得悶冇中間位,但想點就點只賣知音唔係就係alternative態度咩?
不過佢哋都唔使憂,之前講過越睇得多idol越多嘢唔明,好似四條女都OK但成個package點睇都唔似紅得起,偏偏做到好大差唔多場場都出最後或者最後幾隊加勁多fans.今次嚟又好彩撞到出第二隻EP《DERO X》,其實只係將之前六隻single加live出場段intro夾埋一隻碟,逐隻single追一隻一千円,而家三份一價錢買晒轉歌路之後全部歌慳返唔少.而indie組合每次出碟,某程度上係借將當時所有歌出隻精選為嗰個時期做個總結,跟住就會進入下一期音樂同造型都有改變,而呢樣我就最擔心.
佢哋新活動係隔一排就去cafe做一日店長,而家套新衫都有點女僕/女傭風,唔知邊樣係雞邊樣係蛋,但換衫我一定唔開心,之前套黑暗風夾歌路之餘亦係我最鍾意嘅idol服裝.
轉女傭look亦可能象徵音樂唔再灰,最近一次睇兩首新歌中間加返光明位開心位,音樂pop返啲但表演更重戲劇性,發展落去可能音樂未必咁鍾意但live會覺得好睇咗.不過實際會係點就我都唔會知啦,因為下次可以再睇佢哋起碼係一年之後,到時可能女傭風呢期都完咗又轉另一樣嘢啦.
所以而家就進入大家最期待嘅送禮環節.睇佢哋嗰場係五點開演十四隊嘅fest級盛事,唔計真正嘅fest睇過咁多idol show呢場一定最多人,HAMIDASYSTEM好鬼多fans而賣嘢個位好鬼細見到超墟冚已經出返去,到睇埋仮面女子後半場加神使轟く,激情の如く.全set終於埋到counter.見有可能最後一次睇佢哋,買完碟俾多一千円買多兩張影相券,排咗差唔多半個鐘錯過埋じゅじゅ成場,排到第四個至話夠鐘收檔截龍,問噉點算呀佢話唔使怕張券兩個月內有效.但係我下星期走喇喎.
但買得無謂嘥,如果你呢兩個月去日本,我可以送呢兩張影相券俾你同佢哋影相,買嗰日係25/7即係去到九月底都用得,去睇HAMIDASYSTEM全日本任何一場show都用得,兩張券可以同兩條女每人影一張即影即有加傾半分鐘偈,或者同一條女影相送簽名加傾一分鐘偈,豪多1000円加多兩張券條女會幫你張相畫埋公仔寫多幾隻字添.
當今年十月冇Loud Park但九月有Sons of Apollo + BAND-MAID + The Crown + Origin + Power Trip嘅自製Loud Park Lite,本來我都想九月飛多轉順便用埋佢,點知呢晚睇完佢哋返到香港就有新工返告別freelance歲月冇得再飛.係幾灰,蝕咗1000円事少,除咗冇得同個高妹影相(可惜已經唔再著最型嗰套黑衫),仲有其實好多indie idol group都唔長命,當返返full-time代表第時可能一年至有得飛一次時,下次再嚟日本佢哋仲喺唔喺度冇人話得埋.呢樣就係下一次想寫嘅主題.
HAMIDASYSTEM OFFICIAL WEBSITE
HAMIDASYSTEM@Twitter


text:
11 OCTOBER 2014(SAT)由於依家每個星期六晚都要去上足球班,所以都唔可以去咁遠.今日就近近地去屋企附近嘅球場玩吓玩具GOLF啦~
其實依套迎新買嘅玩具GOLF都係可以係屋企玩,不過我地又覺得今日個天氣都真係唔錯,唔好浪費依啲涼涼地但又有太陽嘅天氣,所以就決定落足球場玩吓.
依套新玩具都真係買左冇幾耐,同小小豬玩都係其次,因為我地想訓練一吓小小豬嘅手眼並用,同埋佢嘅專注力.大肥豬話玩GOLF可以訓練到依幾方面,所以就平平地買左依一SET玩具等小小豬從遊戲中訓練啦!
雖然之前我地去參加DAY CAMP都有少少接觸過GOLF依個玩意(按此重溫),不過都差唔多有一年時間,相信小小豬都已經忘記左點玩,所以大肥豬就重新再教過.
玩左一陣之後,初步嘅都算識玩,不過要將個球打入去個位置度,又真係好似難難地,小小豬玩左大半個鐘都只係打入左兩次~
雖然冇打入,不過小小豬冇放棄到,亦都冇發脾氣,仲不停講住佢句金句:加油...努力...俾心機!
依一刻我又有啲開心,因為小小豬真係長大左.比著之前如果佢做兩次都係失敗的話,佢就已經會放棄唔肯再去玩,仲點肯同你笑笑口繼續玩呀!
正當佢地兩父子好興高采烈咁打GOLF之際,我就坐係樹蔭下玩手機.唔知點解我突然間有一念頭,就係好想去跑跑步,等自己身體郁動吓,好過坐埋一邊玩手機好似好唔健康咁,於是我就沿住個球場邊慢步跑咁跑左一個圈.
依個小小豬見我跑步時,佢又話要跑埋一份,所以最後我地兩母子來來回回都跑左三轉~
跑到最後一轉,小小豬都已經跑到冇能量啦~
雖然我都係慢步跑,一向少運動嘅我都真係跑到冇氣.不過跑完出左一身汗,成個人又真係好舒服,下次再去玩時都要跑跑,等自己做吓運動人都健康啲呀!
不過,我地下次一定會著返對波鞋,因為著住對膠鞋仔嚟跑,跑完對腳又真係有少少痛呢!


text:
(九巴)老細炒人,有乜問題?Edkin
2018/3/7 — 12:36
話說,九巴炒咗兩個罷工嘅車長.
香港人睇呢單新聞,應該唔會覺得有乜嘢特別.夥記唔聽話,老細炒人,有乜問題?
問題就係呢個員工明顯係發起或者參加過工業行動.喺任何已發展社會,咁樣都係嚴重違反勞工權益嘅事情. 又係西方霸權咁講嘅英美澳紐,如果有公司夠膽咁講(唔好話做),政府會對該公司作出巨額懲罰,其中檢控過程係偏向保護員工(因為僱主職工嘅權力及資訊並不對等),舉證反駁嘅責任在於僱主,勞方並唔需要具體嘅證據. 而僱主如果對勞工作出報復性行動,各工會就會聯合罷工,直接全面癱瘓生產.另外該公司嘅公眾聲譽亦都會破產,有排 spin PR 都補唔番.
但係點解香港可以咁樣既呢?簡單嚟講就係香港人奴性重,喺香港勞工嘅眼中,勞工權益同老闆並不平等. 有啲似政治咁樣,掌權嘅人畀你幾多就有幾多,冇人諗過權利呢樣嘢,其實係由下而上所賦予.冇勞工諗過,示威罷工集會係勞工嘅權利,更加冇勞工認為自己參加罷工天公地道.於是,所有工業行動都冇員工齊心參加, 更加唔會有其他工會聯合嚮應,最後對僱主做成的壓力有限.
更加嚴重嘅係大部分勞工對罷工有罪惡感,認為自己搞事,認為係自己影響到其他人的日常運作.而市民大眾對於打工嘅勞工都係冇同理心,冇人會覺得其實自己都係勞工,只係覺得任何罷工都係妨礙到日常生活,有他朝君體也相同嘅一日.再加上香港傳統既公會基本上都畀老闆或者建制收編曬,除咗蛇齋餅粽之外,根本就唔會真係為勞工權益站出來安排罷工或者其他工業行動.
呢啲絕對唔係我自己嘅一面之詞,我以前跟過紮鐵工人罷工同埋碼頭工人嘅工業行動,傳統工會點樣企喺老闆嗰邊講說話, 勞工階層係幾咁無力(甚至乎自責),到而家都仲係歷歷在目.
香港人其實無權呻自己返工有幾辛苦,嗰啲無償加班同埋工作時間以外嘅額外勞動(例如星期六日要準備星期一嘅powerpoint),全部都係因為冇人反抗之下嘅習非成是.自己都唔認同自己的權益,點可能會有乜嘢保障? 而家有人正義心重企出嚟搞罷工,結果畀人炒魷.市民大眾,或者退一步講九巴嘅車長,有冇一齊企出嚟捍衛呢一位為大家出聲嘅出頭鳥?
冇.
我記得以前碼頭工人罷工,帶頭嗰幾位工友後尾都冇繼續做落去.嗰陣時僱主要報復,點都稍為過幾個月冷河.今次九巴完全冇考慮到呢一點,直接就手起刀落.可能係因為新中國式秩序係香港已經實行,有強權,就唔使講公理.中國人有中國人嘅做事方式,經濟既然大好,事事拎英美澳紐呢啲番邦國家呢比較就冇必要.中國人做嘢一出手,西方國家看到怎麼能不驚呆了和沉默了?
過兩日就唔會有人再記得呢幾個車長.大家無事繼續返工,繼續企喺巴士站咒罵點解巴士又遲到.過兩年又一單巴士剷上行人路嘅意外,只要死嘅唔係自己亦都冇乜所謂.呢啲係香港人自己嘅選擇,yay.
又係我自己多事既…… 嗰日我上堂啱啱先講過,係加拿大,僱主見工嘅時候唔可以問你有冇結婚有冇細路,如果唔係到時唔請你而請咗另一個人同你資歷一樣嘅,僱主就有機會畀人告.不過呢啲事情太不符合地方智慧,我又點可以拎呢啲嚟同香港比較?


text:
齲齒系口腔常見嘅疾病之一,兒童系齲齒嘅高發人群.唔少人會對蛀牙不以為然,往往唔予以及時治療,而導致齲壞程度惡化,甚至讓蛀牙成為病灶,最終只會導致患者本身苦不堪言!蛀牙一定要及時補牙,不過補牙貴唔貴呢?
1,根據齲齒嘅情況嚟睇,有嘅人牙齒齲壞情況嚟定嘅,如果牙齒齲壞嘅情況比較簡單咁就可以進行直接嘅修復,如果蛀牙嘅情況比較復雜咁補牙前有可能系要進行根管治療嘅,不然喺補牙後會出現牙痛嘅情況,咁系要重新再補嘅.
2,補牙材料嘅選擇,依家有很多嘅補牙材料,常見嘅補牙材料有銀汞合金,復合樹脂,玻璃離子聚合粘固粉等補牙材料,唔同嘅補牙材料喺效果上,使用嘅壽命上都系唔相同嘅,所以唔同嘅牙齒齲壞情況選擇嘅補牙材料唔同,喺補牙嘅價格上也有着很大嘅差距.
3,醫院所處嘅城市,唔同嘅城市消費水平系唔一樣嘅,所以一二線城市嘅消費水平高連帶着補牙嘅價格也會提升很多,所以了解補牙價格也要先進行了解城市嘅消費水平系怎樣嘅.
4,所選擇嘅醫院,醫院唔同喺設備和人力資源上系唔一樣嘅,所以喺補牙嘅效果上系唔一樣嘅,咁好嘅醫院喺補牙嘅效果上有所保證,但相對嚟講補牙嘅價格會高一些.之不過既然選擇了補牙梗系系選擇比較好嘅醫院比較好,咁用嘅既舒適又長久何樂而唔為呢.
以上就系「齲齒補牙費用幾多?」嘅具體介紹.專家提示,門牙缺失修復方法系由多方面因素決定嘅,具體嘅費用需要通過牙醫進行檢查之後先能決定.但一般嚟講,喺珠海植牙費用要比港澳牙科診所平一至兩倍,所以到珠海植牙會成為越嚟越多港澳人嘅選擇.珠海牙科醫院,擁有頂級嘅醫師團隊同優越嘅治療環境,喺植牙有多年嘅經驗,至今已幫助多位港澳口腔患者重拾牙齒健康,深受港澳地區口腔患者嘅信賴.如有疑問還在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.


text:
我系1982年嘅大齡女青,冇錯,今年36歲了,身邊嘅friend都覺得好奇怪,一把年紀了,做咩仲嚟整呢口牙齒.我覺得靚唔分年齡,只要我想,我就可以落定決心. 我其實系一個很開朗嘅人,平時特別中意,但系門牙中間有縫,牙齒亦系歪嘅,笑起嚟覺得好尷尬唔自信.影相咪咪提幾難睇了.我唔想畀自己留遺憾,決定嚟做箍牙. 既然一把年紀了,我都唔想戴鋼牙,太丑了,影響形象,所以仲系做隱形矯正吧.就咁樣,我做咗隱適美,系 進口嘅隱形牙套. 第一天嚟免費檢查,醫生畀我設計咗個性化嘅矯正方案.還攞咗模,攞模嘅過程中冇唔適感.
等了咁久,卒之卒之等嚟了我嘅隱形牙套!畢竟系進口嘅產品,喺國內醫生畀我設計咗矯正方案後 ,要將所有嘅數據寄到美國去,然後美國嗰邊生產制造隱形牙套,完了再寄翻國內.所以等咁久都系有道理嘅. 好興奮咁戴上隱適美全隱形牙套,對住個鏡照咗好多次,效果好好,唔仔細睇根本就睇唔出嚟.剛戴上去仲系有啲唔習慣,好喺呢個牙套非常光滑小巧,唔會磨到我嘅嘴唇同脷呢啲,相比鋼牙套,肯定系舒服好多嘅. 仲有就系戴住牙套影相都毫無壓力,因為睇唔出嚟,所以求其我點影都冇問題.將照片send俾滴朋friend睇,竟然睇唔出嚟我戴咗牙套,哈哈,睇嚟網上講嘅牙齒慢慢變整齊,系真嘅.
有滴懶嘅朋友經常唔記得戴牙套,就會影響矯正嘅效果喔.因為隱適美系全數字化嘅,設計嘅牙套亦系根據牙齒每次嘅郁量嚟嘅,所以一旦唔記得戴牙套,牙齒嘅郁數據就對唔上啦. 我每日除咗食飯擦牙陣將牙套攞落嚟,其他時候都系將牙套戴住嘅.做全隱形矯正,真系要自覺,貴在堅持啊!
每次戴牙套嘅前三天,嗰酸爽,唔知怎樣形容了.攞落嚟容易,戴上去就比較困難.好緊好 緊,我問咗我嘅正畸醫生,佢講呢個系牙齒喺郁並且重新排列嘅緣故,所以會覺得牙套戴上去好緊.牙齦亦都有種講唔出嚟嘅感覺.就當系變美需要付出嘅代價吧.如果冇緊嘅感覺 ,點會出效果呢. 戴上隱適美牙套,人地都睇唔出嚟我戴咗牙套,但系只要我一開口講嘢,人家就知了.因為 講話有點大脷.呢段時間我仲要適應一下,慢慢嘅講話就會自然了.
時間過得飛快嘅同時,牙齒亦都喺慢慢變化.依家日頭晚黑都冇乜感覺,只系早上起身後感覺牙齒有點緊. 記得剛開始時,戴上牙套嘅酸痛,食嘢都系酸軟無力,食嘛嘛唔香,依家攞落牙套可以想食就食.(但要特咪提醒朋友們,食完記得清潔口腔,並帶上牙套,如果經常唔記得戴肯定會影響矯正效果) 其實真系好開心,牙齒漸漸變美,人嘅心態都變得年輕有活力,開心咁笑,靚靚咁自拍,呢啲點滴為生活都增添咗無限樂趣.


text:
李國章 係香港排十大嘅仆街,相信大家都唔會反對,只不過,佢作為東亞銀行嘅掌舵人之一,佢喺樓市嘅一舉一動,大家好明顯要關注, 李國章 喺今年6月29日,將兩個太古城單位賣俾海外註冊公司,呢單嘢就唔多簡單.
李國章 知道好多內幕料
啲人話 李國章 係內部交易兩個單位,大佬,邊個信,你會唔會無啦啦攞730萬稅出嚟,將單位控制權由佢本人轉到海外控制公司,喺呢方面一啲稅務利益都無.相信呢單刁,買家係中國啲走資高幹嚟,而 李國章 知嘅內幕消息,係比好多人知得多好多, 李國章 嘅行為並唔係將啲樓法律權利轉嚟轉去,而係寧願快啲走人算數,如果 李國章 暗中恢復英國公民身份,然後靜雞雞辭去行會成員,再返英國都唔會有人覺得奇怪,因為差唔多爆煲.
李國章 係東亞銀行其中一位揸弗人之一,佢應該好清楚支爆嘅實況,東亞銀行喺海南航空問題上,要承受幾大嘅資產風險,如果 東亞銀行 一旦守唔住,要賣俾人又好,要冚都好,佢梗係先將部分資產套現再匯出,而地產可以頂到幾耐,大家心中有數.由於 李國章 係銀行家,佢駛鬼將兩個單位交俾你班只係識打交嘅地產經紀放售,佢可以用佢自己嘅人脈賣咗層樓,香港法律無話一定得地產經紀可以處理樓宇交易,亦可以將層樓嘅問題,交俾 東亞銀行 或李家內部負責地產果啲人, 李國章 始終係old money,佢有人專門幫佢打點地產嘅嘢有乜奇啫.
另一方面, 李國章 係行政會議成員,佢可以接觸好多唔同秘密資料,包括一啲實況,佢睇到啲文件發現有嘢唔妥,唔立即諗計走人就出奇喇,佢既知政府內部好多嘢,佢有廣泛人脈關係,佢有政治判斷力,佢又知金融界好多內幕嘢,加加埋埋,夠晒做決定沽咗太古城兩個揸咗咁多年嘅單位有餘,反正肯定佢係用嚟放租,而唔會攞嚟自己住㗎喇.當 李國章 做咁嘅決定,你覺得香港經濟係唔係十分強勁咁,好多達官貴人都係講嘅一套,做係另一套,信佢地講果套半成都死得人多.所以大家見到 李國章 嘅決定,都應該知道依家已經明顯係出緊事,都係果句,如果你自己唔諗掂佢,無人幫到你.


text:
今年美國提到香港拒絕交俾美國嘅逃犯身份越嚟越清楚,係叫熊日嘅澳門人,呢條友幫中國偷機械人技術,不單令 香港政策法 玩完,呢條友隨時亦令澳門政策法一齊玩完,齊齊共享做中國人嘅榮耀.澳門同香港兩地政府領導人賣乾淨個屎忽俾北京,係會累街坊.
香港政策法 同澳門政策法一齊玩完
呢個叫熊日嘅澳門人,唔係一般嘅賊,佢係一個hacker,偷走美國一間公司嘅知識產權,而呢條友,由點樣得到澳門身份證,到點解香港政府唔肯交人俾美國都係一個謎,好明顯係澳門同香港都收咗柯打,要保住呢條友,或俾呢條友享有澳門或香港身份,呢啲好明顯係濫用澳門同香港過往受美國嘅優待,你覺得Trump唔會諗計郁你香港同澳門,無乜可能囉.所以 香港政策法 同澳門政策法,好大機會係同一時間玩完,無邊個俾邊個快啲,因為依家好明顯,香港同澳門嘅所謂特首,都只不過係中國嘅扯線公仔,都唔會根據聯合聲明同基本法嚟做嘢,亦唔會尊重美國俾嘅優待,所以美國佬根本一啲都唔會同你客氣.
當然,美國喺香港嘅利益比較多,加上香港喺民主路上比較勇,所以可能係保留 香港政策法 ,不過係可能行咗《香港民主及人權法案》果個版本嘅 香港政策法 先,其實都同取消 香港政策法 差唔幾,只不過至少香港搞民主嘅人,有一線生機,澳門可能係另一個情況,反正唔少澳門人都有葡國護照,就直頭成個澳門政策法取消算數,澳門人越聽話,美國佬嘅回應就越凶狠,係美國人未計清楚賭場點搞,只不過呢樣嘢,特朗普本人十分在行,在行過國務卿本身,特朗普自己識計數,如果澳門有人邀請特朗普家族喺澳門興建一間特朗普賭場,或者成件事死得無咁甘嘅.
香港人應該為 香港政策法 取消做好準備,而如果啲投共人士仲想送子女去美國讀書,我估好快就關上大門,美國佬都唔係傻,成棚香港中上階層去美國讀書,但走去做共產黨走狗,你估美國人仲會養你班養唔熟嘅仆街,呢啲仆街我都識唔少,我留名食花生美國佬點樣認真對付呢啲,受美國佬教育但走去做共產黨走狗嘅仆街.美國人退還八國聯軍嘅賠款,俾中國人辦教育,簡直係歷史上錯誤決定之一.


text:
香港人對歷史故事比較貧乏,今期就用通俗手法,同大家講下一個與奇門遁甲有關嘅歷史故事.
話說從前係一個天下大亂嘅朝代,有一個有錢仔,幾乎俾人買起全家,深深不忿想報仇,決定要暗殺佢嘅仇家,但係無奈對方財雄勢大根本無辦法埋身,無計可施之下,居然度咗一個超級無厘頭嘅策略.當時佢有一個超級大力嘅朋友,同樣對佢仇家一樣恨之入骨,於是佢就打做咗一個成百斤重嘅大錘,諗住當仇家出門嘅時候,匿埋喺山邊,一個大錘兜嘢飛埋去實行暗殺佢,最後當然飛唔中啦,事敗逃亡,想當年我睇到呢一段故仔,呢一幕的情景同周星馳橋段其實好相似,十分搞笑,與我認識嘅主角反差十分之大.
然後呢個有錢仔主角當然要着草,其實佢係一個出名很聰明的人,一早設定逃生路線,仇家點樣都搵佢唔到,於是佢去咗一個好遠嘅地方隱姓埋名,奇人自然有奇遇,有一日佢經過一條橋,有個白鬚阿伯坐咗喺度,叫佢幫佢去橋底執返隻鞋,佢明明見到係阿伯自己專登整跌嘅,唔憤氣之下都幫咗佢執,執完個阿伯仲叫佢幫佢着埋鞋添,佢又死死氣幫佢着咗,之後約佢五日後嘅清晨再理呢條橋到相聚,個有錢仔又會聽佢老點,依約準時雞啼就去咗搵佢,點知個阿伯一早坐咗喺度,話你哋啲後生仔點解唔識早啲到,又約佢五日之後再嚟過,但個有錢仔又繼續陪佢癲,呢次就晨咁早就去咗啦,於是呢個阿伯就俾咗本兵法佢,叫佢返去咪熟佢, 10年之後天下大亂,到時你就可以發圍啦.結果10年之後真係天下大亂,呢個曾經滄海,無助到要飛錘嘅有錢仔都算大仇得雪,仲改變咗中國嘅朝代,成為天下無人不曉,名垂千古嘅大人物,此乃過牆梯與張良計之「謀聖張良」是也.
以上就係著名成語「誤中副車」的故事,當時飛錘地點是博浪沙,張良是韓國的貴族,祖上是韓國宰相,佢嘅仇人就係秦始皇,秦王滅六國之後成為落難人,散盡家財盡地一煲想報仇才想出此飛錘奇招,好難想像中國古代最聰明嘅人張良,當時都居然曾經度過飛錘呢條絕世好橋,我曾對弟子說過這故事的啓發,人係成功之前難免都飛過一兩個錘,點都會做過一啲硬膠事.
而後來與白鬚公的故事,便出自於著名成語「孺子可教」,「張良拾履」,而改變咗張良一生嘅阿伯叫做黃石公,相傳是一位道教的隱世高人,而他送贈張良苦讀十年的天書是什麼?這個有很多說法,有叫作奇門遁甲,三略,太公兵法,太公陰符經,亦有說奇門遁甲是以上兵書的其中一部份,亦正因為呢本奇書,改變咗張良一生,遇上劉邦,促成中國漢朝的誕生,成為千古傳訟既「謀聖」.
今時今日,想學奇門遁甲,唔使飛大錘,亦唔使幫阿伯執鞋,因為在下舉辦的「第七屆奇門遁甲課程」現正招生,只要你每逢星期二有空,便可以報名,3個彈性上課時間,1630,1845,2030各有一班唔使上唔到堂!報名詳情請留意以下網站,或掃描以下QR code便可以!


text:
其實我唔知我咁樣算唔算分享,因為有鼻敏感o個個係我,我諗因為呢輪天氣凍咗乾燥咗,有鼻敏感既話,個病況都會"西"利d.我早前聽人講話係屋企放部放濕機效果會幾好.我就係上個月買咗一部,每晚臨瞓前開,咁佢放d濕氣出嚟,等個鼻膜冇咁乾,個人就真係好似好d咁,起碼我而家每朝早起身唔駛係咁"申"鼻涕,我唔知關唔關事,不過就好似係好咗.如果你想試下既話,其實你大可以放一杯水係你仔仔張床附近﹝當然冇放濕機咁會平均番d空氣﹞,睇下佢會唔會好d﹝呢個方法係我個仔上兩星期傷風咳o個時鼻塞個醫生教架﹞.仲有一個方法,就係洗鼻,不過你個仔咁細佢未必識,其實就係"禁"住自己一邊鼻,然後係另一邊索d乾淨水入去,索完之後,就"申"個一邊d鼻涕出嚟,重覆做到個鼻冇晒鼻涕為止,然後就做另一邊,呢個方法會將鼻入面d污濁鼻涕"申"咗出嚟,個效果都好好架.
不過,點解個醫生唔比d滴鼻水你個仔滴鼻既,聽講話係冇副作用架,只係用嚟幫佢洗咗鼻入面d鼻涕,總好過用類固醇吖....其實我之前聽人講chicco隻滴鼻水都幾好用,或者你可以問多少少人意見,然後試下用吖....
ToTo_Mum講個隻噴鼻藥我之前醫生都有比我用,用咗係冇咁辛苦架,不過佢有冇類固醇我就唔知喇....


text:
我曾經到過柬埔寨嘅窮鄉僻壤,探訪一間由僧侶營運嘅孤兒院.孤兒院隔離係一座比吳哥窟更老嘅佛寺,灰色嘅石材同吳哥窟一樣,但日久失修,外面望落去有種廢墟嘅感覺.內殿同佛寺嘅表面好唔同,紅色嘅柱托住天花嘅壁畫,繪上白色嘅象,金色嘅車,藍色嘅天.屋頂下所有嘢都係有顏色嘅,天花牆壁石柱都係新油嘅,只有受千年香火供奉嘅佛像係灰黑色.殿內有個著白衫黑褲嘅老人,坐係地下挨住碌紅柱,睇得出佢坐咗好耐因為佢挨住嘅位置只剩低石柱本來嘅顏色.離開嘅路上有一間中式建築嘅廟宇,裏面坐咗幾個白衫黑褲老人,供奉嘅唔係關帝唔係觀音,而係鄭和.
鄭和廟係中華文化邏輯上似乎好合理,受尊重嘅歷史人物都有機會係神枱佔一席位,拜關公因為佢講義氣,拜魯班因為佢係技術高明嘅工匠,而拜鄭和可能係因為佢嘅航海技術同埋帶畀東南亞地區中國嘅科技.而照呢個邏輯,百幾年後搞上市要拜李嘉誠,搞電視要拜邵逸夫,唱歌就睇怕要拜E神.不過稍為有睇過吓中史書講鄭和下西洋就應該知道鄭和係個回教徒,係個穆斯林.我見到間廟嘅時候就覺得幾矛盾,一間道教嘅廟宇供奉住一個穆斯林,另一方面又親眼見證中史書上講鄭和對東南亞嘅影響.其實諗深一層都唔係咁出奇,哮天犬何嘗唔係一隻狗,孫悟空何嘗唔係個虛構人物,耶穌何嘗唔係個猶太人.
華人,乃至東亞社會都有種咩都信,有咩都唔信嘅文化.好似係西遊記玉皇大帝可以同佛祖玩埋,係日本喜事就去神社,白事就搵和尚.信仰上嘅矛盾唔係中國先有,基本上所有宗教都有一定嘅矛盾,而大部份嘅矛盾源於外來宗教同本土習俗嘅融合.
Syncretism,指嘅就係呢種現象.天主教,源自以色列嘅一神教,但係教堂堆滿偶像嘅雕塑同畫像,融合羅馬嘅多神宗教,有一堆聖人,其實就係各地嘅守護神.人文主義結合基督教做就無數咁多嘅雕塑同畫像.伊斯蘭教要女人包頭,唔係可蘭經嘅規定而係古時上流社會嘅習俗.係中國,三聖廟供奉孔子,佛祖,同埋老子.挪亞方舟嘅故事,大概係參考自 Epic of Gilgamesh (編按:蘇美爾神話)入面嘅方舟故事.越南嘅高台教,除咗拜儒釋道之外仲拜埋耶穌同穆罕默德.
有個朋友話佢返開教會,我問佢咩教,佢話 Christian, 我話 Christian 有好多種,有天主教,東正教,聖公會,耶穌後世聖徒,仲有新教嘅唔同派系,你係邊種?佢話,Er…… Christian 囉…
如果你信教,好大機會你對自己宗教嘅歷史一無所知,我見過太多呢一類人.我唔係要否定任何一種宗教,但係明白點解要做一樣嘢而做,比覺得要做所以做,係高一個層次,有助精神上嘅解脫.與其讀聖經故事,不如睇下基督教歷史,又睇下其他宗教嘅歷史,了解下點解個牧師唔會同你講呢啲嘢,又諗下點解你要聽佢噏呢啲嘢仲…..
其實教堂上香,又有乜好怕喎~
相關


text:
前排,宜家,未來一段時間 一直都畢業創作
join咗入黎之後 終於體驗同明白到往屆d師兄姐點解要搞咁耐
前不久大病一場完 次次病完 都覺得系一次重生
無論系心態或身態 都好似經過一次洗禮 等我重新調整我既生活方式同態度
皮膚狀態最好既時候永遠都系我病既時候 哩點我自己覺得好無奈
(haha 但系我知道點解,因為我系一只餵食貓,)
今次既生病 曾經令到我好灰心過 好多既挫敗感 但喺卻發現多咗點意義
時間即將冇多 離交作品既時間越來越近
突然來襲既重病 令到我多咗好多焦慮
覺得佢5應該系哩個時候來搞住我 同
時間又發現創作入面既瓶頸 而嗰種焦慮而急於求進ge心態 令到我病情加重
終於系一晚高燒情況下 眼淚幫我釋放咗好多壓抑既情緒
工作使我疲累
但系感受到好多既同學愛
哩個同學1號 忙碌緊張既時候 仲無怨咁陪住哩個病仲要死頂穩材料既我 攰到不堪 都冇呻過一句 仲幫我分擔好多煩惱 仲買嘢俾我食送藥
仲有同學2號 5識煲粥 但系佢話煲粥俾我食 結果煲出來仲好5錯tim 仲幫我拖埋地 幫我收拾咗臺面d垃圾 差d仲話要幫我洗埋碗 不過我真系5好意思了 佢都買嘢俾我食送藥
仲有同學3號 連續幾日都煲d好有營養但系又5熱氣既粥俾我食 又翻發第2次燒 好忙但系次次都同去我睇醫生
仲有其他同學 又驚我冇藥 又驚我冇水果食
佢地都有個共同點 都同我講咗句:"你有咩事就叫我la"
我真系覺得好感動同好幸福 令到我好安心 好感激佢地 所以我好得好快
多謝你地
仲有要多謝我地既老師 佢幫咗我地5少 一定5可以令佢失望
网易公司版权所有 ©1997-2018


text:
1)突擊大宅時係大門一路到上二樓都重有模有樣,一入到房間就即刻弱智化,呀士兵哥哥你真係有check清楚晒每個corner?你地唔係有BSAA brief你地嘅咩?重要知道要捉拿嘅係人極度危險,手頭上重要有BOW,點解會認唔出喪屍?
2)係AO隨隨便便汁起舊野,你博炸成碎片等屋企人可以拎恩恤金?
3)Chris帶隊救隊友,點解都係犯下同一錯誤,唔check清楚個環境?床下底呢d咁明顯係有機會會形成危險嘅地方唔去check?
4)直升機隊友趕黎救場,係敵人唔夠隊友2米身外用M134解圍,你唔怕誤傷隊友?Chris哥你無被打成肉醬已經要去還神
5)比著住我經歷過Bio 0同Bio 1之後重要成功生還,加上各地都有喪屍事件爆發,起碼都會有枝concealed carry跟身,Rebecca大姐你真係可謂勇敢
6)Cafe位,Rebecca你見到廁隔地下滲血出黎,手無串鐵之下正常唔係應該即刻走出廁所搵幫手咩?重要咁夠薑去打開個廁隔門睇下發生咩事,真係恃住自己有主角命就亂咁黎喎
7)呀Glenn你唔係話要劏左Rebecca隻手,換你老婆隻手上去咩?說好的換手呢?
8)Damian你確定正面開可能藏有BOW,前一個moment重要搖得好厲害嘅貨車門係一個好嘅idea?真係GG Ez
9)Chris爺大戰身高起碼2.5米超肌肉大隻徒,比人打到凌空飛起撞牆2, 3次都重可以即刻行得走得,果然係可以單手打得郁大岩石嘅人
8)Leon哥為殺兩狗面不改容累死兩車人重要丟grendage,抵你人工高
9)Glenn你由起碼三十樓跌落去唔死只係重傷,完全唔make sense喎
10)BSAA女隊友(唔記得叫咩名)你枝railgun/gauss rifle打落boss度只係打爆左些少膊頭肉但係可以打爆三幢大廈,咩邏輯
11)結尾就咁放解毒氣體救變成喪屍嘅市民,但係人地前一moment可能重食緊人肉喎www 你真係救緊佢地?ww
評分1分係比hand to hand combat,1分係比大宅一開門個裝修有Bio1個大宅樣


text:
呢排真係熱到黐線,跟據我既認知,越熱應該越多蛇蟲鼠蟻出沒,講係咁講,但咁熱去影蟲真係會死人,結果係搵晚去夜攝.
夜攝雖然冇太陽但就帶多好多嘢,比朝早多一支閃燈(即係兩支),多一組引閃,多支腳架當燈架,多個環型補光燈用作照明,同大量後備AA電,非常論盡,行快啲都唔得.唔知係咪物極必反,好似乜蟲都冇咁,往年大爆發既竹節蟲一隻都冇,只有草蜢,草蜢同草蜢,連厠所都靜英英,但瞓覺的菜粉倒見到幾隻.不過我已經影過啦,靈機一觸,未影過爆頭,趕緊接個2X影到盡大,但景深唔係好包到成隻眼,退而求其次,影到1.4:1就算,都算好大啦.
夜攝唔掂咁去多次早攝啦,真係熱到死,不過有正嘢,呢隻嘢我估都應該見過好多次,但背景咁乾淨就好小見,通常都係喺地面啲亂葉度,戰戰競競咁影咗一堆,佢突然整咗個下巴出來,梗係狂影啦,啲人見我影佢地又影埋一份,大家都好有禮貌,用電話既自覺唔走埋來,你話如果撞到嗰位用24-70mm既師就真係慘情.
至於蝴蝶嘛,都係冇乜,可能太曬驚曬傷,不過撞撞吓又俾我見到隻都幾小見既白弄,可惜位就頗衰而且佢郁來郁去,又開翼又合翼搞來搞去都唔係好影到.終於定小小就係正光位,佢又白搞到好黑底,冇計又唔敢郁佢只好事後搞.但實在太黑點搞都係麻麻地.
諗住走啦,點知又見到隻網絲,不過佢一係扒地,一係就走埋啲雜草度,搞來搞去只係得上葉既叫做比較好,但都唔平得晒,變咗一半矇咗.成日就係得咁多喇,睇來太熱都係唔適合出來影蝶.


text:
我哋今胎係無請到陪月或者鐘點姨姨,尤其是我哋仲係新手爸媽,起初真係極度手忙腳亂,換衫,沖涼,餵奶無限loop,全部都係挑戰!
坐月嘅時候當然就係留在家中,一嘗全職媽媽嘅體驗.但對於一啲年輕女仔嚟講,「喺屋企湊仔」可能好有幻想,每日嘅生活好簡單,就係照顧小朋友,同佢玩囉!
少年真係太年輕啦!照顧BB最難嘅地方唔單止因為佢哋唔會表達,而且你係控制唔到所發生嘅事,或者咁講,佢哋都控制唔到自己,所以生活絕對係out of control,再加上小朋友係無時無刻需要專注喺佢嘅安全,呢一切圍繞住個小朋友發生嘅,並唔係我哋凡人日常會做嘅事!
照顧小朋友嘅基本動作,就係餵奶/餵食,換片/同佢去廁所,氹瞓覺,佢瞓咗唔係就代表可以休息㗎!仲要洗衫,洗碗/洗奶樽,執屋等等,仲有自己都要去廁所呢?坐月嗰時仲有機會屋企人經常嚟幫手照顧你飲食,之後就要靠返自己啦!湊BB你可能要喺屋企抱住佢走圍行,仲可以涼住冷氣,大個啲嘅小朋友就要同佢落街「放電」或者去興趣班,真係大汗疊細汗!當以上數出嚟嘅嘢喺你生命入面無限loop,呢啲就係媽媽嘅工作.
做一個全職媽媽,當然可以陪伴小朋友每一刻嘅成長,嗰份開心滿足真係無嘢代替到,如果小朋友係聽話嘅仲有機會可以自在一下添!不過多數嘅小朋友都係活潑嘅,全職媽媽每日都係經歷千篇一律嘅生活,久而久之可能就會無晒熱情,真係需要好強嘅決心呀!
就係經歷過所以更加佩服真係自己一手湊大小朋友嘅全職媽媽!產假之後我就復工,當然就無之前咁多時間陪小朋友,唯有放工,放假盡量畀晒佢.而我亦好好彩,因為奶奶住附近可以幫忙「托兒」,平時我哋返工,放工都會「交收」小朋友.
如果你屋企長輩有時間亦樂意幫手「弄孫」,你哋大可放心返到自己嘅工作環境,去實現自己嘅理想同價值,從另一個角度陪伴小朋友成長!
唔好以為在職媽媽就係代表唔肯湊小朋友,平日放工之後,假期一樣要照顧小朋友,雖然接觸嘅時間係少咗一半,但同樣係咁愛錫自己嘅小朋友.
當然,屋企嘅財政雖然重要,但係人手先係最緊要!屋企安唔安排到長輩代照顧小朋友?或者可唔可以聘請工人姐姐,鐘點?如果自己湊每日要處理啲乜?統統都係需要考慮嘅問題,所以決定做全職媽媽之前真係要同屋企人相量好先呀!
Aminn | Beauty.Food.Fun.Travel.Trendy|
www.facebook.com/sy.lam.family
任何合作請接洽:aminn613@gmail.com


text:
日日返工都朝九晚六,就算想做運動去跑步都要等到夜晚食飽飯先可以去.但竟然有人話,夜晚跑步等於慢性自殺!?到底係咪真架呢?咁我以後咪冇得跑步?
好彩,其實依個講法只係一個謠言,更加有專家指,從運動醫學嘅角度嚟睇,夜晚跑步嘅好處係有好強力!
1. 夜跑嘅時候,只需要掌握到適當嘅跑步速度同練習時間,加上運動之後個人會比較攰,咁就可以提升自己嘅睡眠質素.
2. 人體嘅活動能力係晚上可以被充分發揮出來,所以係夜晚跑步,身體會更加容易適應運動嘅節奏.
3. 朝早我哋啱啱起身嘅時做,其實人體中各個器官嘅運作依然係處於低水平嘅,係依個時候練跑,對於心血管功能比較脆弱嘅人嚟講係比較危險架.
4. 有研究顯示,清晨嘅空氣入面嘅二氧化碳含量係最高,而且前一日懸浮係空中嘅塵埃都未完全消失,所以依個時候做運動遠,環境比起夜晚仲差.
夜跑切忌太劇烈
係運動醫學嘅角度嚟睇,夜晚跑步的確係有唔少好處,但專家亦都表示夜晚跑步最重要嘅一點係,千奇唔好太過劇烈同運動過度.而且,夜晚跑步健身,最好堅持一星期3次以上,每次30—60分鐘.
適量嘅運動負荷可以對人體可以產生好好嘅刺激,運動風險相對較低,亦都可以達到最大嘅運動利益.如果運動嘅負荷過小就會達唔到鍛鍊嘅目的,但相反,如果負荷過大,超出咗人身心所能承受嘅限度,就會好容易引發運動損傷,運動嘅風險亦都會大大增加.尤其係夜晚更加不宜過度運動.如果過度運動,大量流汗仲會造成人體免疫力降低,身體虛弱容易染病.


text:
日立 必去景點及久慈濱海灘附近酒店推介
久慈濱海灘附近酒店預訂
神秘優惠價幫你慳更多
即時揭開神秘優惠價,慳得更多
日立必去推介 - 久慈濱海灘
想去 日立 自由行?等 Hotels.com 帶你玩盡 日立久慈濱海灘 啦!留意我地文章,話你知去日立 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋日立久慈濱海灘 附近有咩酒店,等你更加容易計劃行程,慳返酒店來回景點嘅時間.
日立久慈濱海灘 自由行
去得日立久慈濱海灘 自由行最緊要一定係揀啱日子去.一啲熱門景點例如,日立 嘅 久慈濱海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
日立久慈濱海灘 交通
想去久慈濱海灘 暢順無阻濟,最好就係出發前,睇清楚日立久慈濱海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
日立久慈濱海灘 必食必買攻略
日立久慈濱海灘一直都係旅遊熱門地點,去到日立久慈濱海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
(個心離一離!)小朋友一腳破壞二千萬藝術品 帶小朋友睇展覽要留神!
親子生活
Posted on May 14, 2018 By 茄莉姨姨
5,035
睇多啲展覽,提升返個人嘅藝術方面的修養絕對係好事,帶埋小朋友去,等佢細細個開始薰陶就更應該.好似近排喺香港舉行嘅《法國五月》藝術展覽,聽個名都知厲害,仲要已經喺香港舉行過25屆,不過唔係因為小妹妹「呢一腳」,我都真係無留意呢單藝壇盛事.
話說有網民Post咗一張相,喺《法國五月》展覽中拍攝,相入面小妹妹神情都好驚慌,見到幾位相信係保安人員嘅男士同妹妹嘅父母交涉中,旁邊就有一堆藍色類似沙狀嘅物體撒咗出黎.呢啲「沙」就係被譽為顏料界嘅貴族——群青(ultramarine),為藝術家Yves Klein嘅作品,而呢幅作品價值高達2000萬!
對於誰是誰非,網民反應都好兩極,有人話小朋友太細個唔應該去博物館,媽咪有好大責任拖到小朋友實一實,今次破壞咗幅畫絕對要負責任;而有好多網民都唔明咁名貴嘅畫,唔係應該有個欄保護返件作品咩?大人都有機會睇唔清楚又踩咗上去.當中仲有段插曲,有目擊者出Facebook post,話家長本身講普通話,但發生事之後突然「轉台」講英文…
我自己望張相個心都離一離,如果係自己仔女整爛人地啲畫啊擺設啊…真係會勁唔好意思,仲要賠錢,所以我都同部分網民嘅想法一設:想佢感受藝術,都係等佢大少少先去,唔係話我唔想教佢欣賞藝術,而係我都要尊重返個場合,人地黎睇藝術品,我個小朋友當藝術品係KINETIC SAND(唔好怪我唔識嘢,真心覺得好似….),所以我都係建議大家睇展覽或者去音樂會之前,諗清楚自己小朋友受唔受控制先,無謂破壞自己,小朋友同參觀者心情.
快啲入討論區一齊傾


text:
佢地終於去完荷蘭番黎啦~
由報名知道有得去;由出發到去完番黎,唔知幾位音樂旅人心情係點?
一連幾日同大家分享一下!
Q: 當你知道有得去荷蘭既時候,心情係點?
Chris: 由面試完到知道有得去,黎得太快,太驚喜啦!
Ching: 覺得自己in 得幾好,都好有信心一定去到!
Elyse: 收到通知既時候太開心,叫左出黎,嚇親身邊既朋友啊!
Sing: 哈哈,又係in 完之後都知道自己一定去到嘛,所以心情都好平穩!
Q: 呢幾日行程入面有咩難忘野?
Ching: 係英國轉機,拎錯左Nokia 一機通行本passport 俾空姐,真係好瘀.不過本passport 太似真啦,自己都唔知道拎錯左…
Chris: 第二晚係Hostal,因為Notebook 壞左,所以要用Hostal 既電腦update.但係到十一點,正想移部電腦插個電話連去USB,但係一移電腦,就黑曬,停左,仲以為自己整壞,勁怕.原來係Hostal 電腦只可以用到十一點,所以自動關左…
Elyse: 第二日遇到一班香港遊客一齊踏單車去volendam,最難忘!
Sing: 當然難忘啦,Elyse 唔識踏單車,一個人要車兩個人,成三百幾磅,於是練成左黃金左右腳…
Q: 係荷蘭搵緊另外一隊,有無特別策略?
Ching + Chris: 不停用手機同佢地MSN 住,就知道佢地係邊啦!之後又整左兩個尋人牌,希望Sing 同Elyse 可以見到.
Sing + Elyse: 用marker 畫左d野,貼左係單車前面,咁一面去緊目的地既時候一面主動搵佢地!
下回再續…


text:
喺侵金會之前,有一個好膠嘅觀點,環球時報提咗出嚟,就係當時中國有份簽停戰協議.當然,依家 中國人民志願軍 已經係事實上不存在,以依家習近平為咗保住北韓宗主權,核突到要去福州幫金正恩加油呢件事嚟睇, 中國人民志願軍 「復活」應該係有可能,但呢件事係會膠.如果你班友唔知當年毛澤東玩乜膠,就唔好亂咁嚟,否則會膠到無朋友.
中國人民志願軍 係玩膠產品
大家都知,喺中國共產黨治下係無民間組織,只不過喺1950年9月15日果陣,麥克亞瑟仁川登陸,二次大戰後罕有嘅一次賭X行動,麥帥賭贏咗,跟住佢心雄,打到接近鴨綠江,當時中國有無民間組織,美國知條鐵咩,所以中華人民共和國為免同美國宣戰前提下,整隊 中國人民志願軍 嘅怪物出嚟,志願兩個字,係毛澤東諗,就係要撇清責任,當然當時毛澤東順便送果啲國共內戰俘獲嘅戰俘去做炮灰,所以果啲有幸被美軍或大韓民國國軍俘虜嘅 中國人民志願軍 ,絕大部分都係要求去台灣,亦都係咁解. 中國人民志願軍 根本係立心玩膠嘅產品嚟,亦都係大家共識.
如果學俄國咁喺敘利亞玩膠,整間華格納保安公司(Wagner Security),打正旗號用僱傭兵做生意,都少少,依家 中國人民志願軍 一早無咗,你突然攞番塊招牌出嚟,就算搵退役軍官做都無人信你喇,變相係中華人民共和國會同美國正式開戰,呢件事就出事,亦破壞晒毛澤東當初玩膠嘅如意算盤.中國人玩膠唔識玩又學人玩,俄國就話一早有豐富玩膠同派膠經驗啫,中國對膠呢家嘢,識條鐵咩.
所以都係果句,金正恩要投向美國,依家只有由得佢投向美國,除非中國依家出兵北韓,但中國依家出兵北韓嘅結果,好可能就係中美直接衝突,根本玩唔起,所以習近平至改咗名做蕭亮,做攝石人咁都要去福州會金正恩. 中國人民志願軍 復活呢啲係正宗屎橋,行唔通,一係就長期維持 中國人民志願軍 嘅辦公室,並且由退役將領管理,咁仲好少少,但依家唔可能喇.我喺2010年一早喺新加坡報紙勸中國以奧地利模式解決北韓問題,班友唔聽,依家咪膠咗囉,唔讀西史學人搞軍事,搞條毛就有.


text:
今次同埋公公婆婆表哥一家一齊嚟玩3日2夜, 行程 Q立方 > 大潭山滑草場 > 澳門科學館 到咗第3日朝, 即係我哋要走既日子, 好唔捨得間房所以影番張合照先!
上一站>>CLICK HERE!
最後一日我哋既行程先去在房間簡單食個早餐, 跟住就執埋行李出發去科學館,
我哋搭車去到金沙酒店寄存行李, 然後就行去科學館, 大概行20分鐘,
因為沿海邊所以好大風, 行過一條天橋就到咗科學館啦,
我哋先係裡面的餐廳食少少嘢, 跟住開始玩,
裡面既結構好似一支火箭, 所有館都係沿住旋轉斜路上,
當然唔想行就有電梯搭, 我哋冇上到最高行番落嚟玩, 我哋一路行上去, 順住每一間館入去玩
準備入第一個館既外面就有4支火箭可以影相
呢個可以踩得既琴, 但有一格壞咗囉!
呢個館講水力! 掉個膠波入去水龍捲度, 跟住會噴番佢出水池!
呢個講磁力, 介紹磁浮列車, 冇咩特別但勝在冇人!
左上角見到一個係模擬列車廂, 入去好似搭緊火車架, 好真架!
認識機械臂. 按唔同掣, 機械臂會夾起不同的東西!
芊芊最開心係玩呢個哈哈鏡...
Photo by CANON 5D Mark III, Len | EF 35mm f/1.4L USM
呀劍評語: 館內唔係話太多特別既嘢玩, 可能香港的科學館還要好, 不過夠大! 行起上嚟都特別舒服, 影相唔駛周圍都係人咁囉!
往觀音像方向的3A,8,10A及12號巴士可抵達澳門科學
網址


text:
白宮發言人?張志剛?抑或係私煙?
林鄭月娥或者都會.到時佢封信可能會話,當梁振英被退選之後,思歪第一時間通知佢,叫佢準備參選.所以覺得思歪好無私,也全心全意要搞衰香港.意志堅定,此志不渝.
或者向太都會.封信可能話:思歪一向尊重幫會嘅自主性,致力協助門生開拓活動空間.去到天水圍出席居民大會,都要搵江湖人士的門生睇場,打示威者無需出動警察,有效減少警民衝突.佢未上任已經安排馬仔同上海食飯,證明推動幫會嘅發展,一直都係思歪施政嘅重中之重.也說明佢對香港社會進一步走向墮落,有着難以磨滅的重大貢獻.
波叔一定走唔甩.佢封信一定會咁講:思歪對官員嘅問責精神作出了突破性的發展.所以雖然波叔喺新發展區炒地皮,以前又搞劏房,海外又有大量離岸公司避稅及隱藏收入,上任之後又酒後駕駛兼亂咁cut線,思歪仍然捧佢做發展局長,甚至臨走都要俾個財政司長位益吓佢.證明思歪為人憐材,有江湖義氣.值得所有世界仔古惑仔信頼.
唔得掂就更加要寫啦!理由唔使多講啦.思歪推動弱能人士嘅福利及就業可謂不遺餘力,甚至不惜將特區嘅管治團隊變成庇護工場,不但造福教育界,仲推旅遊業及飲食業嘅發展添(註:唔得掂講嘢周時都唔清唔楚,大家有怪莫怪,其實應該見怪不怪.佢嘅真正意思係思歪推動咗日本嘅旅遊業同埋日本放題飲食業嘅發展).
除此之外,相信一定仲有好多,大家繼續自己諗啦!


text:
HTML
HTML(全名HyperText Markup Language),又譯超文本標記語言,係目前用喺網頁嘅主流標記語言.HTML元素係網頁嘅基本組成模塊.HTML嘅書寫形式一般由封閉嘅標籤構成,而且標籤會寫喺兩個尖括號裏面,譬如 .而內容就會寫喺封閉標籤入面.
早期嘅HTML語法被定義為較鬆散嘅規則,以幫助唔熟悉網絡出版嘅人採用.網頁瀏覽器接受咗呢個現實,並可以顯示語法唔嚴格嘅網頁.隨住時間流逝,官方標準逐漸趨於嚴格嘅語法,但係瀏覽器仍然可以顯示一啲遠遠及唔上合乎標準嘅HTML.用XML嘅嚴格規則嘅XHTML(可擴展超文本標記語言)係W3C計劃中嘅HTML接替者.雖然好多人認為佢已經成為目前嘅HTML標準,但佢實際上係一個獨立嘅,同埋HTML平行發展嘅標準.W3C目前建議用XHTML 1.1,XHTML 1.0或者HTML 4.01登網頁.
發展史[編輯]
喺1982年,Tim Berners-Lee為咗令世界各地嘅物理學家能夠更加方便咁進行合作研究,建立咗HTML.Tim Berners-Lee設計嘅HTML係以純文字格式為基礎,可以進行任何文字編輯器處理,最初只有嘅少量標記(TAG).隨住HTML使用率增加,啲人唔滿足於淨係睇到文字.喺1993年,大學生Marc Andreessen喺佢嘅Mosaic瀏覽器加入 標記,自此Web頁面可以出埋圖片.但啲人認為得圖片都係未夠,希望可以將任何形式嘅媒體加到去網頁度.因此HTML不斷擴充同埋發展.
HTML標記[編輯]
HTML標記由幾個關鍵部件構成,包括元素(以及佢嘅屬性),基於字符嘅數據類型,字符引用以及實體引用.另一個重要構成部件係文檔類型聲明.呢個聲明會為瀏覽器嘅渲染模式作出標準提示.以下嘅Hello World程式,係一個較為常見嘅簡單電腦程式語言入門示例,腳本語言同標記語言構成咗下面9行代碼,雖然喺HTML裏面唔係限死要開新行嘅:

你好 HTML

HTML 好好玩!

喺 同埋 之間嘅標籤描述咗一個網頁.介乎 同埋  之間嘅文本係嗰頁睇得到嘅內容.呢個標記文本' Hello HTML '定義咗瀏覽器嘅標題.
呢個文檔聲明嘅類型系一個HTML5.如果呢個
聲明無被引用嘅話,大部分瀏覽器會用Quirks mode(俗稱怪異模式)對呢個HTML文檔進行渲染[1].
元素[編輯]
- 內文: HTML元素
HTML文檔完全係由HTML元素構成嘅.HTML元素最普遍嘅形式一般含有三樣嘢:標籤對,起始標籤,結束標籤;寫喺起始標籤裏面嘅某啲屬性;最後,任何文字以及圖形內容會處於起始標籤同結束標籤之間,又或者呢啲內容會套入其它嘅HTML元素.所謂HTML元素其實就係起始同結束標籤裏面嘅任何內容,同時亦包括起始同結束標籤.留意每個標籤都會封閉喺尖括號裏面.
一個HTML元素嘅一般形式係 內容 .因此,用 呢類形式嘅元素會被定義作為空元素.空元素可以唔附帶任何內容,譬如BR標籤或者內聯IMG標籤.一個HTML元素嘅叫法一般就係佢喺標籤入面用嘅英文名,結束標籤嘅英文名前面會帶有一個斜線字符「/」.空元素唔需要而且唔畀有結束標記.若果標籤嘅屬性無被提及,屬性會被定義為默認屬性.
示例[編輯]
HTML文檔頭: ... .通常文檔標題會喺文檔頭被定義,例如:

文檔標題

細標題:HTML 文檔嘅細標題一般會定義喺由   到   嘅標籤入面:
細標題1
細標題2
細標題3
細標題4
細標題5
細標題6
段落:
段落 1  段落 2
換行: .   同  之間嘅分別係,「br」只會簡單咁換行,而唔會對頁面嘅語義結構產生影響.而「p」就會將頁面分成好幾個段落.「br」喺呢度其實係一個「空元素」,雖然佢可以含有屬性,但佢唔會帶有任何標籤內容,而且唔帶有結束標籤.
呢個   係一個段落   同時   帶有換行符
註:

註釋有助於理解標記處嘅含義,但就唔會顯示喺頁面上面.一般情況下佢係畀開發者睇嘅.
喺HTML裏面嘅標記元素重有另外好幾種類型:
- 描述文字目的嘅結構化標記,例如,
高爾夫 將「高爾夫」構築為一個二級標題.結構化標記唔會具體表達任何嘅渲染過程,但係大多數瀏覽器會有默認嘅樣式嚟對元素進行格式化.而內容更有可能會通過樣式表(Cascading Style Sheets,即係CSS)進一步被格式化.
- 描述文字外觀嘅表象標記,例如
boldface 指明可視化輸出設備需要令文字呈現「粗體」嘅視覺效果.而對於無法做出呢類行為嘅設備(譬如TTS聽覺類嘅設備),喺呢度就無更多嘅設定.例如呢兩個例子
粗體 同埋
斜體 ,會同時存在其它嘅元素可以起到一樣嘅視覺效果.例如,
加粗文字 同埋
重點文字 ,而呢類元素有時會有更強嘅語義性,以幫助閱讀代碼嘅人去理解.極之容易就可以睇出,一個以聽覺作為輸出嘅客戶端應該恰當咁解釋後面兩個元素.然而,佢哋會同對應嘅視覺表現效果產生分歧:例如,喺屏幕上對書名用斜體嚟表示係啱嘅,而對一個書名進行強調嘅屏幕閱讀器就係唔可取嘅.大多數表象標記喺HTML 4.0規範下已經被標註為過時,用樣式表進行格式化就已成慣例.
- 超文本標記令文檔嘅某部分可以連接到其它文檔,一個錨元素會喺文檔入面創建一個超連結,同時佢嘅
href屬性會設置為超連結嘅目標URL.例如呢個HTML標記,
維基百科 會將「維基百科」設定為一個超連結.若果要將一個圖片作為一個超連結,通常會將一個「img」元素作為內容嵌喺一個「a」元素入面.例如'br','img'呢類只有屬性而無任何內容嘅空元素,就會係咁:
.


text:
Celia Makeup
服務詳情
評語 提交評語
我上網已經Search過好多結婚化妝師,亦都睇過好多reference,價錢有平有貴.我就同老公講啲人好似唔係好掂,share出嚟啲reference技術都唔得,睇極都唔鍾意.本身我哋租禮服間公司個package係有包埋化妝師俾我,但我一開始就已經決定係俾我姊妹化妝用而唔會自己用,自己就當然搵個專業啲既MUA啦.
好彩我搵左Celia,因為租衫公司個化妝師第一個幫我媽咪化,都 okay,始終老人家都冇咩好多變化.到我啲姊妹我就發覺開始越化越唔掂,我又唔係好敢出聲,因為個package入面唔係化我,係包姊妹親戚6個人咁.我就開始見到佢哋啲頭一pat pat,我見到姊妹拎住啲相俾佢睇,已經係好簡單,但係出嚟完全唔係嗰回事.我心入面已經覺得好唔對路,心諗好彩我當時冇去試妝.我啲姊妹都唔敢出聲,佢哋就好無奈咁接受左啲妝,一係就鴛鴦眼,一係個髮型一pat咁,我都有同佢哋反映,佢哋都有照執,不過執完好似冇執過咁.
到Celia嚟到,間唔時望下佢哋,都唔係好敢出聲.到我化好妝,大家都好滿意我個妝,跟住嗰班幫姊妹化妝嘅人走左之後,啲姊妹就開始抱怨啦,Celia就問佢哋:「咁你哋又唔同人講,有責任可以同佢講話『你化得唔好』架喎」.我啲姊妹就話唔好意思講.因為其中一個姊妹係我呀妹,佢就話:「唔得呀家姐,我一定要搵你個化妝師幫我化多次!」當時就係朝早,冇時間,大家趕住去斟茶,所以大家都唔係好願意上鏡,因為個妝唔靚.
Celia好好,同啲姊妹講話佢哋啲妝可以執得到,安慰我啲姊妹:「上完鏡之後就唔係好覺眼架喇,因為就咁望落去就好覺,影完相就冇咁覺.」之後Celia都好細心.其實我同Celia有分開一段時間,分左朝早同夜晚.朝早其實我好擔心我唇膏會甩色,因為我哋會食嘢飲水之類,又會相隔幾個鐘唔會見都唔會補妝,我就好驚會甩妝.到夜晚我都問Celia:「你用啲咩唇膏?點解唔甩色嘅?」Celia就話:「梗係啦,我就知道會甩妝,所以特登幫你揀隻唔會甩色嘅唇膏.」佢真係好細心,驚我哋會甩妝,就用啲唔會點甩嘅妝,連粉底都冇咩甩.
到晏晝四五點,我因為唔鍾意化住妝,所以返到屋企就卸妝,之後出現少少皮膚敏感嘅問題.我同Celia講,佢話:「唔緊要,我今晚換過第二隻俾你,嗰隻會好啲架.」到夜晚佢都俾左好多意見我,話咁樣襯唔係咁好睇,例如條裙藍色,可能個髮型唔洗咁誇張,婚紗白色的話髮型可以低調啲呀咁樣.
最後個妝佢幫我Set左一個復古嘅妝.我條裙就偏向復古,深紅色嘅,咁我就同佢講我個裝想偏向復古,佢都話:「冇問題絕對冇問題」,出到嚟效果全場都望住我話好靚.我奶奶都同我講,我呢個妝同呢個髮型係全晚最靚.
Celia 係一個非常好既化妝師,而因為呢一行競爭好大,如果佢想爭取更多知名度,可以再去外國進修,不斷提升更高既妝技巧.我好衷心希望佢可以再精益求精,保持佢既質素,為更多新娘化更靚既妝!
8000


text:
宜家女性婦科係好常見嘅,喺眾多疾病中,宮頸糜爛嘅患者會比較多,咁上環同患宮頸糜爛有冇關係呢,好多女性對宮頸糜爛並唔瞭解.
婦科醫生介紹:上環和宮頸糜爛嘅關係:女性進行上環手術,手術器械會直頭接觸到女性宮頸和輸卵管.如果手術器械消毒唔嚴格,手術環境冇做到冇菌都有可能會導致女性出現細菌感染,咁樣就好容易會導致女性感染宮頸糜爛.
進行上環手術,女性需要覺眼喺正規婦科醫院進行,避免事關消毒唔嚴一係係醫生操作技術唔佳導致其它唔必要嘅濕滯.同時女性還需要覺眼嘅係,如果女性經已有感染宮頸糜爛嘅話,係唔能進行上環手術嘅,否則上環有可能會加重宮頸糜爛.
引起宮頸糜爛嘅主要原因
1,性生活強度大
好多年輕男女性生活嘅強度好大.所謂性生活強度大係指每週4次以上嘅性生活,性生活強度大係好容易造成宮頸損傷嘅長期性器官和宮頸有直頭嘅接觸,如果男方冇將外生殖器清洗乾淨,就易俾宮頸造成感染,加上每週4次以上嘅性生活,就俾宮頸有較大嘅壓力,卒之造成慢性宮頸炎而宮頸糜爛則係慢性宮頸炎最常見嘅病理表現.
2,清潔過度
有啲女性喺沖涼時都中意用番梘等清潔物品清洗外陰和陰道,查實呢反而係宮頸糜爛形成嘅原因.正常成年女性喺雌激素嘅作用下陰道分泌物嘅液體係酸性嘅,呢就使女性嘅外陰環境呈酸性,呢種酸性環境係機體自我保護嘅一道天然屏障,可阻住細菌嘅入侵大大地減少咗女性患尿道炎陰道炎宮頸糜爛等疾病嘅機會.
3,多人工流產
更為緊要嘅係重複人工流產可形成唔同水準嘅宮頸損傷,俾病菌冇隙可乘引發宮頸炎,事關炎症嘅部分分泌物增長宮頸臨時浸漬喺炎性分泌物內就會引發腐敗.


text:
Wikipedia:歸屬
維基百科係一部百科全書 - 即係話,佢係一個已經建立咗嘅知識嘅集合.資料入唔入得去維基百科視乎啲嘢係唔係可以歸屬於一個穩定嘅同埋印刷咗嘅來源,唔係我哋認唔認為佢哋係真.維基百科唔係一度去畀你出版你自己嘅見解,經驗,或者論點嘅地方.
雖然喺維基百科樣樣嘢都要能夠歸屬於一個來源,習慣上並唔係樣樣嘢都已經歸屬咗嘅.編者應該為引述同埋好可能會被挑戰嘅嘢提供來源,唔係嘅話佢哋可能會俾人拎走.證據責任係喺想加或者留低啲嘢嘅編者嗰邊.如果有篇文章根本就揾唔到來源嘅話,咁維基百科根本就唔應該有篇咁嘅嘢啦.
基本原則[編輯]
穩定來源[編輯]
唔可以有原創研究[編輯]
乜嘢先叫做原創研究?[編輯]
如果啲料:
- 介紹理論,解難方法,或者任何原創嘅諗法
- 定義或者介紹新詞,或者提供現有詞語嘅新用法
- 引入一個論點,而嗰個論點完全冇同文章題目有關嘅來源
- 引入一個分析,組合,解釋或者係已經出版咗嘅事實,觀點,或者係論點,而冇同文章題目有關嘅來源
咁啲料就係原創研究嘞.
出版咗嘅資料嘅組合,但係組合冇出版[編輯]
啲編者成日犯一個錯誤,就係以為如果A係已經由一個穩定嘅來源出版咗,而B亦都係已經由一個穩定嘅來源出版咗,咁A同B就可以合成嚟前進到C嘞.但係原來咁樣係會造成一個未出版嘅組合,係原創研究嚟嘅.淨係得呢個組合都已經由一個穩定嘅來源出版咗,先至係可以接受嘅.
有乜嘢唔係原創研究?[編輯]
編者可以做一個直接嘅數學運算,或者係基於已歸屬嘅資料而進行嘅邏輯推算.任何讀者都應該唔需要啲乜嘢特別知識去明白啲推論㗎嘞.例如話,如果一個已經出版嘅來源畀咗一個參選者嘅得票率,將百分率加喺啲數字隔離並唔算做原創研究.
原創圖片[編輯]
啲圖片一直都係豁免於呢條政策,維基百科鼓勵編者去影相或者畫嘢,然後上載上嚟,將佢哋以GFDL或者另一種嘅自由嘅協議發表,嚟做文章嘅插圖.呢個係因為圖片通常都唔會去介紹一個未出版嘅觀點.呢個亦都係因為受版權法所限,網上唔係有好多可以自由利用嘅相.所以編者嘅貢獻係好重要嘅.
但係呢樣嘢有一個缺點,就係會有啲相擺咗喺度嚟誇大現實.如果呢啲相會影響佢哋嘅百科價值,應該拎去删除表嗰度.啲包含原創研究嘅相都係唔畀嘅.


text:
唐琳玲有幾大可能係國安特務??
將唐琳玲刑事蔑視法庭案件聆訊過程所披露嘅案情佢所做過嘅事,包括詐傻扮喪亂噏廿四,進行拆解,佢嘅身份其實已曝光.再連埋今日《星島日報》無端端查佢家宅,更是 >99.9% 肯定佢係國安特務.
近乎即影即經微信「朋友圈」send 出街,如果純粹係無鬼聊聊手痕影相打卡,駛乜咁急要 send 出去!睇嚟佢唔只係心急「交功課」,仲有可能係擔心被發現後要求即刻刪除相片.呢啲做法仲唔係進行收集情報工作,真係搵鬼信.
「點相」當然係影相嘅目的之一.但為乜要「點相」?「暴動」案件本身嘅政治性質,港共支共虎視眈眈要「鋤死」所有被告,只係最表面嗰一層嘅因素.習匪近平班友幾年來成日都批評香港嘅司法制度唔配合政府施政,要求實施三權合作.雖則當前律政署同成堆投咗共嘅Mag仔,法官都已經執行緊,但支那共匪仲未完全控制香港整個司法系統,而其中陪審團制度對支那共匪而言就是使每一宗具有政治元素嘅案件所存在嘅變數.單係睇梁天琦嗰條煽惑罪被陪審團裁定不成立,就是例子.
支那共匪同港共傀儡政權都知道如果一下子取消陪審團制度,英,美,歐盟都必定加快「處理」香港嘅問題,但要保留陪審團制度又要消除衍生嘅變數.唯一能做嘅就係威嚇警告全香港所有符合任陪審團資格嘅人醒醒定定「跟隨党嘅路線」.「影相」嘅過程仲唔係執行呢個任務,真係搵鬼信.執行得任務,唔係國安咁係乜水呢請問!
至於唐琳玲唔知真傻定係假癲嘅行為,與及虛報地址,撇除同聆訊有關嘅角度而暫不能談論.但佢似乎在 buy time ── 拖延法庭審佢都係其次,而係要確定「上級」已經收到晒啲料.另外,支那共匪的鬥爭過程,詐傻扮懵係慣用嘅技倆,爭在水平高低而已.例如毛匪澤東在1962年的「七千人大會」之後到文化大革命爆發中間的四年嘅扮嘢,就是高水平.
至於《星島日報》今日嘅「起底」報導,簡直神來之筆.首先,無準確嘅情報資料,記者如何成功將一個癲癲地嘅人「起底」?情報來源自邊度,望到邊個係老細已經唔駛再多講.至於報導內容,曾在中国領事館工作,完全確認咗唐琳玲嘅身份.另外,35歲之齡亦係一個重要訊號,原因係推算返佢1982-83年出生,支那匪區正實行計劃生育.一孩政策之下想生多個唔係唔得,一係就收買計生辦官員,一係就是共匪黨內有啲勢力.佢竟然仲有個細佬,意味唐琳玲隨時冚家都係「唔簡單」.
鄭若驊會點處理佢單案就理唔到,唐琳玲有乜下場亦無必要理.不過,成件事好清楚睇到支那共匪如何侵襲香港司法系統.香港嘅執法同司法系統已經係完全信唔過.
返回主頁
沒有留言:
訂閱: 發佈留言 (Atom)


text:
印尼今年有好多球員外流,但大部分都係去大馬同泰國呢啲印尼鄰居嗰度,只有少量能夠喺歐洲揾班落,其中一位係被媒體瘋狂吹噓為印尼新美欺嘅Egy Maulana,呢位中前場球員身高只有165cm,不過佢嘅速度,突破能力以及射術都非常出色,喺上年代表印尼去法國踢土倫盃,結果搶眼嘅表現惹嚟歐洲同亞洲職業球隊注意,有多支球隊向佢發出試腳邀請,佢最後佢選擇同波蘭甲組球隊Lechia Gdańsk簽約,成為首位喺波蘭立足嘅印尼球員,只要夠18歲就可以上陣.
究竟佢有幾巴閉,今年亞運可以睇到嘅,以往都有印尼球員去到歐洲落班,不過冇幾多係有成積畀人睇到,喺90年代印尼出咗一個有好天份嘅前鋒球員叫Kurniawan Dwi Yulianto,佢人生第一支效力嘅職業球隊唔係任何一支印尼球隊,而係意甲嘅森多利亞,之後轉會去瑞士嘅盧塞恩,曾經有唔錯嘅表現,但因為沉迷吸毒,畀瑞士政府趕返印尼.
去到2000年,當時18歲嘅印尼前鋒Bambang Pamungkas畀荷蘭丙組球隊Norad睇中,最後簽約加盟,成為進軍荷蘭嘅印尼第一人,雖然表現係幾好,但佢唔習慣荷蘭天氣,唔夠半年走咗.
之後陸續有印尼球員喺歐洲踢波,西班牙有,比利時有,葡萄牙有,希臘聯賽都有,而有啲因為血統歸化印尼嘅荷蘭球員,喺荷蘭踢波就被歸類為外流,不過最叻嗰個只係荷乙正選,唔知呢個畀咁多人吹噓嘅印尼新美欺會唔會愈踢愈高層次呢?


text:
美食沙漠嘅綠洲 至強湯底將軍澳榕記
好多人都話將軍澳係香港第二個美食沙漠,所以我A姐喺將軍澳做完嘢都急急腳番觀塘搵嘢食.但竟然俾我喺將軍澳新都城中心遇見佢!佢就係上次喺九龍城試過嘅榕記,佢個湯底真係太好味,決定encore.
四餸車仔麵
上次喺九龍城試過姬松茸蟲草花湯,今次就試胡椒豬肚湯啦.好欣賞佢將濃味嘅餸另上,以免影響湯嘅原味道.先飲啖湯,呢個胡椒豬肚湯有好香好濃嘅胡椒味,唔算話好辣,湯底仲連埋豬肚,吸晒胡椒味,爽口彈牙,無騷味.今次叫咗雞中翼,咖喱牛柏葉,鮮牛肉同魚肉春卷.雞中翼嘅鹵水醃得入味,雞肉嫩滑;鮮牛肉,肉質鮮嫩,入口軟腍;咖喱牛柏葉夠晒辣,食得夠過癮;而魚肉春卷彈牙香濃.
蒜泥白肉
一個人食蒜泥白肉好似好罪惡添,好彩白肉唔會太多肥膏,肉脂分布平均,仲有青瓜鋪滿住,值得推介.
榕記車仔麵 Yung Kee
地址:將軍澳貿業路8號新都城中心3期21號地舖
電話:+852 2388 9939
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com


text:
周潤發 嘅親民,同劉德華嘅擦鞋,兩者真係天同地比.只不過,中共有派系似乎十分想救劉德華.我根據讀者提供資料,我掃到有五毛YouTube Channel偽造 周潤發 死訊,並且不斷推高YouTube排名,干擾Google嘅Search Result,係我見過最離譜嘅事.
周潤發 死訊都敢玩
因為 周潤發 喺台灣宣傳緊《無雙》,所以可以直接判斷係Fake news,而大家睇到,係呢類粗糙 fake news嘅screen capture.
而喺 Google 打 周潤發 同劉德華果陣,就出現有大量Content Farm垃圾嘅Result,其中兩條係 周潤發 死訊.
而我睇焦點娛樂新聞,同埋娛樂新聞兩個Channel嘅ABout Page同製作過嘅片段,幾乎全部都係唔知邊度抄返嚟嘅垃圾,但更差係,其中一個Page,個description根本係九唔搭八,用英文寫嘅
所以我都幾肯定一樣嘢,中共用咗唔少錢去買 YouTube Channel,甚至有人想養大自己 YouTube Channel 都會千方百計舉報你個Channel死咗,或者冷言嘲諷,原因好簡單,因為呢個係中共製造fake news嘅計劃一部分,而呢次 周潤發 死訊只係牛刀小試,因為製作太粗糙,時間唔正確,所以未有發揮預期效果,但日後真係好難講.所以容我再講多次,好似大榴槤或一啲來歷不明嘅Channel,唔好再Share或者Subscribe,否則你只會幫緊五毛做緊SEO都唔知,呢種行為係十分之愚蠢嘅.
但我認為,中國五毛同大榴槤買果啲YouTube Channel,如果Google唔清理嘅話,一定會成為中國人胡作非為嘅工具,咁就只有請美國政府出手,迫Google同 Facebook 清理俄佬同中佬搞出嚟嘅垃圾,我真係覺得enough is enough.一如漂白水淋下體事件,根本係普京旗下Russia Today一手策劃一樣,習近平同普京兩個都係陷家X嚟.睇娛樂新聞,都要小心啲.


text:
碧綠海灘 必去景點及巴伊阿那然朱自然公園附近酒店推介
巴伊阿那然朱自然公園附近酒店預訂
神秘優惠價幫你慳更多
即時揭開神秘優惠價,慳得更多
碧綠海灘必去推介 - 巴伊阿那然朱自然公園
想去 碧綠海灘 自由行?等 Hotels.com 帶你玩盡 碧綠海灘巴伊阿那然朱自然公園 啦!留意我地文章,話你知去碧綠海灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋碧綠海灘巴伊阿那然朱自然公園 附近有咩酒店,等你更加容易計劃行程,慳返酒店來回景點嘅時間.
碧綠海灘巴伊阿那然朱自然公園 自由行
去得碧綠海灘巴伊阿那然朱自然公園 自由行最緊要一定係揀啱日子去.一啲熱門景點例如,碧綠海灘 嘅 巴伊阿那然朱自然公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
碧綠海灘巴伊阿那然朱自然公園 交通
想去巴伊阿那然朱自然公園 暢順無阻濟,最好就係出發前,睇清楚碧綠海灘巴伊阿那然朱自然公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
碧綠海灘巴伊阿那然朱自然公園 必食必買攻略
碧綠海灘巴伊阿那然朱自然公園一直都係旅遊熱門地點,去到碧綠海灘巴伊阿那然朱自然公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
萬里長城
萬里長城(粵拼:maan6 lei5 coeng4 sing4)喺現代意義上係指中國嘅明長城,由東面鴨綠江嘅虎山長城,到西面嘉峪關,全長21196公里,總共有36,500華里,所以叫做萬里長城,亦有人叫佢做中國長城(zung1 gwok3 coeng4 sing4).長城平均高6-7米,闊4-5米,係起喺中國古代嘅浩大軍事防禦工程.亦係世界上僅有嘅幾個巨型結構[1][2].
中國嘅萬里長城係人類文明史上最偉大嘅建築工程,喺2000幾年前春秋戰國時期開始起,秦朝統一中國之後起好萬里長城.漢,明兩代又曾經大規模咁修築過.
由甘肅嘅嘉峪關伸展到遼寧丹東嘅虎山,全長21196公里.長城平均高7.8米,平均底部闊6.5米,頂部闊5.8米.佢每隔100米就有一座長方形石台作瞭望之用.
萬里長城曾經俾人認為係太空人登陸月球嗰陣可以一眼望到嘅地球上建築物,但亦有人認為係冇可能.
材料同起法[編輯]
春秋戰國時代到明末,長城起咗兩千幾年.由於各個時代嘅生產力,技術水準唔同,亦由於各個政權所面臨嘅軍事形勢都唔同,歷代修建嘅長城喺構造,建築方法同埋形制方面都有唔同;而由於各地方嘅地理條件嘅差異,即使同一時代修築嘅長城面貌都有唔同嘅地方.
就唔同歷史時期同築城技術嘅發展嚟講,北魏之前各朝修築嘅長城,主要係版築夯土,北魏時期出現咗磚石結構嘅長城,明代長城就廣泛運用石砌法,磚砌法同埋磚石混砌法.
就長城沿線各地嘅地理條件嘅唔同嚟講,建造長城所需嘅材料都按「因地制宜」嘅原則就地取材解決.喺山地,就開山取石壘牆;喺黃土地帶,就取土夯築;喺沙漠,就用蘆葦或者柳條,加以層層鋪沙修築.另外,砌牆所用嘅磚,瓦,石灰同埋木料等等,除咗就地設窯燒製或者砍伐之外,官府重設有專門部門供應.
長城體系主要由關隘,城牆同樓臺,烽火台三個部分組成,此外重包括其他附屬設施.城牆同樓臺又可以分為城門,城樓同城牆三部份.
喺出入長城嘅咽喉要道上一般都設有關隘駐守住.關隘一般起喺狹窄嘅通道上面,好似兩座山之間最窄嘅地方,山水之間嘅狹長走廊,同埋溪流,河谷嘅相交處.由於關隘喺軍事上嘅重要意義,呢處嘅長城有更堅固,完善嘅防禦體系.關隘一般由關口嘅方形或多邊形城牆,城門,城門樓,瓮城組成.有啲重有羅城同埋護城河.
城門[編輯]
城門係進出關口嘅通道.元朝以前多數用木過梁,後尾改用磚或者石塊砌成拱券形嘅門洞,叫做「券門」.門洞入便裝有巨大嘅包鐵木門,門外就用巨釘嵌鑲,門內側裝有門閂同埋鎖環,有啲重裝有機關.
城樓[編輯]
城門上面起咗城樓,係重要嘅觀察所,指揮所同埋戰鬥據點.城樓係三層以下嘅木結構或者磚木結構建築.
烽火台[編輯]
長城體系設有好多烽火台作為情報傳遞系統.根據歷史文獻,出土漢簡同埋實地考察可知,烽火台嘅數量有好多而且一直延伸到長城以外好遠嘅地方.按烽火台嘅位置同埋功能,可以分為四組:設喺大漠深處嘅烽火台係發出警訊嘅最前線,沿長城兩側設置嘅烽火台向沿線傳遞情報,由長城通往京師嘅系列烽火台同王朝中央聯繫,重有一組烽火台同長城所在地附近嘅地方政府同埋駐軍聯繫.按明朝嘅制度,舉一煙鳴一炮即係解來敵有100人左右;舉二煙鳴二炮係解來敵有500人左右;1000人以上就舉三煙鳴三炮.
其他附屬設施[編輯]
長城體系除咗作為情報傳遞系統嘅烽燧以外,重建立咗以城障等設施構成嘅縱深防禦配置.秦漢時各種設施得到完善,而且喺長城內外設置咗屯戍城作為屯駐重兵之所,而且向縱深發展,形成網絡.喺城牆,城堡嘅外側,重有專登設置嘅障礙物,好似僵落,虎落等等.秦朝喺河套長城一帶,廣植榆樹去阻擋匈奴騎兵,人稱榆關.北齊嗰時喺長城入便側設戍,險要之處置州鎮,築扎軍隊,形成前沿嘅線狀佈防.
參考[編輯]
- ↑ "破解長城千年之誤". 人民網. 2000年9月2號.
- ↑ "中國長城". 中國中央電視台. 2002年9月28號.


text:
再講同事Jim
今日同同事Jim一齊搭檔做嘢,我之前寫過Jim為人隨和及工作經驗老到,所以我好鍾意跟佢搭檔.記得幾年前同佢一齊做嘢時,見佢行路有少少拐吓拐吓,我就問佢隻腳係咪有事.當時佢話係每當落雨時,盤骨同大腿骨個骹位會痛,當到咗一日佢真係痛到頂唔順時,佢就會去做手術.
大約幾個月前,Jim嘅舊患開始痛到影響工作,於是佢就睇專科醫生,排期下星期做手術.Jim嘅情況係盤骨同大腿骨波波骹位處嘅軟膠質蝕晒,所以行路時就會無咗層軟墊保護而骨磨骨.佢做嘅手術係响盤骨位鑽個小孔,然後由小孔注射一層人造軟膠質去骨骹處,唔係咩大手術但就要大概三個月休養.
响Jim呢個休養期,需要有人暫代佢個位.因為幾年前我曾經跟Jim學習過佢所負責嘅工作,雖然後幾年公司調咗我去另一個部門,但上頭一講起有邊個可以代替呀Jim時就自不然咁諗起我.所以响Jim做手術之前,公司便安排我同呀Jim搭檔,好讓我熟習佢嘅工作.
今日未開始工作前,我哋去飲杯咖啡先.期間,Jim從口袋裡攞出幾張相出嚟俾我睇,除咗有一張係佢隻西施狗仔瞓响佢心口嘅相之外,仲有幾張係影佢同佢架旅行拖架.旅行拖架裡有廚房浴室睡房,將旅行拖架扣上架車嘅尾鈎,咁就可以揸住架車四圍去,唔駛租酒店都可以隨時去到邊瞓到邊.其實,我一向都主張朋友還朋友同事還同事,但Jim今日俾佢啲生活照我睇.我心諗,佢真係待我好好,又肯教我嘢,又肯同我分享佢嘢生活事,我相信,世上係有眞心嘅人,只係,有無機會遇到,而遇到之後,你有無因為有個防人之心而錯過咗咁啫.
今日工作時,見呀Jim行路拐得嚴重咗,有幾次差啲跌到,我也出手扶一扶佢.見佢咁樣,講真,我個鼻都酸酸哋架,始終,人同人之間嘅關係係好微妙,有時感情响不知不覺間建立咗,但就要到咗某個位,先至會感受到.
Jim今日雖然不便於行,但做嘢仍然快手,早早就可以收工.如果學到佢七成功力,呢一技就真係可以世界通行.


text:
影評 —《人造天劫》Geostorm 又一災難鉅獻 失望的大團圓結局
真係好想同A姐講聲對唔住,自從我轉咗新工,我哋夜晚食完飯之後,我都要趕返屋企做嘢,連同你睇套戲都無時間.今日決定將公司嘢放埋一邊,同你拍吓拖睇場戲.不過,我哋都唔係睇愛情片,係睇災難片 -《人造天劫》.
其實故事相當簡單,踏入2019年,地球全球暖化加劇,因而產生唔同嘅天然災害,好彩有科學家發明咗一套精密嘅人造衛星,去控制全球嘅氣候,但係因為有人惡意加入電腦病毒,破壞人造衛星,令地球嘅天然災害更嚴重.喺處理問題時,更發現原來背後有一個更大嘅陰謀……
好看在於香港發生大爆炸
之前睇過好多災難片,發生嘅地點都離不開紐約,三藩市或者倫敦,亞洲最多都係得東京會發生災難,所以今次嘅災難情節嚟到香港,仲有吳彥祖嘅客串演出,令感覺更貼身,睇嘅時候會更加投入.
特技效果逼真
天災嘅特技拍得做得好迫真,除咗香港,仲有上海,孟買,里約熱內爐同杜拜等等,其中有啲城市因為去過,見到咁嘅災難場面真係好有真實感.
兄弟情與父女情
好欣賞導演除咗運用電腦特技去玩盡成套電影,更加欣賞劇本描繪嘅兄弟同父女情.雖然唔係好細緻,但亦唔會感覺到太婆媽,睇到尾段嘅兄弟分離,真係睇到人好心酸!
見好就應該收
故事嘅奸角出人意表嘅係佢唔係你,權力真係可以令人自相殘殺,尾段節奏相當緊張.而同時間喺太空基地拯救人類嘅主角,喺基地自爆嘅一刻,我真係睇到眼濕濕,但竟然都可以順利返回地球,學晒TVB嘅大團圓結局,我嘅眼淚真係浪費晒!所以我成日都話見好就應該收啦.
人造天劫 Geostorm
導演:Dean Devlin
演員:謝拉畢拿,占史杜哲斯,艾比康尼殊,吳彥祖,艾哈里斯,安迪加西亞
片長:1小時48分
級別:IIA 級
語言:英語 (中英文字幕)
上映:12.10.2017 (公映)
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMDiary
Openrice:A姐M佬
報料或合作:aandmdiaryhk@gmail.com


text:
自從轉左奶粉之後成日肚瀉,係咪腸胃有事?
-
之前飲果隻奶粉熱氣,就轉左另一款,但係依家BB成日都肚瀉,屙親都係稀便,係唔係腸胃敏感定點樣?
-
SUSANNA last edited by
@micmicheung 佢轉左邊隻奶粉呀? 如果係咁,最好睇睇醫生
-
draperry last edited by
都有可能係腸胃敏感, 隻奶粉未必咁適合佢, 有時候都要試多幾款先知
-
chenggigi last edited by
樓主比BB飲邊個牌子嘅奶粉?
-
JJ last edited by
我女女都試過腸胃敏感,飲左親舒之後都好番好多
-
marywong last edited by
呢隻低乳糖....濕疹bb都岩飲
-
@draperry 之前試左一款都係咁
-
@chenggigi 飲過金裝美XX兒,而家飲緊Illuma
-
emily_c last edited by
可能係轉天氣, 都可能係奶粉唔夾, 睇左醫生未??
-
emily_c last edited by
@micmicheung 我覺得呢兩隻奶粉都一般, 我個細仔都有飲過, 又係唔OK, 依家就轉左飲雅X隻HMO, 反而便便好咗
-
awongnie last edited by
肚瀉唔知係咪有細菌,睇吓醫生好啲
-
awongnie last edited by
@micmicheung I字頭呢隻好多媽媽一係話好好, 一係話便便好差, 我估佢只係夾到一部份bb
-
gijoeking last edited by
我唔敢亂比BB試奶粉,而家揀嗰隻係雅培HMO,佢有母乳成份比較似人奶,BB飲咗都冇試過肚瀉,比起飲其他奶粉冇咁大敏感反應


text:
BB成日發燒唔舒服,睇醫生都已經睇咗好多次,點樣先至可以幫佢身體強壯啲?
-
Stripyyy last edited by
自從滿月之後,我多咗帶BB出街,但係發現容易唔舒服,耐唔耐就病,成日都要睇醫生,但我冇可能成日困住佢係屋企,有時見親戚朋友都要帶佢出去,點樣可以幫佢抵抗力好啲?
-
faimifammy last edited by
會唔會你太注意清潔啊?我有聽過話如果周圍啲細菌你殺得太勁,BB就建立唔到自身嘅抵抗力
-
Stripyyy last edited by
@faimifammy 但係冇理由有得個環境污糟,如果太多細菌一樣會病
-
blueblueon last edited by
依家出邊啲細菌好惡,整損少少有食肉菌定咩菌物菌,冇咩事都係唔好帶BB出街
-
anniebbbon last edited by
樓主可以試吓比BB飲雅培HMO,佢本身可以幫BB嘅抵抗力好啲,我個女飲咗一兩罐之後,都明顯健康左,而家好少病
-
stella_au last edited by
咁可能係抵抗力唔夠,可以試下轉illuma,佢入面有hmo同sn2,對bb既抵抗力同腸胃都好,而家食左之後都病少左
-
creamykun33 last edited by
我個仔都係飲雅培HMO,飲咗之後抵抗力都幾好,同埋覺得佢大得快咗


text:
陳澍 呢條友嘅背景被台灣方面質疑後,先有兩個口脗同陳生一樣嘅香港Social Media界懵丙挑我機,跟住有人報料,我睇完之後,當堂明晒呢個喺SCMP果陣筆名滬港小生嘅友仔嘅背景,呢個人管Facebook香港同台灣嘅公共政策部門係絕不可以接受.呢件事,我一定向我有嘅渠道報告.
陳澍 老豆做過毛澤東紀錄片嘅攝影師
陳澍 嘅老豆唔係一般人,佢曾經做過毛澤東紀錄片嘅攝影師,對讀中共黨史嘅人嚟講,見呢啲人嘅背景係一定抱持極大懷疑態度,因為呢啲係紅二代,大部分人都係極權嘅受惠者,只會效忠共產黨,絕對唔會走喺捍衛言論自由嘅最前線,至少呢位 陳澍 我絕對唔相信呢個人會企喺言論自由呢一邊,Facebook叫呢條友管台灣同香港兩地公共政策部門,呢件事如果俾國會議員知道,一定好X大件事,大家都知Trump以至歐洲嘅政府,其實都唔係太鍾意Facebook呢間公司.
所以我嘅立場係十分之清楚,Facebook唔可以攞香港同台灣人嘅言論自由作為做生意本錢,香港人同台灣人都唔應該坐以待斃.呢件事係一定要嘈到西方傳媒聽到為止,等Facebook自己向全世界交代大中華地區嘅管理政策係點.特別點解五毛呢種fake news maker可以長期喺Facebook搵食,依家大家就明點解,一如維基中文變垃圾崗,都係由一件叫百無一用是書生嘅人開始.
當然,唔可以等Facebook改變政策,如果香港人,你符合以下條件,應該開始將你嘅戶口搬到英國或歐盟.
- 持有歐盟護照,包括BNO
- 以英國,歐盟嘅電話號碼作SMS認證用途
- 長期使用歐盟IP上Facebook
- 如果你係藍剔用戶,應該用歐盟護照做認證,唔好用香港身份證,用香港身份證一定係搵自己笨
- 如果你係Facebook Audience Network成員,唔該用英國National Insurance,或者歐盟國家稅務號碼/社會保障號碼登記,寧願要交重啲稅都要言論自由,有歐盟VAT ID係最好嘅
果然係一個賊多嘅年代,大家都係小心為上.


text:
因為之前見到有sis都係整點點印送比拒既男人
而今年係我同我既男人一齊既第年!
當初真係諗唔到送咩比拒好
自己畫既畫,拒鐘意既衫褲,自己整既晚餐
都試過...我地又冇咩經濟能力
當我見到點點印出現
我就決定一定要用呢份禮物送比拒!
由第一步諗用咩相,計劃下內容用咩形式展現出黎
之後慢慢排版,慢慢諗文字
足足用左半個月時間
最後等左好似5`6日就收到
超安全既包裝,內有泡泡紙
附送左兩張小貼紙,另外就係個主角!!
封面張相冇咩特別原因...
只係整好之前最後一張相
書名都十分直接...哈哈
等我比大家睇下書既其中幾頁啦
其中有一PART係講返我地既中學學生相!
右邊果頁既左邊相係我F.4既...之後右邊係F.5
比好多人話我F.4個樣好BB
呢part就係放我地大家望大家既相
雖然唔係有咩特別
但係總係覺得有種唔知咩感覺囉
呢part就係放大家既個人相既開頭
順便講句廢話咁
原本我比呢份禮物男朋友仔之前
叫拒先比二十蚊我
原因係想搞個爛gag
有睇見鬼十既sis就會明白呢個gag...
就係店主同班後生仔講千奇唔好睇最後一頁
會有d恐怖野發生.....
定價.....10元
呢份禮物男朋友都話睇完眼濕濕
相信如果有sis想送禮物比身邊既另一半
可以試下送呢份咁有心思既禮物


text:
好多人好奇《地厚天高》係咩樣.佢只喺灣仔藝術中心放映,場場加映都搶購一空.事關場數少,咁神心搶到飛,都好難唔係梁天琦忠實擁躉.相關嘅影評好兩極化:一係句句好評,過度解讀(例如梁天琦食煙噴啲煙霧,都係象徵乜乜乜),實則借電影抒發梁天琦嘅故事抒發感嘆,而無論到電影本身;又有人一味劣評——長篇大論後,原來無買飛入場,只係借機表達對梁一走了之嘅不滿.筆者雖然唔係梁粉,恰巧路過灣仔時,朋友因病讓飛,咁就因緣際會睇咗套戲,算喺觀眾中比較抽離嘅,可以以戲論戲,向未入場嘅你畀返個中肯影評.
導演林子穎啱啱喺港大畢業,之前已經導過《旺角黑夜》同《未竟之路》,對相關題材駕輕就熟,並且早就識得同屬港大嘅梁天琦.所以入手角度同《未竟之路》,一樣咁貼地,年青,「企得前」.唔同嘅係,今次人物單一,追蹤時間更長,事件更具體.顯然因為導演同梁天琦都係朋友,當訪問到屢受打壓嘅梁天琦,尤其好多當時無法公諸於世嘅感受,都向導演坦白道出.而紀錄一個立法會參選人被DQ前後嘅幕後辛酸,都幾貼身,真實.
不過導演始終年輕,有如好多學生作品,呢套戲嘅新手錯誤都唔少,甚至可以用「暇可掩瑜」去形容.字幕超出畫面,聲音有時過大,都好影響觀賞嘅興緻.導演發問到喉唔到肺,無意義嘅問題,例如「結他上面呢舊嘢(變調夾)」,真係可免則免.電影時常都用字幕交代事情發展,但大大隻都幾阻畫面.而且好多本人嘅訪問反而都唔顯示受訪時間,令人唔知講緊係邊一刻嘅心路歷程.街景畫面本來饒有玩味,但喺影片實在太多太長,令人不勝其煩.反而一啲外界好奇嘅要點,例如梁天琦點睇梁頌恆宣誓玩嘢失敗,點樣看待群眾同香港社運,反為缺乏有深度嘅探究,都幾可惜.
鏡頭方面,其他社運紀錄片用全景,影晒成個人,咁就影到人物同其他人互動關係,同埋人物喺個大環境之中嘅角色.地厚天高運用咗大量嘅特寫同過肩鏡,正如導演同梁天琦嘅朋友,大大個梁天琦人頭喺銀幕之上,好似個朋友咁同你講嘢.呢個攝影角度喺社運紀錄片中尤為難得,都好反映到佢同港大朋友,本土民主前線之間嘅兄弟情.
雖然電影提到梁天琦嘅抑鬱同無力感,但無用到好慘情嘅背景音樂.相反,用海洋,高樓,食煙呢啲畫面去描繪,都幾有意思.而前線嘅影片同梁天琦嘅訪談交雜,令人感觸良多,呢啲都係好有趣嘅嘗試.不過三首插曲,其中兩首用普通話,又要望字幕又要望畫面,教人應接不暇.最後梁天琦唱Beyond嘅《十八》,本來幾動人,但偏偏插入幕後花絮同講話.內容多寡嘅平衡,導演應該攞得再好啲.
總而言之,喺紀錄片嚟講,呢套戲嘅取材角度真係屈機,無奈捉到鹿唔識脫角,林導演嘅發揮未如人意,就好似一塊煎得太生,甚至bloody rare嘅和牛,鍾意和牛嘅人照樣鍾意,但對一般人都係難啲入口.不過,連字幕都未搞好,影意志都係唔好咁Chur要想攞金像獎喇.


text:
「模式」
有啲「人」話整個運動咁有秩序係有人幕後支持,其實佢哋有乜資格去作評論呢? 黃岳永係一篇文章「雨傘中的 IT 管理學」講到個活動「敏捷方式」Agile Methodologies 管理法. 我都十分認同,不過我自己覺得好似「Crowd Sourcing」,「Crowd Funding」嚟類嘅營運模式多啲.最令我佩服嘅係佢嘅運作模式同運用咗好多免費資源.全部物資都係一點一滴慢慢咁累積返嚟.
「管理」
最令我心刻嘅係佢哋有一套反傳統嘅管理模式.我會用「Crowd Management」去形容佢.所有管理無特定嘅人,邊個有時間就會幫手管理.你已為一定會好混亂,但返而係嚟度好成立同好有系統.大部份管理日常運作嘅都係大學生,佢哋有一套特別嘅管理方法.我試過去幫手,點知格格不入.因為環境因素,佢哋好靠 Mobile 去同其他集會地點溝通,同時會用好多隻 Apps.包括Facebook,WhatsApp,Line,Telegram 等等.
「推廣」
任何創業最想係有媒體報導,增加人氣.再用 Social Media 發放消息同資訊,越多 Share,越多 Follow,越多越好.今次運動就係一個好好例子!連 Mashable 都有報導真係好勁.所以係 Marketing 嘅角度唔止係新聞價值咁簡單,而係 「Crowd Marketing」!不論你支持唔支持,嚟個模式係有佢可取之處.大家應該去感受下佢點運作!我今次獲益良多!


text:
貿易戰打到飛沙走石,而中國未有跡象糾正自己嘅錯誤,所以美國駐港總領事(大使)一係唔出手,一出手就講勁嘢,話美國對中國出 黃牌 警告,美國佬好少出英式足球術語講嘢,但一講係語帶雙關,如果中國仲諗住玩膠唔守國際規矩,支爆應該好快嚟.
黃牌 警告係乜意思
喺一般足球賽事, 黃牌 警告本身已經頗嚴重,因為球員再犯規就會被趕出場,如果喺國際級盃賽賽事,張 黃牌 唔只影響呢一場,仲會影響下一場,下一場食多張牌一樣趕得出場.如果國際貿易係一場國際級盃賽,即係美國呢次 黃牌 ,唔只純粹喺鋼鐵關稅問題,或者針對伊朗禁運問題咁簡單,而係中國只要喺其他問題上做得唔合國際貿易規矩,國際社會就可以請中國出局,所以 黃牌 呢個比喻係十分之強硬同嚴厲嘅措詞,香港人聽得明,習近平咁鍾意睇波,都應該聽得明發生緊乜事.呢個庶近最後警告,如果中國再亂嚟,美國就唔會客氣,唔好諗住學中興咁表面守規矩,實際上陽奉陰違,美國人發現到係死硬.
其實唐偉康呢個 黃牌 警告本身已經可以觸發支爆,因為好似Puma都諗住將中國廠房搬到東南亞,以避免美國貿易戰帶嚟嘅風險,依家美國講到係 黃牌 警告,而以中國人嘅習慣,中國人唔守規矩嘅機會係好大,隨時堅係紅牌罰離場,屆時真係唔好怨美國人,所以好多公司同工廠,一定提早開展南遷計劃,搬到越南,印尼呢啲短期唔會被美國人對付嘅國家,屆時大量資本同職位流出,以中國現時嘅狀況,真係唔支爆就奇.中國唔好以為手持大量美債好威,依家美債嘅息口上升,其實長揸美債係一啲都唔好玩嘅事.所以依家中國要諗清楚,係唔係堅要繼續依家嘅流氓作風,如果要堅持落去嘅話,美國係真心要趕中國出國際貿易市場,唔係講玩,而美國嘅市場,亦有呢個實力令到中國乜叉都唔駛玩,包括自主研發都唔駛玩.
所以俾著我係香港人,聰明係向南洋走,依家走去投共嘅香港人,係傻仔中嘅傻仔,依家中國隨時因自己嘅作風玩殘自己,我睇唔到中國人有反省過自己做錯咗啲乜,呢吓至係最大鑊,仲講超級連繫人?叫梁振英返去繼續做萬能蘇.


text:
許智峯道歉 老海鮮現形林勉一
2018/4/26 — 21:10
許智峯公開鞠躬道歉,頭先民主黨已經出聲明譴責佢,並暫停佢會藉,送去紀委處理,大家收唔收貨見仁見智,畢竟收唔收貨都視乎你係咩立場同價值觀.
而家好多人想佢死,包括劉慧卿同某啲大佬,劉慧卿竟然跟土共機要許智峯辭職.當成個黨系統動員啲帝制派,黨媒,打手不斷將許描述成殺人狂魔咁批鬥,佢地要人格加政治謀殺許智峯好正常,但劉慧卿你駛唔駛跟得咁貼呀?
許智峯呢次做法極之魯莽,不智,民主黨最合理嘅做法係紀律處分,然後有冇官司就唔係民主黨嘅事.如果咁樣你地堅持都係要判佢死罪,我反而有興趣睇下之後如何上庭個法官點判.就算僭建驊要告許智峯搶嘢,都要證明佢有呢個意圖.就算佢地點都要搵條普通襲擊罪或者非禮罪嚟charge佢,都唔一定告得入.除非真係告到佢要坐三個月監然後冇得做,咁大家無話可說.但如果唔係咁,我地唔好忘記許智峯係民選議員,能夠令佢下台嘅應該係選民投票而唔係劉慧卿.
呢個時候,應該係向公眾解釋許智峯點解會咁激動,爭取公眾諒解,唔係要幫西環手去批鬥.民主黨班老海鮮而家咁樣幫手造勢,係真心想止蝕?定係想踢走已經離世嘅阮品強保送入區議會嘅許智峯?大家唔好忘記
老海鮮無論係真心定私心,咁樣幫手搞死許智峯的話,只會令泛民個勢更弱.
如果帝制派真係要動議譴責,要三份二票數褫奪許智峯議席,你民主黨如果契弟到缺席投票俾佢過到,你地唔係保住基本支持,而係梁耀忠一樣嘅千古罪人.
我唔想臭蟲論,但我仲記得周浩鼎私下同要傳召嘅689通水涉嫌公職人員行為失當,柯創盛同葛佩帆嘅學歷涉嫌造假,何君堯涉嫌虛報自己英國執業,要嚴正執法唔該一視同仁.發夢啦你,想告呢班大天二?你問過自己都犯法嘅僭建驊未?
但係,無論如何最後嘅底線一定係要頂住,唔可以俾班老海鮮迫退許智峯.


text:
《品味遊戲:電競和遊戲製作 是香港拜金以外的出路》
文:Dixon Cheung
電子競技(E-Sports)近年終於響香港走入主流媒體嘅視線範圍.隨住電競嘅報導越嚟越多,加上電競正式列入亞運項目,以往傾向一口咬定打機冇出息嘅媒體都不得不陸續跪低,承認電競可以為經濟帶來相當豐厚嘅利益.但與此同時,越嚟越多人搞唔清楚「電競」同「遊戲」之間嘅關係.對於一個多年來忽視同貶低「遊戲」價值嘅城市,要突然趕潮流臨急抱佛腳,混亂亦可以話係理所當然.
其實電競早響70年代末期已經出現.由80年代嘅Pac-Mac比賽,到高橋名人嘅一秒16連打傳說,可供台下觀眾欣賞嘅電競項目一直都響我哋身邊存在.只不過咁多年嚟,電競都只係小眾玩意.到咗近十年,網上實況嘅普及,加上遊戲設計上多咗不同類型嘅「多人互動」元素,電競先至突然爆紅.所以要發展電競,除咗硬件上嘅研發之外,遊戲設計嘅進步都係不可忽視嘅一環.無奈目前香港玩電競遊戲同觀賞電競嘅人數雖然非常多,但係開發有競技元素嘅遊戲卻依然非常少.
有朋友話:「電競只係比賽,唔通睇場球賽就要連個波都要自己整埋咩!」的確,單純以睇比賽心態去睇電競的話,遊戲製作同電競的確無需掛鉤,甚至可以話係完全兩個界別嘅嘢嚟.有好多地方,例如巴西同新加坡,當地嘅電競業發展到職業球賽咁,有曬場地同硬件配套,有曬國際認可嘅比賽活動,獎項,贊助商,廣告商,製作拍得住天皇天后演唱會規模,而呢一切當中完全無需遊戲開發商參與.
另一方面,遊戲界嘅朋友亦有表示,電競對遊戲公司本身其實作用不大.事關遊戲未紅之前,玩家人數根本唔足以令遊戲被電競比賽納入比賽項目,而當一個遊戲已經紅透半邊天嘅時候,遊戲公司營收其實早已經穩定落嚟,而電競公司亦唔會分得多錢俾遊戲公司.當名同利兩者對遊戲公司影響不大嘅情況下,再加上做競技類遊戲嘅成本相當高,風險同收穫完全不成正比嘅時候,做電競遊戲嘅動機其實並不大.
如果按照以上電競以及遊戲界嘅講法,兩個產業恐怕真係永遠各有各做,彼此都唔需要大家.但其實兩者係咪真係河水不犯井水?睇番電競業界歷史,由街機到第一身射擊,到而家MOBA(多人在線戰術競技遊戲),每每係當一個新玩法出現嘅時候,玩家同觀眾有新挑戰同刺激感,電競嘅吸引力先會持續落去.呢方面其實仲有好大空間俾遊戲製作人發展.例如近年好多人都提到嘅VR遊戲,其實有不少公司同團隊都已經投入設計同製作VR電競遊戲:使用Occulus Rift嘅電競遊戲《The Unspoken》,由內地「英雄體育」投資,利用Virtuix Omni系統嘅VR FPS電競遊戲《全民槍戰》等都係準備登上國際電競舞台嘅遊戲作品.不同嘅新玩法,新思維已經陸續準備面世,相信類似電影《Tron》咁嘅虛擬對戰將會好快響大家面前出現.
加上,玩家同觀眾貪新厭舊已經係常識.開發新作品,尋求新玩法係必需嘅.睇開電競嘅朋友都知道,《League of Legend》雖然仲係目前最紅嘅MOBA遊戲,但其實呢款作品已經到達巔峰,除咗死忠之外好難再有咩突破令未接觸過嘅人眼前一亮.遊戲始終係有壽命,電競可以令遊戲接觸到更廣泛嘅玩家,延長產品壽命,但始終新鮮感會隨住遊戲玩法被挖空而消退.就好似Puzzle and Dragon多番努力延長玩法,但始終無法再有太大突破.
呢幾年日本,中國,韓國,美國響遊戲同電競嘅發展雙軌發展,一邊不斷開發新嘅競技類遊戲,一邊不斷擴大電競嘅規模同系統.情況就等同一間餐廳,廚師同樓面互相配合,一邊負責對外照顧食客,另一邊負責研究新菜色,,兩邊相輔相成嘅發展絕對比只係使用已經成名嘅AAA大作呢種「買外賣番嚟叮熱俾客食」嘅做法高.「連攜性」極高嘅遊戲產業以及電競產業,可以為香港創造美術,程式,音樂,市場推廣等多種工作職位.對於目前過份依賴地產,金融抑或FinTech嘅香港嚟講,呢個實在係不可錯過嘅機遇.其實香港玩家多年嚟接觸嘅遊戲種類繁多,歐美,日,韓,台灣,大陸嘅大小作品都有涉獵到,好多人都培養咗強大嘅遊戲觸覺.可惜擁有呢個巨大優勢嘅產業卻一直被投閒置散,有心發展嘅人都無法大展拳腳.而坐擁資源嘅人就當電競同遊戲開發只係一時潮流玩意,純粹賺取短期利益就算.遊戲唔係街頭小食,今日興半熟芝士批就狂開分店,聽日興韓式雪糕就執曬啲芝士批舖頭換個店名又嚟賺快錢.香港文化一直歌頌「最叻最傑出」嘅人,而佢地往往都係短視,不擇手段而且急功近利之徒.面對咁嘅市場生態,電競同遊戲究竟能唔能夠一齊殺出一條血路?


text:
奶粉b多痰.....
-
petcheng last edited by
如題, 有咩可以化痰?
-
kikibb last edited by
少d比甜野佢食好過,同埋奶粉轉platinum呢隻會好d,冇蔗糖~
-
yoyoluv123 last edited by
揀s26 ultima 個d無咁甜的奶粉啦
-
flowerslove last edited by
痰多就直接轉奶粉啦,呀bee而家飲緊illuma都幾淡,唔覺佢有痰
-
cmkkwong last edited by
係因為隻奶粉甜所以多痰? 太甜就要換, BB氣管幼… 痰多會影響抖氣
-
debbbby_53 last edited by
小朋友幾大? 奶粉終於都有D熱氣,熱氣就會惹痰,有冇畀適量既水佢飲?
-
petcheng last edited by
@cmkkwong 係有小小甜~ 但我都有比水佢飲~ 每日都有飲成1-2安, 但都係咁
-
ho33yan last edited by
換D冇咁甜既奶粉, 我B之前都多痰, 後來人地介紹轉左綠蓋有機eleva就好好多, 我自己試真係幾淡味
-
Anonymous last edited by
platinum1-3號都冇蔗糖,冇咁易有痰


text:
每年中秋節指定動作係燒野食,食月餅放題,定偷偷地煲蠟放天燈(切勿以身試法,違例者可被罰款一千五百)?其實約friend出黎公園吹吓水,賞吓月都係一種難得嘅享受.傾到口乾又肚餓但又唔捨得散band,不如叫啲外賣美食助慶,填滿中秋佳節嘅氣氛!
喺以下地點使用戶戶送,即可搜尋附近精選餐廳,戶戶送幫你將滋味美食直接送達賞月地點!
添馬公園 (金鐘)
添馬公園辰喺政府總部隔嚟,有大片草地,仲有世界級維多利亞港夜景.不過呢度人多就唔太好辦事,要賞月要趁早霸位.依!咁早去,一早買到個老麥都凍晒喇!識玩梗係叫戶戶送,較啱時間,美食送到.
餐廳推介:
荃灣沙咀道遊樂場 (荃灣)
有花燈睇而且喺正荃灣站同荃灣西站中間,非常方.周圍都係商場點解仲要叫外賣?因為一次個嗌幾間可以開心share!
餐廳推介:
青衣海濱公園 (青衣)
青衣居民有福了,去青衣海濱公園賞月有綵燈會睇,仲可以享受下海風.只要你個pin唔係定位落個海到,戶戶送都幫你送呀!
餐廳推介:
大坑東遊樂場 (深水埗)
深水埗附近咁多糖水舖,一人食兩碗,傾計傾到天光都仲得!
餐廳推介:
佐敦谷公園 (九龍灣)
佐敦谷公園塊草地稱得上無敵,大到你打關斗都得(視乎當日人數).不過呢,呢個位置就要搭幾程車先出到去,買完野食入番黎應該已經天光.所以都係叫外賣方便啲.
餐廳推介:
更好嘅消息就係我哋能夠將美食送到以上五個地方,即刻就透過我哋網站或者應用程式睇定有咩食啦!